
की मजूरी भी आगयी। 

मगर जब ४ अगस्त को कान्फेस के मेम्बरों के नाम 
प्रकाशित हुए तब सबको यह देखकर आइचये हुआ कि 
फेडरेशन' को तीन की जगह एक ही कुर्सी दी गयी थी और 
सरकार ने उसके लिए, फेडरेशन के भेजे हुए नामो में से, 
सिर्फ सर पुरुषोत्तमदास का नाम चुन' रखा था । 

साफ़ जाहिर था कि शिमला-शिखर पर, इस बीच 
मे, बडे छाट तक से वादा-खिलाफी करानेवाली कोई खास 
हँवा चल गयी थी। लदन में तो यह सुनने में आया था 
कि भारत-मनत्री के दफ्तर के दबाव मे पडकर ही भारत- 
सरकार ने यह उलट-फेर किया था।। जो हो, फेडरेशन 
ने, ऐसी स्थिति में, कास्फ्रेन्स में कोई भी भाग लेते से साफ 
इन्कार कर दिया । उसने अपने प्रस्ताव में कहा कि हमारी 
भोर से जायेगे तो तीनों प्रतिनिधि, नही तो एक भी नही । 
और यह भी ऐल्वन कर दिया कि फेडरेशन' के प्रतिनिधियों 
की अनुपस्थिति में, कान्फेस में कोई समझौता हुआ तो बह 
भारतीय व्यापारी समाज को मान्य न' होगा । 

फेडरेशन की जीत रही । अधिकारियों को अन्त में 
मजबूर होकर एक को तीन करना पडा और वाकी दो 
प्रतिनिधियों को भी कुर्सियाँ देवी पड़ी। १६ अगस्त को 
फेडरेशन के तत्कालीन अध्यक्ष सेठ जमाल मुहम्मद साहिब 
के पास बडे छाट के प्राइवेट सेक्रेटरी का पत्र पहुँचा कि आप 
और श्री घनश्यामदास बिड़छा दोनों कान्फेस में भाग लेते 
के लिए निमत्रित किये जाते है। इस प्रकार डायरी-लेखक 
को लंदन में कुछ दिन गोलमेज के 5दंगिर्द भी बिताने पढ़े । 

यह उनकी दूसरी यूरोप-यात्रा थी, जिसका खास उद्देश्य 
इंग्लैण्ड होते हुए अमेरिका जाना था। यह यात्रा उन्हें 
अब कुछ महीनों के लिए स्थगित कर देनी पडी । 

कास्फेस मे सरकार ने जो चाहा था, वही हुआ । वहाँ 
जो दुखदायी दृश्य देखने मे आये, उनका वर्णन करते हुए 
लेखक ने अपना यह कटु अनुभव प्रकट किया है कि बात 
बविगाइनेवाले “सब-के-सब सरकार द्वारा मनोनीत” थे । 
४यदि प्रजा दहवारा मनोनीत किये गये होते तो यह नौबत न 
आती ।” विधान-निर्माण के लिए कान्स्टीट्युएण्ट असेम्बली 
( 0०प्रष्तापपव्या 058००००४9 ) जैसी सस्‍था पर अपनी 
राष्ट्रीय माँग में, इतना जोर क्यों दिया जाता है, यह छेखक 
का अनुभव सुनने पर सहज ही स्पष्ट हो जाता है । 

डायरी-लेखक का जो भाषण कास्फ्रेस के खुले अधिवेदन 
में हुआ वह स्पष्टवादिता से भरपुर था । उसमे उन्होने इस 
बात पर पूरा प्रकाश डाला कि प्रस्तावित आ्थिक प्रतिबन्ध 
भारतवासियों के लिए असह्य क्यों थे । आमदनी का ८० 
फीसदी से अधिक भाग फौजी खर्चे, कर्ज के सूद आदि के लिए 
इस प्रकार अलग कर दिया गया था कि वह भारत के भावी 
अर्थ-सचिव की पहुँच से बिल्कुल बाहर था---उसमे मीनमेष' 
करते का उन्हें कोई भी अधिकार न था। कहना' चाहिए 
कि यह सारा हिस्सा खर्च की इन मदो के लिए “गरिरवी' 
या बन्धक' रख दिया गया था। उस भाषण में इस बात 
पर काफी ज्ञोर था कि इग्लेण्ड और हिन्दुस्तान के बीच 
संबसे पहले इस खर्च की रकम के बारे मे समझौता होकर, 
हिन्दुस्तान का घोझ हल्का होता चाहिए--गिरवी था धन्धक 


(| ६ ) 


से इस मुल्क की आमदनी के मुनासित्र हिस्से को छुटकारा 
मिलना चाहिए | मापण के अन्तिम शब्द ये थे.--“कोई 
भी सरकार किसी देश की सम्मति के विता उसपर भासन 
नहीं कर सकती । अगर अमत-चैन क्रायम रखना हूँ तो 
यह जहूरी है कि या तो आप हमारी मर्जी से हमपर हकूमत 
करे था हमको अपने ऊपर आप हुकूमत करने दें । इस 
हालत में हम आपके दोस्त बौर साझीदार हो सकते हे । 
अगर आपने इस मौक़े पर इमसे कोई दोस्ताना समझौता 
से किया तो यह आपकी भयकर-से-मबकर भूल होगी। 
मेरे एक अग्नेज दोस्त उस्त रोज मुझसे कह रहे थे क्रि 
४१९३० की गोहूमेज कान्फरेंस में न आकर तुम छोगों ने बठी 
भूछ की । उस समय मजूर-सरकार की हमदर्दी से तुम छोंग 
काफी फ़ायदा उठा सकते थे ।/ मालूम नहीं इसमें कहाँतक 
सचाऊ हैं, मगर मौजूदा सरकार ने यह मौक़ा हाथ से जाने 
दिया, और हिन्दुस्तान के साथ कोई समझीता न किया तो 
मेरी समझ से बह उसकी बहुत वडी भूल होगी । में अपने 
मुल्क्र के नौजवानों को अच्छी तरह जानता हूँ । बहुत 
तम्मव हूँ कि कुछ वर्ष बाद इंग्लेण्ड को महात्मा गावी या 
भारतीब नरेझों या भुझ-जैसे पूँजीपतियों से समझीोता न 
करके बिल्कुल नये आदमियों से, नयी अवस्थाओों से, नये 
विचारों से, नवी आकांक्षाओं से निपटना पड़े । इग्लैण्ड 
को सावबान हो जाना चाहिए 7 

लन्दन से लौटने पर, ब्रिटिय स्वत्वी के सरक्षण के लिए 
समसोता' चाहनेवाले मि० बेन्चल ने, अंग्रेज व्यापारियों 
बी एक सभा में, कान्फेस की कहानी सुनाते हुए, कुछ ऐसी 

बाते कही, जिनसे फेडरेदन के प्रतिनिधियों को बहुत दुख 
और आइचयें हुआ । मि० वेन्थल के इस भाषण की जो 
रिपोर्ट अखबारों मे छपी, उसका उनकी ओर से कोई 
खण्डन नही हुआ । इसमे महात्मा गाधी पर कुछ ऐसे 
दोबारोपण किये गये थे जिनमे सत्य का लेश भी न था । 
साथ ही कुछ ऐसी बाते थी जिन्हे पढकर किसीको भी 
यह सन्‍्देह हो सकता था कि फेडरेशन के प्रतिनिधियों या 
महात्मा गाधी से उन्होने लन्‍्दन मे समझौते की जो बात- 
चीत की, वह कूटनीति में भले ही शुमार हो, मंगर वह 
चीज़ न थी जिसका उनकी ओर से बार-बार विश्वास 
दिलाया गया था । हम' पाठकों का ध्यान डायरी के मि० 
बेन्थरू-सम्बन्धी भाग की ओर आकर्षित करते हे। 

फेडरेशन के प्रतिनिधियों ने अपनी कमेटी को जो 
रिपोर्ट दी उसमे महात्मा गाधी के सम्बन्ध में ये विचार 
प्रकट किये थे --- 

“कान्फेस के असफल होने का दोष महात्मा गाघी के 
माथे मढ़ने की चेष्टा की गयी है। इससे बढकर कोई झूठा 
अपवाद या करूक नही रूमग्राया जा सकता । हम छोगों 
को लंदन में उनके साथ काम करने का और उनके विचारो 
से अवगत होने का काफी अवसर मिला । हम लोग अपनी 
जानकारी से कह सकते है कि मुनासिब शर्तों पर सुलह या 
समझोता करने के लिए महात्माजी बराबर तैयार थे। 
बह अपनी माँग में नरम-से-नरम रहे और समझौते के लिए 
उन्होंने अपनी ओर से कुछ भी उठा न रक्खा । अपने एक 
भाषण में उन्होंने अपनी शान्ति-प्रियता का परिचय इन 


( ८ ) 


मर्मस्पर्शी शब्दों में दिया कि “दिल्ली मे जो समझौता थोड़े 
समय के लिए हुआ था, उसको में स्थायी शान्ति के रूप में 
परिणत देखना चाहता हूँ, मगर ईदवर के लिए, ६२ वर्ष के 
इस जरा-जीर्ण व्यक्ति को एक मौका तो दो । उसको और 
काग्रेस को, जिसका वह प्रतिनिधि हैं, अपने दिल में कोई 
छोठा-सा कोना तो वरुशों ।/ मगर कास्फेस में यह 
अरण्यरोदत ही रहा, और मि० वेन्यल के छाब्दो में महा- 
त्माजी को 'खाली हाथ' लछौटना पड़ा । 
डायरी कानन्‍्फेंस के ऐसे अधिवेशन से सम्बन्ध रखती 
है जो महात्मा गाधी की उपस्थिति के कारण विश्वविख्यात' 
हुआ--जिसकी बातो में भारतवासी-मात्र ने खास दिलचस्पी 
ली | इसके लेखक इसमें वर्णित घटनाओं के अत्यन्त निकट 
थे, बल्कि जो कुछ हो रहा था उसकी भीतरी जानकारी 
जैसी उनको थी णायद ही किसी दूसरे को रही हो । जिस 
इतिहास को उन्होने अपनी इस डायरी का मुख्य विषय बनाया 
उसके निर्माण में उनका अपना भी हाथ था। इन सब 
कारणों ने उनके साक्ष्य में विशेष प्रामाणिकता छा दी-- 
बरावर के लिए उनके इस बयान को “काम की चीज 
बना दिया | 
ऐसी डायरी का प्रकाशन आज इस आशा और 
विश्वास से किया जा रहा है कि इसके पन्ने न केवल 
इतिहास का बोव या अध्ययन करनेवालो के लिए ही 
उपयोगी होंगे, वल्कि उद छोगो के लिए भी जिनका विषय 
वर्तमान या आधुनिक राजनीति है। 
--पारसनाथ खिंद् 





डायरी के कुछ पन्ने 


[ दूसरी गोलमेज परिषद्‌ में गाधीजी के साथ |] 

२९ अगस्त, ३१ 
“राजपूताना?? जहाज 


बस्बई' में आज सवेरे से ही चहल-पहल थी। 
महात्माजी कुछ काल के लिए भारतवषधे में न रहेंगे, 
सबके चेहरे से यही भाव झलक रहा था। मुझे तो 
सद्भाग्य से ही यह संयोग मिल गया है कि जिस बोट 
से गांधीजी और सालवीयजी जाते हैं, उसीसे में भी 
जा रहा हूँ । जब जहाज में जगह ली थी, तब तो यह 
निश्चित था कि महात्माजी आर० टी० सी० में नहीं 
जायेंगे, किन्तु विधि ने तो पहले से ही निश्चित कर 
रखा था कि गांधीजी को विलायत जाना है और “विधि 
का रचा को मेटनहारा' ? 

बंगले से चलकर बंदर पर पहुँचा तो फोटो लेने- 
वाले पागल दजनों की तादाद में मुझपर टूट पढ़े। 
न मालूम कितने प्लेट उन्होंने बर्बाद किये | २४५ से 
कम तो न थे । स्वदेशी घन को विदेश इस तरह भेजा 
जाता है | आखिर सेरे फ़ोटो की क्रीमत ९ 


तीन 


जह्मज्ञ पर सवार हाने के थोढ़ी ही देर बाद 
सहात्मा गांधी की जयब्बनि से आकाश गज उठा। 
चस, सव लोग समझ गये कि गांधीजी आ रहे हं। 
सारे जहाज में चहल-पहल मच गयी। क्या हिन्दु- 
स्वानी; क्या अगरज, जी-पुरुष दोड-दीड़कर मौके के 
स्थान पर कब्जा जमाने लगे। वन्द्र से आबी मील 
की दूरी तक के सभी मकानों की छ॒तें खचाखच भरी 
थीं। चारों ओर से जय-जय | जहाज के ऊपर पहुँचने 
में महात्माजी को काफ़ी कष्ट हुआ | सगर अगरेज़ 
सल्लाहों ने किसी तरह हाथों की चाइ वनाकर ऊपर 
तक पहँचाया; और सरक्षित स्थान में खड़ाकर दिया। 
बह्ीं स किनार के लोगों को महात्माजी दशेन देते 
रहे। क्या विचित्र इश्य था | आर० दी० सी० में जो 
लोग पहले गये थर वे जनता के अतिनिधि हैं, या एक 
सन वद्धन का दुवत्े-पतले शरीरवाला गांवी अतिनिधि 
है, इस बात की गवाही लोगों का साव दे रहा था। 
इतने में दी थाढ़ी-धाड़ी वर्षा भी छोने लगी। मानों 
इन्द्र मी बिदाई के आंल बद्मा रहा था। किन्तु लोग 
अपनी जगह से न हटे । जदाज़ का घरटा हआ। फिर 
दूसरा घण्टा हुआ | तीसरा घण्टा हो जान पर लोगों 
को न्‍्मरण हुआ कि आखिर हमें जहाज से उत्रना 





काम का 


है। वे किनारे उतरे, मगर आँखें सबकी गांधीजी की 
ही ओर लगी थीं। वल्लभभाई के चेहरे पर विषाद 
था। जवाहरल्ालजी के चेहरे पर मुस्कराहट। पंडितजी 
अभी पहुँचे भी न थे। सब लोग पूछते थे-- 
“सालवीयजी अभी नहीं आये ९” आखिर ऐन मौके 
पर पहुँचे | जहाज़ ने लंगर उठाया ओर धीरे-धीरे 
सरका; तव कहीं पता लगा कि हम लोग जानेवाले हैं। 
रामेश्वर, त्रजमोहन रूमाल हिला-हिंलाकर संकेत कर 
रहे थे। पर में तो विचित्र दशा में गोते खा रहा था। 
एक छोटे से दुवले-पतले आदसी ने लोगों को कैसा 
मोहित कर लिया है, इसी पर विचार कर रहा था। 
किन्तु जहाज चलने लगा तो याद पड़ा कि जा रहा 
हूँ। ज्यों-ज्यों जहाज और किनारे के वीच का अन्त- 
राय बढ़ता गया, त्यो-त्यों मन तेज़ी के साथ किनारे 
की ओर दौड़ लगाने लगा । शायद किनारे के लोगों 
की भी यही हालत थी | आखिर आँखों ने कास देना 
वन्द कर दिया और लोगों को पहचानना भी मुश्किल 
हो गया। वव कानों से जयनाद सुनते रहे | अन्त में 
तो समुद्र का खूँ-खूँ रह गया। हिन्दुस्तान का तो अब 
नामोनिंशान भी नहीं । चारों तरफ़ पानी-ही-पानी है 
आओर उत्तके बीच हमारी छोटी-सी दुनिया--“राज- 


पाँच 


पूताना” जहाज | हिन्दुस्तान के हृदय-सम्राद की ऐति- 
हासिक यात्रा का यह दृश्य सचमुच हृदय पिघलाने- 
वाला है| 


छ् 


० 
श्र 
कक 


३० श्षगस्त, “३१ 
“राजपूताना”?? जहाज्ञ 


जहाज़ पर मर्य्यादा प्रायः संग हो गयी है। १६२७ 
में में आया था तो कपड़ों का स्वांग रचना पड़ता था। 
रात के कपड़े, दिन के कपड़े, पूरा कमेला था। घण्टा 
भर तो प्रायः कपड़े बदलने में ही लगता था। घोती- 
कुर्ता पहनना तो मानो शुनाह था। अब की बेर यह 
हाल है कि घोती-कुतेवाले जहाज़ पर बेखटके फिरते 
हैं। न तो कोई पूछनेवाला है, न किसीको संकोच 
है। मुझे अब मालूम होने लगा है. कि अपने घोती- 
कुर्ते छोड़ आया, यह ग़लती हुई। जहाज के मुसाफ़िर, 
कप्तान बग्रेरह सी धोती-छुर्तों को वर्दाश्त कर लेते हैं। 
यों तो उन्हें बुरा ही लगता होगा। पर शिमले का 
आदेश है कि गांधी के आराम का ध्यान रखो, इस- 
लिए सब छुछ बर्दाश्त कर लेते हैं । 

पंडितजी के लिए चूल्हा अलग वन गया है | 
गंगाजल भी साथ है | मिट्टी का कनस्तर, स्वदेशी 


सात 


साबुन, दातीन का बड़ा-सा बंडल | उधर गांधीजी का 
चर्खा, पींजन, बड़ी-बड़ी विचित्र चीजें साथ चल रही 
हैं। जहाजवाले भी देखते हैं कि यह शिवजी की 
बरात अच्छी आयी। आते-जाते तिरछ्ली नज़र डाल 
जाते हैं, पर ऊपर से पूरा अद्ब दिखाते हैं। 

जहाज़ के चलते ही गांधीजी ने अपना असबाब 
सँभालना शुरू किया । इस ट्ूड्डू में क्‍या है. ? उसमें 
क्‍या है ९ यह पूछताछ शुरू हुई। बेचारी मीराबेन 
तो भाट समम गयीं कि तूफान आनेवाला है। महादेव 
ओर देवदास तो वस्बई गांधीजी के साथ ही पहुँचे 
थे। इसलिए सारे प्रवन्ध का भार मीराबेन के ऊपर 
ही था। और जहाँ गांधीजी ने हिसाब पूछना शुरू 
किया, मीरा समझ गयी कि सर नहीं है'। पहले-पहल 
तो गांधीजी ने पूछा इस ट्रड्डू में क्या हैः ९ मीरा ने 
कहा-वापू। इसमें आपके कपढ़ें हैं | गांधीजी ने 
कहा-मेरे कपड़े ? इतने बढ़ें ट्रक्न में ? मीरा ने 
कहा--लेकिन यह भरा हुआ नहीं है | गांधीजी--हाँ, 
तो तुम इसे भर देना चाहती थीं! यह नहीं सोचा कि 
हिन्दुस्तान में तो भेरे कपड़े बिना ट्र्ट के ही 
चन्नते थे। 

मीरा ने ट्रद्टू खोलकर सामग्रियाँ सामने रखीं 


आठ 


तो गांधीजी का चेहरा लाल हो गया । सामान ज्यादा 
न था; किन्तु एक भी पेसा अधिक खचे हो, यह 
गांधीजी को असह्य था। पेटियों सारी मँगनी में लायी 
गयी थीं, किन्तु गांधीजी को सनन्‍्तोष न हुआ पूरा 
घंटा तो उन्हें अपनी सण्डली को धमकाने में ही 
लगा | अन्त में तय हुआ कि थोड़ा-सा सामान छोड़- 
कर वाकी अदन से वापस आकर दिया जाय । 
गांधीजी बोले- “आज तो में इस सामान को देखकर 
घबरा गया हूँ। काराज़ रखने के लिए भी ये लोग 
पेटी लाये हैं, मानो में अब पुरानी आदतों को छोड़ने- 
वाला हूँ ।” 

पाँच बजे अपने बैठने का स्थान छुनने के लिए 
गांधीजी छत पर आये। मैने कहा-“जहाज़ का 
अन्तिम हिस्सा तो बहुत हिलता है, इसलिए काफ़ी 
कृष्टप्रद है। एक मिनट भी सुमसे तो यहाँ खड़ा नहीं 
रहा जाता, इसलिए इसे देखना ही फ़िजूल है । जहाज 
के बीच का हिस्सा ही देख लें |”? गांधीजी कहने लगे 
कि इसको भी तो देख ले और मेरे लाख विरोध 
करने पर भी जहाज़ के अन्तिम हिस्से का एक खतर- 
नाक कोना पसन्द किया। में तो हक्का-वक्का-सा रह 
गया। क्‍या कोई सममदार मनुष्य ऐसी तकलीफ़ से 


नौ 


भरी हुईं निकम्मी जगह पसन्द कर सकता है ९ 
किन्तु--थस्यां जाग्रति भूतानि सा निणा पद्यतो मुने:-- 
गांवीजी की विचार-श्द्ल्‍कला यह थी कि जो स्थान 
अच्छा है, वहाँ हमारे बेठने से किसीको कष्ट दो 
सकता है, अच्छे स्थान में एकान्त भी संभव नहीं-- 
इसलिए यह बुरा स्थान ही हमारे लिए अच्छा है | 
मैंने कप्तान तक दीड़-धूप की, उनका विच्यर चदले, 
इसकी काफ़ी कोशिश की | पर ”हजरते दाग जहाँ बैठ 
गये बैठ गये !” शांघीजी तो टस-से-सस सीन हुए। 
आख़िर पण्डितजी ने अपना जोर आज़माना शुरू 
किया | उन्होंने आग्रह किया कि गांधीजी फ़रटे का 
टिक्रिट बदला लें | सन्ब्या-समय घूमते-घूमते मेंने भी 
थोढ़ा आग्रह किया। गांधीजी ने पूछा-छुम क्‍यों 
आम्रह करने लगे ९ मेंने कहा--“आपने टिकिट तो 
सेकण्ड का लिया | किन्तु आपकी अतिष्ठा के कारण 
फ़रटे के तमाम हक आपको खतः मिल जायँगे। फ़रटे 
की छत पर कनात लगाकर आपके लिए प्रार्थना-घर 
बनवा दिया है, क्या यह उचित नहीं कि आप फ़रटे 
के पेसे ही दे दें ?” गांधीजी ने कद्ा-नहीं, इस 
दलील से तो यह सार निकलता है कि हम फ़स्ट के 
तमाम हकों को र्वय॑ त्याग दें | नतीजा यह हुआ कि 


| 


व 


गांधीजी ने फ़रटे की छत पर घूमना उसी समय बन्द 
कर दिया | प्रार्थना की कनाव तो एक ही दिन काम 
आयी। आज तो उन्होंने प्राथना अपने निकम्मे स्थान 
पर ही की प्रार्थना करते समय जहाँ गांधीजी ध्यान 
करते थे, वहोँ में यह सोचता था कि भगवन; आथना 
समाप्त हो तो यहाँ से उढूँ। बैठनेवाले दो मिनिट सें 
ही आधे घीमार हो जाते हैं। वमन नहीं हुआ, यह्‌ 
खैरियत हे | कहते हें जहाँ चाँद-सूरज की गति नहीं 
है, वहाँ भगवान्‌ विराजते दें । हमारे जहाज़ के बारे 
में यह कुछ अंश में कहा जा सकता है कि जहाँ भत्ते 
आदमियों की होश-हवास के साथ गति नहीं है, वहाँ 
गांधीजी विराजते हें । कोई मिलनेवाला जाता है, तो 
एक सिनट से ज्यादा रुकना भी पसन्द नहीं करता। 
चम्वई से चलते ही समुद्र तूफानी हो गया | इसलिए 
गांधीजी का स्थान ऐसा रहता है, जैसे हिन्दुस्वाव का 
डोलर-ढिंडा | 


ग्यारह 


कक 

कक 


३१ अंगस्त, ३१ 
४राजपूताना?” जहाज 


पश्डितजी की भी बात सुनिए। आज तीसरा 
दिन है, पर परिछत्तजी की प्रायः एकादशी ही चलती 
है | बात यह है कि परिडतजी का रसोइया बीमार 
है और आटे-सीघे के चकक्‍्स का कहीं पता नहीं। 
परिंडतजी से लाख ग्राथेना की कि महाराज, बोट का 
चावल-आटा लेना बुरी बात नहीं है; किन्तु परिंडतजी 
कहते हैं. कि भूख लगेगी तब ले लेंगे, असी भूख नहीं 
लगी है, तबीयत झुधर रही है| परसों और कल तो 
थोड़ा-थोड़ा दूध ही लिया। सामान की पेटी के लिए 
सार जहाज छान डाला, किन्तु बह भी ऐसी ग़ायब 
हुई कि न पृछिए। परिडितजी खुद तो खाते नहीं; 
अपने रसोइये से कहते हँ--बेजनाथ | थोड़ा खा लो । 
वैजनाथ क्‍या खाये ९ पेटी तो त्रह्मलोक चली गयी और 
जहाज का सामान अभी तक परिडतजी ने लेना सखीकार 
नहीं किया । पर आज परिडतजी को मना लिया है और 
वार 


जहाज के सामान से रसोई बनेगी। परिंडतजी कुछ 
कमजोर हो गये हैं लेकिन वेसे असन्न हैं। समुद्र के 
तूफान के कारण दो दिन तक छुछ व्यथित रहे। समुद्र 
कुछ शान्त हो रहा है। शाम को रसोई भी बनेगी । 

परिडतजी ने आने में काफ़ी कष्ट उठाया है। 
परिडतजी की प्रकृति के मनुष्य को ऐसे सफ़र में 
बहुत कष्ट है, किन्तु देश के लिए परिडतजी सब कुछ 
सहन कर लेते हैं। सच पूछिए तो परिडवजी की 
इृष्टि में यह जहाज नरक है, इंग्लिस्तान रौरव है | आज 
कहते थे--तुमने अच्छी-सी केबिन मेरे लिए सुर- 
क्षित की, किन्तु वह है तो केविन ( कोठरी ) ही | 
यदि स्वदेश का काम न हो, तो परिडतजी ऐसा सफ़र 
करने की खतप्न में भी इच्छा न करें। परिडतजी में 
प्रेम ओर आशावाद की कमी नहीं। पेटी ग्रायव हो 
गयीं, सारा जहाज छान डाला, किन्तु पण्डितजी अब 
भी कहते हें कि पेटी ज़रूर मिलेगी, गायब कैसे हो 
सकती है ९ 

इसका उत्तर में क्‍या दूँ ? गोविन्दजी ने कल 
ओर आज पेड़ों से ही काम चलाया है। रामेश्वरजी 
ने तो कहा था कि पेड़े ज्यादा ले लो, मगर मुझे क्‍या 
खबर थी कि ऐसी परिस्थिति उत्पन्न होनेवाली है ! 


तेरह 


१ सितंबर, ?३१ 
“/राजपूताना”? जहाज 


समुद्र आज बुधवार को शान्त हुआ है । 
सूरजिया तो अब भी बीमार है। पारसनाथजी ने 
आज होश सँभाला है। मैंने एक वेला भोजन नहीं 
किया। गांधीजी मज्जे में हैं।परिडतजी की रसोई 
बनने लगी है--जहाज़ के सामान से ही । गोविन्दजी 
को पेड़ों से छुछ तकलीफ़-सी हुईं। महात्माजी की 
प्राथना रोज़ सुबह-शाम होती है। हिन्दुस्तानी आते 
हैं, अंग्रेज दूर से ही नज़र बचाके देखते रहते हैं। 
आज रात को अदन पहुँच जायँगे। परिडतजी कहते 
थे कि “जहाज कंदखाना है। देखो, कैसी लीला है । 
हम पैसे भी देते है ओर केद में भी रहते हैं ।” कल 
वेचेन होकर कहने लगे-- 
सीतापति रघुनाथजी तुम रूगि मेरी दौर, 
जैसे काग जहाज को सूझत और न ठोर ! 
ओर ठोर यहाँ कहाँ सूमे । 
चौदह 


कक 
कक 


३ पितम्बर, १३१ 
“राजपूताना?? जहाज 


अदन अभी छोड़ा है | अदन में महात्माजी का 
खूब स्वागत-सत्कार हुआ । सम्मानपत्र दिया गया; 
उन्होंने जवाब दिया। स्पीच हिन्दुस्तान के अखबारों में 
छपी होगी। महात्माजी को ३२४ गिन्नियाँ सेंट की 
गयीं। सत्कार में अरब, यहूदी, हिन्दुस्तानी सभी 
शामिल थे। हज़ारों आदमियों की क़तार रास्ते में खड़ी 
हो गयी, जो अपनी अरबी भाषा में सत्कार-सूचक नारे 
लगा रही थी। जिस गाड़ी में महात्माजी थे, उसमें 
सरोजिनी नायडू, सर प्रसाशंकर पट्टी और में था। 
कोई-कोई अरब तो पद्टणीजी को ही गांधीजी समझ 
बेठते थे, क्योंकि पट्टणीजी की सफ़ेद दाढ़ी, सफ़ेद 
अंगरखा, सफ़ेद साफ़ा सचमुच महात्मापन-सा ला 
देता है। मीटिंग में भी एक हज़ार मनुष्य थे। अधिक- 
तर हिन्दुस्तानी ही थे। 

पंडितजी के लिए यहॉसे आटा-सीथा और दो 


पद्रह 


घड़े पानी के ले लिये गये हैं। हमलोगों ने मज़ाक 
किया कि पंडितजी के गंगाजल के घड़ें अब अरब के 
पानी से भरे जायेगे, और अरब का पानी पीकर 
पंडितजी को शोकतअली का साथ देना होगा । किन्तु 
पंडितजी कहते हैँ कि पानी का बिप सुबह-शाम की 
सन्ध्या से थो डालूँगा ! 
7८ ९ रे >प 

महात्माजी लन्दन पहुँचते ही क्‍या करेंगे, यह 
जानने की सबको उत्सुकता हे। आर० टी० सी० में 
करीब १०० भेम्वर होगये। ऐरे-रे नत्यू खरे, सभी 
इसमें शामिल हैं । यह हिन्दुस्तान के प्रतिनिधियों की 
कार््फेंस तो हे नहीं, गांधीजी को छोड़ प्रतिनिधि कहे 
जानेवाले सज्जन सारे-के-सारे मनोनीत हैं, हुने हुए 
नहीं | कुछ अच्छे हैं, तो वहुत से रददी हैं। असल में 
तो थे सव-के-सब सरकार के प्रतिनिधि हैँ । ऐसी 
हालत में अकेले गांधीजी क्‍या कर सकेंगे ? और 
बहस में भी सरकारी हों में हों मिलानेवाले खेरख्वाहों 
की आर० टी० सी० में कहा कमी हे ? ऐसी अवस्था 
में वहॉके लोग सहज ही कह सकते हँ--गांधीजी, 
आप ठीक कहते हैँ, मगर आपके मुल्क के लोग सह- 
मत नहीं हू, इसलिए आपकी वात कैसे मान ली जाय ९ 


सीलह 





थ विनोद करते हुए 


लेखक के सा 


4. 5 
+ 
ऐ_ 


जहाज पर गाधीजी 





ऐसी स्थिति अवश्य ही समय की बर्बादी करनेवाली 
होगी। न कुछ काम ही बनेगा। इसलिए निश्चय ही 
गांधीजी ऐसे ममेते में न पढ़ेंगे। “गढाँ राजा मर्ढाँ 
जोगी ! ” जबतक गांधीजी भी अपनी मढ़ी में बात न 
करेंगे तबतक कोई सुननेवाला नहीं। इसलिए विचार 
इस तरह से है कि आर० टी० सी० तो हाथी के दॉत 
की तरह शोभा बढ़ाती रहे और गांधीजी खाने के 
दाँत की तरह, मन्त्रिमण्डल एवं वहाँके नेताओं से 
अलग मंत्रणा करें, उन्हें यहॉकी हालत समझावें, वहाँ 
की जनता को उकसादें ओर इस तरह किसी निर्णय 
पर पहुँचें। यदि वहाँका मंत्रिसण्डल अलग बात 
करने की इच्छा अकट न करे, तो गांधीजी फेडरल 
कमेटी में अपना वक्तव्य सुना देंगे ओर कहेंगे, मुझसे 
बहस करनी हो तो करो। इतने पर भी यदि गांधीजी 
को सब धान बाईस पसेरी बनाने की चाल रही तो 
गांधीजी तुरन्त ही वापस चले आयँगे | 

मेरा अपना सत है कि जाते ही गांधीजी वापस 
आने का निर्णय सुना देंगे। मंत्रिमए्डल गांधीजी से 
अलग मंत्रणा करेगा और शेप सें गांधीजी ही आर० 
टी० सी० बन जायेंगे। 

फेडरेशन को ओर से सरकार सर पुरुषोत्तमदास 
को और सुकको सनोन्तीत करना चाहती है, ऐसा 
गांधीजी से शिमले में कहा गया। मैंने सर पुरुषोत्तम- 
दास से वस्वई में ही कह दिया था कि या तो तीनों 
जायेंगे या विल्कुल न जायेंगे। गांधीजी ने वस्वई 
पहुँचते ही वाइसराय को एक जोरदार चिट्ठी लिखी 
है। मेरा खयाल है कि गांधीजी के पर जस गये तो 
तीनों चुला लिये जायँगे | वर्ना एक भी नहीं। 


$ 
४ 
ना 
/४ 


कक 
न्ण 
कक 

कल गांधीजी से फिर आर० टी० सी० के काम 
के सबंध में चर्चा छेड़ी। मैने आम्थर्य प्रकट किया 
कि “सरकार आपको क्‍या सममभककर बुला रही है ९ 
आप क्या माँगनेवाले हैं, यह तो सरकार जानती 
है । करोंची का अस्ताव भी सामने है। फिर भी 
आपको बुलाती है, इसके यह माते हैं कि आपकी 
मॉग पूरी होनेवाली है |” गांधीजी ने कहा, “मेने तो 
कोई बात छिपाकर नहीं रखी है। इर्चिन से सममोता 
हो क्ुका, उसके बाद रात को ८ बजे इविन से मैने 
कहा--देखो, मुझसे समझौता करते ही मुमे; लंदन 
क्‍यों भेजते हो ९ मेरी माँग तो जानते हो। चह तुमसे 
पूरी होनेवाली नहीं है, इसलिए मुझे भेजने से 
फ़ायदा ९? इविन ले कहा कि तुम्हारी माँग कुछ भी 
हो, तुम न्‍्याय-मार्ग पर ही चलोगे, ऐसा मानकर 
तुमसे जाने का आग्रह करता हैँ। फिर मेंने चर्चा 
उन्नीस 


ँ 


छेड़ी कि हों; सॉंग किस तरह रखी जाय | गांधीजी 
नें कहा, “आामीण की तरह सीधी-सादी भाषा में। 
यदि वहाँ कोई लंवी-चोड़ी बातें करेगा, राजवन्धारण 
की वारीकियों की बहस करेगा, तो में कह दँगा कि 


में तो मूखे हूँ, ये बातें नहीं समझता | किन्तु में फलो- 
फलों बात चाहता हूँ ओर मुमे थे दे दो | यदि मेरी 
वात कोई सुनना नहीं चाहेगा तो में कह दूँ गा, मुमको 
क्यों बेठाके रखते हो, वापस हिन्दुस्तान भेज दो [” 
मैंने पूछा-+-वापस आने के पहले आप वहाँ सावजनिक 
व्याख्यान तो देंगे द्वी ? महात्माजी ने कहा--बह 
भी मैकडानल्ड या वाल्डविन चाहेगा तो ही, नहीं तो 
घन्द मुद्ँ वापस चला जाऊँगा। मेरा स्वभाव यही 
है कि जिसके यहाँ रहना, उसका गुलाम चनकर 
रहना | आखिर उनका सहमान वनके जाता हूँ ओर 
जबतक बहाँ रहूँगा, उनको ज्ञोभ हो, ऐसा कोई काम 
नहीं करना चाहता।” फ्रीज़ आर अंग्रेज व्यापारियों 
के स्वत्वों के बारे में भी काफी चहस हुई | हर बात 
इनकी निराली है। हम लोग हर बात को सांसारिक दरष्टि 
से देखते हेँ। यह तात्विक और धार्मिक दृष्टि से देखते 
हूँ । १००-२०० साल भी लग जायें तो चिन्ता नहीं, 
किन्तु स्वराज्य नहीं, रामराज्य ही चाहिए । वारीकी 
दीन 


/ 


६ 


/ 


९ 


के साथ अध्ययन करता हूँ, तो ऐसा पता चलता है 
कि इनकी माँग जितनी ही वड़ी हो, उतनी ही उसमें 
कमी करने के लिए गुंजाइश है | समकाने के लिए 
यों कहना चाहिए कि १ सन मक्खन निकाले हुए 
दूध की ओग्रेज्ञा यह १ सेर मक््खनवाल्ा दूध लेना 
पसन्द करेंगे। तादाद शायद घटा देंगे, किन्तु किस्म 
नहीं घटायेंगे । मेने कहा कि अध्ययन कर लीजिए, नहीं 
तो कहीं बाव विगड़ जायगी। किन्तु गांधीजी कहते 
हैँ कि “आर० टी० सी० में अवतक क्या हुआ, यह 
मैंने आजतक नहीं पढ़ा है; अब पढ़ लूँगा। विद्या 
मेरा बल नहीं है, न मुके वहस करनी हैं। मुझे तो 
अपना दुःख रोना है, इसमें विद्वत्ता की कीौनसी वात 
है ९” यह है भी सच, क्योंकि रोना और हँसना 
स्वाभाविक होता है। रोने में विद्वत्ता नाटकवाले ही 
दिखाते हैँ ! गांधीजी तो स्वाभाविक रुदन करना 
चाहते हैं। 

इधर पंडितजी मुझसे कहते हँ कि अम्ुुक विषय 
का अव्ययन करो, अमुक इतिहास को देख लो, 
अँग्रेज़ों की करेंसी-नीति का इतिहास तेयार कर लो | 
सालचीयजी अनेक अख-शलों से लड़ेंगे, गांधीजी 
केबल एक ही वाण से | मालवीचजी कहते हैं, वहाँ 


इक्कीस 


अचार-कार्य्य करेंगे | गांधीजी कहते हें; श्रचार भी 
हमारे दश्सनों की आज्ञा होगी, तभी करेंगे। बिल्कुल 
नया ढंग, नया विचार; नया तरीका हे। मुके ऐसा 
मालूम होता हू कि लंदनवाले भी अचरज करेंगे कि 


कंसे आदमी से पाला पढ़ा है ! 
ऋल लिखत-लिखते गॉबीजी का दाहिना हाथ 
विल्कुल वेकार हा गया | अब वात से हट 


पक 


छ, 
रोज़ छः मील धूम लेते हँ। दूध १ सेर लेने लग 
गये हैं। गांधीजी कहते थ्रे, चर्चिल से लंदन 
अवश्य मिलना है; क्योंकि वह दुश्मनी रखता 
गालियाँ देता है। वर्नाड शाँ से मिलेंगे क्या ९ 
पृछने पर कहा कि उससे क्या मिलेंगे | 


ध्यटस 


थक की 
प्ठ 
के 

भोपाल ने महात्माजी को घुलाकर कहा कि हिन्दू- 
मुसलमान-समस्या सुलमाने के लिएं आप प्रथक्‌ निवा- 
चन स्वीकार कर लें | महात्माजी ने कहा किन तो 
मुझे प्रथक्‌ निर्वाचन से शिकायत है न संयुक्त निर्वाचन 
का मोह है, किन्तु में अंसारी के बिना कुछ भी न 
कहूँगा। कहते थे, नवाब को यह बुरा-सा लगा | गांधी 
जी ने कहा कि अपने मित्रों से में हर्मिज़ वेबफ़ाई नहीं 
करूँगा | अंसारी के पीठ-पीछे में कोई निर्णय नहीं 
करना चाहता। भोपाल ने कहा कि अंसारी को कैसे 
बुलावें ? सहात्माजी ने कहा कि जाकर उद्योग करो, 
में तो कर ही रहा हैँ । 

दो घंटे तक फिर सेरे और महात्माजी के वीच 
निजी व राजनैतिक चातें हुईं। मेरा तो यह अनुमान 
है कि महात्माजी की मॉग तो पूरी होनेवाली नहीं है, 
किन्तु इतना सिल जायगा, जिंससे अन्य लोग संतुष्ट 


तब्स 


हो जायें । महात्माजी कहते हैं, यह भी अच्छा है। 
कहते थे; मेरी दूसरी लड़ाई जमींदारों, धनिकों व 
राजाओं से होगी, किन्तु वह लड़ाई मीठी होगी। 
रात की प्रार्थना में अंग्रेज़ भी आते हैं। अधिक 
नहीं सिर्फ ५-७। एक मुसलमान ने पूछा-- प्रार्थना से 
फ़ायदा ९” महात्माजी ने कहा--“अुभम कुछ अक़ल 
मानते हो, तो समझ लो कि लाभ के लिए ही प्रार्थना 
करता हूँ ।” महात्माजी ने बताया कि उन्हें न ईश्वर में 
विश्वास था, न आर्थना में और पीछे उनको इसका 
ज्ञान हुआ । अब यह हाल है कि उनके शब्दों में 
“मुझे रोटी न मिले तो में व्याकुल नहीं होता; पर 
झार्थना के बिना तो पागल हो जाऊँ।” उन्होंने कहा कि 
“मेरा सारा-का-सारा जीवन भ्रार्थनामय ही हे और 
इसका सुख इस मार्ग में जाने से ही अनुभव हो 


९5 


सकता है । चुद्ध, ईसा, मुहम्मद तीनों ने प्रार्थना की 
साथेकता स्वीकार की है। में ईश्वर का दशन नहीं 
करा सकता | ईश्वर अनुभवगम्य है इसलिए अनुभव 
से ही जाना जा सकता है। आर्थना-द्वारा उसका 
अलुभव होता है.। जो अनुभव लेना चाहता है, जिसे 


शान्ति की आवश्यकता है, चह ग्रार्थना करे |? 


चौवीनस 


हर 


६ सितस्चर, १३१ 
“राजपूताना”” जहाज 
आज रविवार को जहाज़ के गिजे में प्रार्थना 
थी । कप्तान ने महात्माजी को न्योता दिया था। 
पंडितजी और हम भी गये थे। भजन, ध्यान, गुण- 
गान होता रहा | पंडितजी का हाथ में वाइबिल लेकर 
ईसाइयों के साथ ध्यानावस्थित होना विचित्र था। 
पंडितजी को जो कोई त्वकीर का फकीर बताता है, 
वह मूखे है | पंडितजी अरब का पानी पी सकते हैं, 
गिजे में प्राथता कर सकते हैँ, फिर भी परम सनातनी 
हैं, क्योंकि उनके हृदय में ईश्वर विराजमान है । जो 
हो, पंडितजी का वाइबिल हाथ में लिये हुए ध्यानमम्त 
होना, यह दशेन ठुलेभ है। 
गांधीजी को कप्तान ऊपर ले गया और वहाँ 
जहाज का संचालक चक्कर उनके हाथ में देकर उनसे 
चलवाता रहा। किसीने मज़ाक से कहा कि हिन्दुस्तान 
के जहाज का गांधीजी संचालन कर रहे हैं | 


पच्चीस 


रवेज़ नहर और पोर्ट सईद में अरब लोग आयेंगे 
ओर गांधीजी का सत्कार होगा। सेज़ में प्रवेश होते ही 
जाड़ा शुरू हो गया | कल तक तो बेहद गर्मी थी | 


ब्वीस 


बज़ 
कक 


७ पितम्बर, ?३१ 
“राजपूताना” जद्ाक्ष 


स्वेज़ नहर पहुँचने पर काफ़ी चहल-पहल मच 
गयी । जहाज़ पर मुसाफ़िरों की डाक्टरी ली गयी। 
परीक्षा का तो केवल नाम था। डाक्टर मिस्र-सरकार 
की ओर से आया था, वह मुसाफ़िरों को केवल देख 
लेता था और पास कर देता था। अन्त में गांधीजी 
की पार्टी आयी, तो डाक्टर उठ खड़ा हुआ और हाथ 
मिलाकर कहने लगा कि मेरी किताब में आप अपने 
हाथ से दो शब्द लिख दें। इस तरह गांधीजी की 
शारीरिक परीक्षा समाप्त हुईं। इसके बाद जहाज़ पर 
मिस्र के राष्ट्रीय नेता, अखबारनबीस और फोटोग्राफर 
पहुँचे। आयः लोग गांधीजी से हाथ मिलाकर उनके 
हाथ चूमते जाते थे। जहाज पर बड़ी भीड़ हो गयी । 
जहाज छूटने का समय आया, तब बड़ी मुश्किल से 
लोगों को किनारे उतारा | चित्र उतारनेवाल्ों ने तो 
ज्यादती शुरू कर दी। एक क्षण गांधीजी को आरास 


चत्ताइस 


से नहीं बेठने दिया । जिधर मुह्ेँ फेरे, उघर ही चित्र- 
वाले अपना चित्रयंत्र लिये कपटने को तैयार। कम- 
से-कम २००-३०० चित्र लिये होंगे । लंदन के “डेली 
टेलिग्राफ” का गअतिनिधि सी आया था। उसने भी 
बहुत-से अश्न किये। अन्त सें जहाज़ चला। कुछ 
प्रतिनिधि तो साथ हो लिये, जो रात भर सफ़र कर 
सुबह पोट सईद में उतरे। 

रात की गथेतना के समय मिस्र के बहुत-से 
प्तिनिधि आथेना में सी शरीक हुए। एक जन ने 
अहिसा के संबंध में सहात्माजी से अरवचन करने को 
कहा, जिसपर महत्त्माजी ने आध घंटे तक अत्यन्त 
सुन्दर प्रवचन किया । मिस्नवाले उसे अपनी भाषा से 
लिखते जाते थे | जबतक महात्माजी सो न गये, 
तवतक महात्माजी की हर बाव को, हर क्रिया को 
मिखवाले नोट करते रहे । मैने उनसे सिस्र का हाल 
पूछा । मालूम हुआ कि से पिंछली बार आया था 
उसके बाद उन्होंने कोई उन्नति नहीं की है। दृढ़, 
निःस्वार्थ नेताओं की कमी है. तो भी नहस पाशा 
का काफी आदर है। नहस पाशा ने महात्माजी को 
प्रेमन-सरा एक स्वागत का तार भी भेज्ञा है और 
लीटती चेर काहिरा पधारने की ग्रार्थना की है । 


अट्वाईस 


सुबह पोर्ट सईद में भी काफ़ी लोग आये। 
शौकतञअली पिछले जहाज़ से उतरकर मिस्र में ओर 
फ़िलस्तीन में भ्रमण कर रहे थे। वह भी हमारे 
जह्यज़ में आल सवार हो गये हैं। सुना है कि वह 
मुस्लिम सुल्कों में मुसलसानों का संगठन करने के 
लिए दौरा करने गये थे। गांधीजी की निन्‍्दा की 
ओर इधर के मुसलमानों के साथ ऐक्य करने के 
लिए प्रयत्न किया | मिखवाले कहते थे कि इनका 
कहीं स्वागत नहीं हुआ | नहस पाशा ने तो कुछ 
खरोी चातें भी सुना दीं।इस तरफ़ के मुसलमान 
राष्ट्रवादी हैं | मज़हबी पागलपन उनमें नहीं है। 
इसलिए मौलाना साहब का रंग फीका ही रहा। 

पंडितजी के विषय में यहाँ छुपा है कि पंडितजी 
कीचड़ की एक मटकी लाये हैं और रोज़ कीचड़ का 
एक चुत वनाकर पूजा करते हं। पीने का पानी गंगा 
का आता रहेगा, जिसका कुल खचे १४,० ००] बेठेगा, 
जो उनके एक धली मित्र ने दिया है। 

सवेज़ के किनारे-किनारे कहीं-कहीं अरच लोगों 
की भीड़ मिलती थी, जो चिल्लाकर महात्माजी का 
स्वागत करती थी । 

पोर्ट सईद में लोग महात्माजी के लिए फल-फूल 


उनत्तीस 


लाये थे, जिनसे ताज़ा आम और खजूर भी थे। 
आम उतने स्वादिष्ट नहीं होते, जितने अपने यहाँके, 
किन्तु खजूर देखने में अत्यन्त सुन्दर थे--खाने में 
भी होंगे । 


य्कँ 
न 


९ सितंबर, ३ १ 
“राजपूताना?? जहाज्ञ 
अभी-अभी मोलाना मुमसे बातें कर गये हैं। 
मेंने पूछा कि जनाब की सेहत का क्या हाल है ९ 
कहने लगे--ज़िन्दा तो हूँ ।” मेने कहा कि “आप आ 
गये यह खुशनसीबी है। अब लंदन पहुँचने से पहले 
इस भमेले को तय कर लीजिए; वर्ना दोनों क्ौमों 
की बर्बादी होनेवाली है ।” मौलाना ने कहा-+छोटा- 
सा मसला है, गांधीजी के हाथ में है ।” मैंने कहा 
कि “सब कुछ आपके हाथ में है । नवाब साहब भी 
साथ हैं, अंसारी को घुलवा लें और बैठकर तसकफ्रिया 
कर लें ।? पर होना-जाना कुछ है नहीं । 
भोपाल ने फिर गांधीजी को घुलचाया । 
शोकत्ञली भी मौजूद थे । ४ घंटे तक बातचीत हुई, 
पर कोई नतीजा न निकला | महात्माजी ने पूछा कि 
तुम जो कुछ कहते हो उसे में मान भी लूँ, तो तुम्हारा 
रुख लंदन में राष्ट्रीय माँगों के ग्रति क्या होगा ? शोकत- 
अली ने कहा कि में तो सरकार का ही साथ दूँगा। 


इकत्तीस' 


दूसरे दिन मालवीयजी को भी भोपाल ने 
चुलवाया | आर० टी० सी० में मालबीयजी का क्या 
रुख रहेगा, इसीकी चर्चा थी। पंडितजी ने कह दिया 
कि “जीवन-मरण का प्रश्न है, में लंदन इसलिए नहीं 
आया कि पौने सोलह आना लेकर जाऊँ। गांधीजी 
का हर्गिज़ साथ न छोड़ेँगा ।? भोपाल ने कहा---फिर 
तो बात हूढेगी ।' पंडितजी ने कहा कि, चाहे जो हो | 
लंदन से एण्डरूज़ का तार आया है कि सरफार 
की राय है कि महात्माजी फॉकस्टन ( लंदन से ० 
मील पर एक शहर ) में उतरकर वहींसे बजाय रेल 
के मोटर में लावें । महात्माजी ने तार दे दिया कि 
मुके कोई आपत्ति नहीं है । लंदन सें बहुत भीड़ होने 
की संभावना है । सरकार नहीं चाहती कि ऐसा 
स्वागत हो, इसीलिए यह चाल है! 
सम्रू का भी तार आया «है कि रविबार १३ की 
रात को आपको प्रधान एवं अन्य अतिप्ठित आदमियों 
से मिलना है । महात्माजी कहते थे कि उसी रात को 
में तो अपना दाँव फेंक दूँगा और फिर आवश्यकता 
होगी तो दूसरे स्टीसर से ही लौट आऊँगा। उनके 
रवागत को रोकने के लिए उन्हें मोटर द्वारा छुलाया 
गया है, इससे तो मुझे नीयत साफ नहीं दीखती । 


वत्तीस 


११ सितंबर, ३१ 
ट्रेन में 
आज सुबह मारसेल्स पहुँचे । वही पुरानी वात | 
सैकड़ों चित्र खींचनेवाले अपने यंत्र लिये और बीसों 
पत्र-प्रतिनिधि मौजूद थे। स्टीसर पर आने की इजा- 
ज़त नहीं थी। तो भी भीड़ काफ़ी थी। लंदन, अमे- 
रिका, जमेनी, नारवे आदि के पत्र-प्रतिनिधि खूब आये 
थे। सबने भिन्न-भिन्न प्रश्न किये। लंदनवाले तो 
छिद्वान्वेषण करने को ही आये थे, और खब झ्ूठी- 
मूठी खबरें बनाकर भेजते हैं। मिस्र से तो एक फ्रौजी 
अफ़सर ने महात्माजी को एक चोली भेजी है और 
कहा है कि तुम इसे पहन लो। महात्माजी ने उसे रख 
लिया है। 

११ बजे महात्माजी जहाज़ से नीचे उतरे और 
शहर में फ्रांस के छात्रों ने जहाँ मीटिंग की थी, वहाँ 
गये । बीच में जहॉ-जहाँ गाड़ी रुकती, वहाँ-चहाँ लोगों 
की भीड़ जमा हो जाती, और “गांधी चिरजीवी हो” 
३ तेतीस 


की ध्वनि होती। लोगों को गांधीजी के द्शन का 
काफ़ी कौतूहल था। मीटिंग में बहुत आदमी नहीं 
थे। ग्रवेश-पत्र के बिना सभा-भवन में प्रवेश निषिद्ध 
था, किन्तु बाहर खासी भीड़ थी । यहाँ के सावेजनिक 
उत्सवों में चित्र-यंत्रवालों ओर पत्र-प्रतिनिधियों की 
बहुतायत रहती है। सो यहाँ भी थी। यों कहना 
चाहिए कि गांधीजी के रोज़ के चित्रों का ओसत 
क़रीब २०० पड़ जाता है । और १०-१४ पत्र-प्रतिनिधि 
वक्तव्य ले जाते हैं। पत्र यहाँ व्यापार की दृष्टि से ही 
चलाते हैं और जो प्रतिनिधि आते हैं, वे सच्ची ही 
खबरें नहीं भेजते । भ्ूूठ तो आयः सभी लिखते हैं; 
किन्तु जो मित्र हैं वे भी अच्छी बातें बनाके लिखते 
हैं। उदाहरण के लिए, एक अमेरिकन पत्र-पअतिनिधि 
ने हाल में लिखा कि गांधीजी इतने दयालु हैं कि 
पास में रहनेवाली विल्लियों को भी साथ में सुला लेते 
हैं। एक अंगरेज़ पत्रकार ने, जो विरोधी दल का है; 
लिख मारा कि “गांधीजी जहाँ जाते हैं; अंगरेज़ों को 
गालियों देते हैं। अवतक इनका कहीं सम्मान नहीं 
हुआ; इसलिए इनका चेहरा उतर गया है। क्रोध से 
भरे रहते हैं.। विलायती कपड़ों का ही उपयोग करते 
हैं, देशी तो केवल दिखाने के लिए हैँ।” इत्यादि, 
चौंतीस 


इत्यादि | यह पत्रकार सावरमती-आश्रम में छुछ दिन 
ठहरा था। वहाँ इसकी बीमारी में गांधीजी ने अपने 
हाथ से इसकी सेवा की थी। मारसेल्स से जब चत्ते 
तो दसों पत्रकार साथ में ही गाड़ी में बेंठ गये। 
उनमें यह सी था । गांधीजी ने उसे अपने डिव्वे में 
बुलाया और खूब डॉटा। वह भी शर्म के मारे वर्फ 
तो हो गया; पर अपनी आदत से शायद वाज्ञ न 
आयेगा | 


पेतीस 


१४५ सितबर, ३१ 
लन्द्न 


पेरिस गाड़ी सुबह ६ बजे पहुँची । वहाँ भी वही 
भीड़, वही चित्रवालें, चही प्रेस-प्रतिनिधि । 

११ बजे गाड़ी बूलों पहुँची। यहाँ से इंग्लिश 
चेनल पारकर हम लोग १ बजे फ्रॉकस्टन में भी खूब 
भीड़ थी, किन्तु पुलिस के अ्रवन्ध के कारण कोई 
जहाज़ तक पहुँच नही पाता था। यहाँ दो सरकारी 
गाड़ियाँ आयी थीं। एक में गांधीजी बैठ गये, एक में 
मालवीयजी और मे । पर पुलिस ने ऐसा जाल रचा 
था कि दोनों गाड़ियों को शुरू से ही अलग-अलग 
रास्तों से लन्दन को रवाना किया । लन्दन के निकट 
पहुँचने पर पंडितजी ने गाड़ीवान से कहा कि 'झुमे 
पेशाब करना है), पहले मुझे आयेभवन ले चलो। 
गाड़ीवान ने कहा कि “मदाशय, मुझे हिदायत है कि 
सीबे आपको सभास्थल पर ले जाऊँ। ( पेशाब रास्ते 
में ही कहीं करा सकता हूँ ) में आयेमवन नहीं जा 


छत्तीम 


सकता ।” मुझे ऐसा मालूम हुआ कि हमलोग क्रेदी 
हैं। हमें केसा रवराज मिलनेवाला है, इसकी कल्पना 
इस स्वागत से ही की जा सकती है। हज़ारों आदभी 
विक्टोरिया स्टेशन पर, यह जानते हुए भी कि गांधी- 
जी रेल से नहीं आयेंगे, जमा थे और यद्यपि वर्षा हो 
रही थी, फिर भी हज़ारों आदमी सभाभवन्र के बाहर 
गांधीजी की बाट जोह रहे थे । 

यह जान लेना आवश्यक है कि इंग्लिस्तान भी 
एक नहीं है। एक इंग्लिस्तान है दीन-दुखियों का; 
ग़रीब साधारण जनता का, द्रिद्रनारायशण फा--जो 
गांधीजी का स्वागत कर रहा है; जिसे न हिन्दुस्तान 
से द्वेष है, न जिसका यहाँ कोई चलन है। दूसरा 
इंग्लिस्तान है. ठाकुरों का, जो हुकूमत करते हैं और 
जिनके हाथ में ही सत्ता है। यों कहा जा सकता है 
कि यदि इस श्रेणी के दस आदमी भारत को स्वराज 
देना चाहें तो दे सकते हैं। जो गांधीजी का (हुंरें हुरे! 
करके स्वागत करते हैं। वे हज़ारों होने पर भी पंरु 
हैं। राज अब भी यहाँ ठाकुरों का ही है। कहने के 
लिए ही मज़दूर-पार्टी हे और मजदूर-सरकार थी। 
मज़दूर-सरकार ने भी जब चीं-चपड़ की तो सेठों ने 
उधार देने से इन्कार कर दिया, जिससे मेकडानल्ड 


संतीस 


साहब को होश सँसालनः पड़ा | गाव राम” का स्वागत 
ठीक है, पर ठाकुरों की नीयत अच्छी नहीं | 

समा-भवन में १४०० के लगभग आदमी थे, 
जिनमें ६०० के करीब देशी थे। स्वागताध्यक्ष का 
व्याख्यान अच्छा था, किन्तु गांधीजी का भाषण तो 
अपूरबे था। लोग विल्कुल मोहित हो गये । बैंठे-बेठे 
हज़ारों हैट-धारियों के बीच कमली ओढ़े गांधीजी 
का प्रवचन ऐसा हुआ मानो अँगरेज़ों का ईसामसीह 
बोल रहा हो। गांधीली ते कहा, “तुम्हारी सरकार 
इस समय अपने आय-ज्यय का हिसाब वराबर कर 
रही है, इसलिए बड़ी व्यस्त है, किन्तु जवतक हमारा 
हिसाव बराबर न करोगे, तबतक तुसने कुछ नहीं किया, 
ऐसा सममना होगा। से देश-सक्त हैँ; किन्तु मेरी देश- 
भक्ति जीव-भक्ति है। में सबका भला चाहता हूँ।” 
इन वातों पर तालियों की गड़गड़ाहट हुई । 

स्वागत के बाद गांधीजी अपने डेरे गये, जो मज़- 
दूर-मुहल्ले में हे । पंडितजी आये-भवन में आ गये | 
सभा-भवन से निकले, तो पंडितजी गद्गढ हो गये 
थे। एकान्त में मुझसे कहते थे कि “गांधीजी के शरीर 
की सुझे बड़ी चिन्ता हे। यह कपड़े नहीं पहनते, कहीं 
इनको छुछ हो न जाये। मै ईश्वर से प्रार्थना करता हूँ 
बडतीस 


कि रोग हो तो मुझे हो, सौत आये तो मुझे! आये |” 
मैंने कहा कि पंडितजी, आप अपनी ही चिन्ता करें, 
इनकी नहीं । पंडितजी बम्बई छोड़ने के बाद काफ़ी 
दुबेल हो गये हैँ ओर ढीले होते जाते हैं। इनके 
शरीर की मुमे तो बड़ी चिन्ता है। 


उन्चालीस' 


१५ सितंबर, ३१ 
ल्न्द्न 


गांधीजी का स्थान बहुत छोटा है, आराम भी नहीं 
है, किन्तु लोग प्रेम से उन्की सेवा कर रहे हैं ! विना 
तनख्वाह के नौकर हैं | अखबारवाले बिना पेसे लिये 
अखबार दे जाते हैं। सेकड़ों आद्सी सकान के सामने 
खड़ें जय-जयकार करते रहते हैं । 

आज रात को अधानमंत्री से वातें होंगी और 
शायद कल तक नाड़ी का पता चल जाये। 


चालीस 


१५ सितंबर, ?३१ 
ल्न्द्न 


आज शाम को भोजन के बाद हम लोग किंग्सले 
हाल पहुँचे | मुझे खासकर तीन बातों के सम्बन्ध में 
महात्माजी का विचार जानना था | पहला प्रश्न तो यह्‌ 
था कि यहाँ से हट चलने की राय अब होती है कया ९ 
देबदास ने कल टेलीफोन किया था कि बापू कुछ-कुछ 
स्थान-परिवतेन के पक्ष में हो चले हैं और सम्भव है 
कि आये-सवन में धूनी रमा दें । किंग्सले हाल आना- 
जाना आसान काम नहीं है| सारतवासी-मात्र चाहते 
हैं कि महात्माजी के और उनके बीच इतनी दूरी न 
हो । पर स्थान बदलने के पक्षपाती इससे भी जोरदार 
दुल्लील पेश करते हैं | किंग्सले हाल एक सार्वजनिक 
संस्था है। महात्माजी के वहाँ ठहरने से इस संस्था के 
कार्य में विष्न-वाधा पड़ रही है । कायकर्ताओं की 
संख्या थोड़ी है, उन पर बोक वहुत भारी आ पढ़ा है। 
अभी उस दिन टेलीफोन पर रहनेवाले की ओर, से 


इकतालीस 


दबी जवान शिकायत हुई थी कि मुझे सोंस लेने को 
भी फ़ुरसत नहीं मिल रही है| मेंने उस दिन इस 
संस्था की परिचालिका मिस ल्लेस्टर से बातें की थीं-- 
अन्य कार्यकर्ताओं से भी कहा था कि हम लोग हाथ 
बँटाने को तैयार हैं। पर लेस्टर बराबर यही कहती 
जाती है कि हमें कोई कष्ट या असुविधा नहीं है! 
अगर होगी तो कह देने में हमें कुछ भी संकोच न 
होगा। महात्माजी के लिए इतना ही बस है। उनके 
सामने और दलीतलें भी पेश की गयीं-ल्ेस्टर की 
आपमें पूरी भक्ति है, पर भारतवर्ष के राजनेतिक 
आन्दोलन से उसकी पूरी सहानुभूति नहीं; इस संस्था 
के सभी ट्रस्टी आपको उस दृष्टि से नहीं देखते, जिस 
दृष्टि से लेस्टर देखती है, इत्यादि, इत्यादि | पर इनका 
महात्माजी पर छुछ भी असर न पड़ा। आज भेरे 
पूछने पर वह कहने लगे : 

“आज फिर मेरी लेस्टर से इस सम्बन्ध में वार्ते 
हुई हूं। मैंने उससे कहा कि मेरे यहाँ रहने से तुम्हारी 
संस्था की किसी अकार की क्षति हो या तुम लोगों को 
किसी कठिनाई का सामना करना पढ़े तो झुमे स्पष्ट 
बता देना । तुम्दारे और मेरे वीच संकोच का पर्दा 
नहीं रहना चाहिए । पर लेस्टर ने फिर सुमे विश्वास 
ब्रयालीस 


दिल्लाया कि आपके यहाँ रहने से न तो हमलोगों को 
कष्ट है, न हमारी संस्था के काम में वाधा पड़ रही है, 
बल्कि आपके रहने से इसका खासा उपकार हुआ 
है। कुछ ऐसे लोग, जो इससे विमुख या हमारे विरोधी 
हो रहे थे, अब हमारे यहाँ आने लगे हैं और हमारा 
साथ दे रहे हैं। लेस्टर की बात का मुझे विश्वास है 
और में यहाँ से अन्यत्र जाने का विचार नहीं करता |” 

यह ग़रीबों का मुहल्ला है ओर इसमें सन्देह नहीं 
कि इस श्रेणी के लोगों के हृदय में गांधीजी के ग्रति 
प्रेम का समुद्र उमड़ पड़ा है | साव के भूखे मह्यात्माजी 
इनसे अलग होने का अभी कोई कारण नहीं देखते | 

सीरावेन ओर लेस्टर एक दूसरी से छुछ खिची- 
सी रहती हैं। इसकी चर्चा चलने पर महात्माजी ने 
कहा कि “में तो मीरावेन को ही दोष दूँगा। उनके 
मन सें यह आता है कि जिस हृदतक मैने त्याग किया 
है, उसीतक दूसरे भी क्यों न करें ? पर मनुष्य को 
अपने त्याग या तप का कुछ भी अभिमान नहीं करना 
चाहिए। मुझसे जहा तक वन पड़ता है, में करता हैं-- 
दूसरे अगर उस हृदतक नहीं बढ़ सकते, तो में इसका 
बुरा क्‍यों मानूँ ९ त्याग की राह पर कदम रखनेवाले 
को आरम्म में अभिमान-सा हुआ करता हे, मुझे भी 


तेतालीस 


किसी समय हुआ था, पर में तो शीघ्र ही सँसल गया ।? 

सहात्साजी के कानों तक लोगों की यह टिप्पणी 
भी पहुँच चुकी है कि लेस्टर अपनी संस्था का विज्ञा- 
पत करने के लिए ही उन्हें अपना अतिथि रखना 
चाहती हू। इस विषय में महात्माजी ने कहा :-- 

“अगर बह ऐसा चाहती है और उसकी संस्था का 
कुछ विज्ञापन होता है तो क्‍या हजें है ० आखिर 
उसका और उसकी संस्था का ब्रत तो दीन-छुखियों की 
सेवा करना ही हैं।” 

दूसरा प्रश्न शा्ट हंड टाइपिस्ट के विषय सें था-- 
उसे कच से आना होगा ९ उत्तर सिला कि “असी 
उसकी कोई आवश्यकता नहीं है। लिखने-लिखाने का 
समय ही कहों मिलता हे ९ लेख के रूप में जो कुछ 
सामने आता है उसको 'पास' कर देता हूँ । महादेव 
की भाषा वो मेरे 'अलुकूल' हो गयीं है उसकी लिखा- 
वट भी अच्छी होती हे । पर प्यारेलाल में यह वात 

नहीं हं। उसके अक्षर बहुत खराब होते हैं और 

उसकी भाषा भी पूरी सन्‍्तोपजनक नहीं होती । विद्वान 
तो अच्छा हे, पर उसकी भाषा या रचना वरावर एक- 
सी नहीं होती | जब उसका ध्यान अपने विपय पर 
केन्द्रीभूत रहता है; तब तो अच्छा लिख लेता है; नहीं 
चवाओीस 


तो चरुटियाँ रह जाती हैं ।” 

सुना था कि कान्मेंस आने-जाने के लिए मोटर 
की नयी व्यवस्था आवश्यक है, पर पूछने पर मालूम 
हुआ कि यह ख़बर भी रालत है। एक हिन्दुस्तानी 
डाक्टर ने महात्माजी को पहुँचाने का काम अपने 
ज़िम्मे ले रखा है। कल ग़लती से उनकी मोटर एक 
द्रवाजं पर खड़ी रही और महात्माजी दूसरे द्रचाओ 
से बाहर निकले | लाचार टेक्सी से आना पड़ा । जब 
महात्माजी को पीछे मालूम हुआ कि डाक्टर साहब 
की गाड़ी मौजूद थी, तब उन्हें इसका खेद हुआ। 
कहते थे कि मेरा मौन का दिन था, इसलिए पूरी तह- 
क्लीकात न करा सका--महादेव से पता न लग सका 
कि गाड़ी किधर खड़ी है । व्यथ एक कौड़ी भी खर्चे न 
हो, इसका महात्माजी को पूरा ध्यान रहता है। फिर 
भी उन्होंने कुछ पेसे बचा ही लिये | मालवीयजी के 
लिए भी टैक्सी करनी थी, सो उन्हें अपनी टेक्सी में 
ही आये-भवन छोड़ते आये। पर आगे के लिए उन्होंने 
कहा कि भाड़े की गाड़ी की कोई ज़रूरत नहीं है । 

मैने कहा--तो तीनों वातों के सम्बन्ध में सुक्े 
जो सूचना सिल्ी थी वह ग़लत निकली | 

महात्माजी--बिल्कुल ग्रलत ! 

पेतालीस 


मै--तीनों-की-तीनों अखबारी खबरें साबित हुईं ९ 


महात्माजी खिलखिलाकर हँस पढ़े । 
१६ है है है 


आज की कान्फ्रेस में महात्माजी का जो भाषण 
हुआ है, उसकी चर्चा छिड़ी। सभी मुक्तकर्ठ से उसकी 
प्रशंसा कर रहे हैं ओर कहते हैं' कि ऐतिहासिक दृष्टि 
से यह अमर होगा। कान्फस में जाने से पहले 
मद्दात्माजी भारत-सचिव से मिले थे। उसका रुख 
उन्होंने अच्छा पाया । महात्माजी ने उसे स्पष्ट-से-स्पष्ट 
शब्दों में यह बताया कि वह त्रिटिश शासन-पद्धति के 
परम अनुरक्त सक्त से उसके कट्टर शत्रु कैसे बन गये। 
उन्होंने कहा कि “एक समय था जब में तुम्हारे शासन 
को अपने देश के लिए हितकर सममता था और 
उसकी भलाई मनाता था। मेरा दावा है कि संसार में 
शायद ही कोई दूसरा मनुष्य होगा, जिसने मेरी ही 
तरह पवित्र और निःस्वार्थे भाव से तुम्हारा साथ 
दिया होगा--तुम्हारा भला चाहा होगा। फिर क्‍या 
कारण कि सें आज दोस्त से दुश्मन बन गया हूँ और 
तुम्हारी जड़ सींचने के बजाय उसे खोदने में दिन- 
राव लगा हुआ हूँ ? होर ने कहा--“महात्माजी, मैं 
तो संस्कार से ही दूसरे मत का अनुयायी हूँ। मेरी 


छियालीस 


शिक्षा-दीक्षा इस अकार की हुई है कि मेरी जाति ने 
भारतवर्ष में जो दुछ किया है, उसका मुझे गये है |”? 
महात्माजी ने उत्तर दिया--ुम्हें गये होगा, पर 
होना नहीं चाहिए। भारतवर्ष की इस ससय जो दशा 
है ओर दिन-दिन होती जा रही है, वह तुम्दारे लिए 
अभिमान की नहीं, लज्जा की वात है। बरसों से मेरा 
अपने देश की जनता से घ.नए सम्बन्ध चला आ 
रहा है। गांवों में घूमना-फिरना, आमीण लोगों के 
साथ उठना-वैठना, उनके सुख-दुख में शामिल होना, 
उनकी कठिनाइयों की जॉच-पड़ताल कर उन्तकी पूरी 
जानकारी हासिल करता--इन वाठतों में तुम्हारा एक 
भी कर्मचारी मेरी बरावरी नहीं कर सकता। मैने 
अपनी आँखों देखा है कि सेरे इन देशवासियों 
की कल क्‍या हालत थी और आज क्या हालत है, 
ओर वहुत कुछ कु अनुभव आप्त करके में तो इस 
नतीजे पर पहुँचता हूँ कि तुम्हारे हाथों हमारी भलाई 
नहीं हो सकती |” होर ने कहा कि अभी तो हमारे 
समझोते के प्रयास का आरम्भ ही हो रहा है, अन्त 
होने से पहले आपसे बहुत कुछ बातें करनी हैं। 
महात्माजी को इसके बाद ही कान्मेंस में जाना और 
अपना वक्तव्य सुनाना था । होर ने कहा कि में चाहता 


संतालीस 


तो नहीं था कि आज आपको कुछ भी कष्ट दूँ, पर साथ 
ही आपसे यथा-सम्भव शीघ्र मिल लेना भी आवश्यक 
था। महात्माजी के ठहरते के स्थान के विषय सें पूछ- 
ताछ की। उन्होंने कहा कि में अपने ग़रीब साइयों के 
बीच बढ़े सुख से हूँ। होर बोला कि इंग्लेणड का वास्त- 
विक जीवन भी ग़रीब लोगों का ही जीवन है। उसकी 
बातचीत के ढंग से महात्माजी को सनन्‍्तोप हुआ। 
कहते थे कि “उसमे न तो हाकिम-हुकाम की तरह 
रूखे-सूखे शब्दों में बातें कीं, न कूटनीति की भाषा 
का ही उपयोग किया ।” मैंने उससे कहा कि मुभसे यह 
आशा मत्त करो कि मेरी ज़वान कमी भी मेरे मन की 
बात छिपाने की कोशिश करेगी। हों, में यह सार्टि- 
फ़िकट जरूर चाहता हूँ कि समझौते के लिए मेने कुछ 
भी उठा न रक्खा । उसने कहा कि में भी आपसे 
ऐसा ही सार्टिफिकट पाने का इच्छुक रहूँगा।” 

में--“तो यह मान लूँ कि उससे आपकी जो 
वातचीत हुईं वह आशाग्रद थी ९” 

सिर हिलाते हुए महात्माजी ने कहा कि “नहीं | 
इतना दी कहूँगा कि मैंने यह आशा नहीं की थी कि 
बह सुझसे इस हृद तक दिल खोलकर बातें करेगा ।” 

ला सेकी से होर की तलना होने लगी। 


अड़तालीस 


सहात्माजी ने कहा कि उसपर भी मेरी वातों का 
अच्छा प्रभाव पड़ा है; पर इसमें सन्देह नहीं कि वह 
होर से कहीं अधिक चतुर और गम्भीर है, इसलिए 
उसके शब्दों से ही उसके हृदय की थाह मिलनी 
मुश्किल है। महात्माजी ने उसे एक चपत अच्छी 
लगायी । वह देशी नरेशों की वात करने लगा, तो 
महात्माजी ने कहा कि “क्या असलियत तुमसे छिपी 
है ? क्या तुम नहीं जानते कि कान्फेस सरकार की हॉ 
में हाँ मिलानेवालों से भर दी गयी है 0 कया यह भी 
बताना आवश्यक हे कि जिन नरेशों की तुम वात 
करते हो, वे सव-के-सब सरकार के इशारे पर नाचले- 
वाले हैं ९ में उन्हें या उनकी वातों को कुछ भी 
महत्त्व नहीं देता ओर जो सच्ची वात है बह तुम्हें भी 
मालूम है।” सेकी से इसका कुछ भी जवाब न 
बन पढ़ा । 

महात्माजी के पर जमते जा रहे हैं। उनकी 
चमक से दुश्मनों को भी चकाचोध लग गयी | लाडे 
रीडिक्ल के पास से वह दो-तीन वार गुज़रे; तो वह 
खड़ा हो गया और उनसे विशेष वावचीत करने की 
इच्छा प्रकट की । 

चचिल अभी स्वयं नहीं मित्रा हें, पर चेटे को 


४ उन्चास 


भेजा था। अखबारवाले उसे वाना देने लग गये हैं । 
(टार ने लिखा है कि तुम तो बड़े वीर बहादुर हो-+- 
शेरों का सामना करनेवाले हो--पर जब गांधी तुमसे 
मिलने को वैयार है, तो दुम दबाकर क्‍यों भागे जाते 
हो ९ बेदे में बाप की सी ही तेज़ी है ओर उसके 
विचार भी बिल्कुल वैसे ही हैं। उसने पूछा कि 
अगर कान्फ्ेंस से कोई भी नतीजा न निकला-+ 
सममभीता न हो सका--तो आप क्या करेंगे ? गांधीजी 
ने एक शब्द में उत्तर दिया कि 'सत्याप्रहं। और 
इसकी व्याख्या-सी करते हुए बोले कि पिछली बार 
हमलोग जो छुछ कष्ट मेल जुके हैं, उससे इस चार 
कहीं अधिक मेलने को तैयार रहना पड़ेगा । उन्होंने 
उसे मेन की की असिद्ध पुस्तक आचीन ग्राम 
संस्थाये' ( एन्शियेंट चिलेज कम्यूनिटीज़' ) पढ़ने की 
सलाह दी, जिससे उसे पता चल जाये कि भारत- 
वासियों में स्वराज की क्षमता कहाँ तक थी और आज 
भी है। उसने कहा कि में पिता को सव बातें सुनाऊंगा। 
चर्चिल पर इनका कुछ भी प्रभाव पढ़ेंगा या गांधीजी 
से मिलने के फलस्वरूप वह अपनी राह छोड़ देगा, 
यह आशा तो दुराशामात्र है। फिर गांधीजी का यह्‌ 
अयास क्यों ९ वात यह है कि वह संसार की सहालु- 
पचास 


भूति अपने साथ कर लेने का मार्ग अच्छी चरह जाच 
गये हैं। उनकी यह विद्या निराली है। महात्माजीं ने 
अपनी ओर से ऐलान कर दिया कि जो मुझे गालियों 
देते है और मेरे कदटर-से-कट्टर दुश्मन है, मे उनसे 
भी मिलने और बातें करने को तैयार हूँ। चर्चिल 
अभी तक जप है। वास्तव सें महात्माजी के नाम से 
वह असमंजस में पड़ गया है। पर चहाँ मिले या थ 
मिले, नेतिक रणत्षेत्र में इससे महात्माजी के पक्त को 
ही सहायता पहुँचेगी। 

लछाडें इर्विन को महात्माजी ने आते ही तार दिया 
था कि मैं पहुँच गया हूँ, तुम कब और कहॉ मिल 
सकते हो ? कहते थे कि उसके उत्तर में उसने बड़ा 
ही सुन्दर पत्र लिखा है। कहा कि मैं जान-बूमकर 
आर० टी० सी० में शरीक नहीं हुआ, क्योंकि मेरा 
खयाल है कि मै बाहर रहकर अधिक सहायता कर 
सकता हूँ | वह शीघ्र ही लन्‍्दन आनेवाला है । 

शिमले से एसर्सन ने सी महात्माजी के पत्र का 
बड़ा ही सन्‍्तोषजनक उचर दिया है । महात्माजी ने 
बढ़ी फटकार बतायी थी--उसे बहुत कुछ भल्रा-बुरा 
कहा था। महात्माजी कहते थे कि उसका पत्र पढ़ने 
के ल्ञायक़ है। उसने एक तार भी दिया था; पर वह 


इवंयाबत 


किसी कारणवश महात्माजी को न मिल सका। 

मैने कहा कि “आपने अपना वक्तव्य सुना दिया। 
सबको मालूम होगया कि आप क्या चाहते हैँ--अब 
आगे क्‍या होगा ? आप उनके उत्तर की प्रतीक्षा 
करेंगे या उत्तर मिले बिना भी कमेटी की कारवाई 
में भाग लेंगे ९” महात्माजी ने कहा कि “में कारवाई 
में साग हाँगा। जहाँ में देखँगा कि कोई ऐसा प्रश्न 
उपस्थित है; जो कांग्रेस के किसी मूल सिद्धान्त से 
सम्बन्ध रखता है ओर उसके विषय में कांग्रेस का 
मत स्पष्ट कर देना आवश्यक है, वहाँ में अपनी राय 
जाहिर कर दूँगा। उदाहरण के लिए--वोट देने के 
अधिकार का प्रश्न है। अनावश्यक बातों पर बोलने 
का बिचार भेरा नहीं है। सैंकी शायद यह नहीं 
चाहता था कि में कारेवाई में इस अकार भाग छूँ। 
पर जब वह भाग लेनेवालों की लिस्ट बनाने लगा 
तब मैने भी अपना नाम लिखा दिया। वह भेरा भाग 
लेना नहीं चाहता था--यह में इसलिए कहता हूँ कि 
में उसकी वग्नल में ही बेठता हूँ और उसने मुझसे 
इस सम्बन्ध में झुछ भी बात नहीं की । नाम लिखा- 
कर मैंने उससे कह दिया कि तुम चाहे झुे सबके 
याद बोलने का मौका दे सकते हो |” 


यावन 


मैंने पूछा कि आप जहाँ कुछ भी न चोलेंगे वहाँ 
'मौन सम्मति लक्षण तो न समझा जायेगा ९ 

महात्माजी ने कहा कि “हर्गिज नहीं। यह तो मैं 
स्पष्ट कर दूँगा कि प्रत्येक निणेय को मैं स्वीकार करता 
हँ--यह कोई न समझे ।? 

सैने कहा-सान लींजिए कि उन्होंने इसमें बहुत 
ज्यादा समय लगा दिया तो आप तबतक उनके उत्तर 
कीं राह देखते रहेंगे ९ 

महात्माजी--“उनका उत्तर क्या होगा, यह तो 
मु्मे कुछ हीं दिनों में मालूम हो जायेगा। पर अगर 
उन्होंने हमें छोटी वातों में उल्माकर समय बिताना 
चाहा, तो मै ऐसा कब होने दूँगा ? में भी तो लगाम 
कसना शुरू कर दूँगा [” 

आज के भाषण के सम्बन्ध में मैंने पूछा कि उसके 
लिए आपने कोई तैयारी की थी क्‍या ९ बोले--/कुछ 
भी नहीं। चाहता जरूर था कि ऐसे मौके पर बोलने 
के लिए कुछ तेयारीं कर लूँ, कुछ बातें सोच ले । 
पर इसके लिए समय न मिल सका । कल रात कुछ 
ऐसी ही बाधा पड़ गयी कि इस ओर ध्यानन दे 
सका। आज सुबह दो सज्जन मिलने आगये। सोचा 
कि होर से मिलने इंडिया आफ्रिस जाना है, रास्ते 


त्रेपन 


में कुछ सोच लूँगा। पर गाड़ी में एण्डरूज़ का साथ 
हो गया ओर रास्ते भर बातें होती रहीं। इंडिया 
आफ़िस में नियत समय से २० सिनिट पहले पहुँचा 
(कल महात्माजी को कार्फ्रेंस पहुँचने में कुछ देर हो 
गयी--भीड़ ज्यादा होने के कारण गाड़ियों को रुक 
जाना पड़ता है, इसलिए आज समय बचाकर चले थे) 
पर वहाँ भी कुछ सोचने का ससय न मिला, क्योंकि 
होर के दो सेक्रेटटी आगये और उनसे बातें होती 
रहीं। बस इतना ही सोच सका कि कांग्रेस के श्रति- 
निधि की हेसियत से मुझे बोलना है, इसलिए उसके 
विपय में कुछ कहना चाहिए। जो कुछ तैयारी कर 
सका वह इतनी ही ।” 

मैंने कहा कि विना कुछ मी तैयारी के ऐसा 
अदूभुत भाषण हो, इसे तो देवी अनुप्रेरणा ही सम- 
मना चाहिए। 

महात्माजी बोलें--/बिल्कुल ठीक है। लाडे 
इर्विन से सममोता हो जाने पर मेंने पत्र-परतिनिधियों 
को जो वक्तव्य दिया था, यहाँ आने के दिन मेरा 
जो भाषण हुआ, अमेरेका के लिए अभी उस दिन 
जो सन्देश देता पढ़ा--इनसें किसीके भी लिए पहले 
से न तो कुछ तेयारी कर सका था, न कुछ सोच ही 
चौवन 


सका था। ऐन मोक़े पर छृदय में जो आकाशवाणी 
हुई, उसे दोहरा दिया | यह सब ईश्वर की अलुकम्पा 
का फल है।” 

आएे क्‍या होगा ईश्वर जाने, पर आसार. बुरे 
नहीं हैं। प्रधान-मन्त्री की ओर से कोई वात अभी 
तक आशाम्रद नहीं हुई है, पर जैसा कि गांधीजी 
ने कहा--उसका प्रभाव नहीं के बरावर रह गया 
है। अखबारों में अभीतक “मेंचेस्टर गार्जियन” 
जेसी सचाई और सहाज॒भूति किसी दूसरे ने नहीं 
दिखायी, यद्यपि उसने भी भूलकर लिख दिया है कि 
महात्समाजी ने लेंगोटी त्यागकर पाजामा पहन लिया ! 
महात्माजी यह सुनकर हँसने लगे। “डेली सेल” 
महात्माजी को सनकी (फेनेटिकल) लिखता जाता है, 
पर उसने भी तार द्वारा ३००० शब्दों का एक लेख 
इस आशय का सॉंगा है कि आप क्या चाहते हैं ९ 
साथ ही बचन दिया है कि लेख ज्यों-का-त्यों छुपेगा-- 
एक शब्द का भी हेर-फेर न होगा। महात्माजी ने 
उत्तर दिया है. कि अभी तो वहुत-सा काम है, पर 
समय मिलते ही में लेख भेज दूँगा। 


पचपन 


१७ सितंबर, (३१ 
छ्न्द्न 


कल रात महात्माजी से फिर मिल्रा था। मुमसे 
कहा, मैचेस्टर साथ चलो । मैंने पूछा, बम्बई से तार 
आया है कि फेडरेशन के प्रतिनिधित्व का क्‍या 
होगा ? उसपर भहात्माजी ने कहा; में अधान मंत्री से 
कहनेवाला हूँ, किन्तु मेरे पॉँव और जम जायें, तब 
कहना ठीक होगा । यदि यहाँसे भागना ही पढ़े तो 
क्या लाभ है ९ 

महात्माजी की शरीर-रक्षा के लिए काफ़ी 
खुफिया तैनात हैं। कल रात को ख़फ्रियावालों ने 
आकर कहा कि “आपको तो कोई पर्वाह नहीं; किन्तु 
इंग्लेण्ड में रहते यदि आपका बाल भी बॉका हो जाये 
तो हमारा मुहँ काला हो जायेगा। इसलिए कृपया 
आप जहाँ जावें हमें सूचना दे दें, जिससे हमें आपका 
पीछा करने में सुभीता हो ।” गांधीजी कहते थे कि 
भारत-सचिव ने भी ऐसा ही कहा था। फलतः महात्मा- 
छप्पन 


जी जहाँ जाते हैं, अपने दौरे की सूचना खुफ़िया को 
दे देते हैं.। 

एक प्रामोफ़ोन कम्पनीवाला अपने रेकार्ड में 
महात्माजी का प्रवचन चाहता था। खूब वहस हुई। 
सारा मसक्ला नीति की कसौटी पर कसा गया। अन्च 
में मॉग अस्वीकार की गयी | छुछ दिन पीछे वहस- 
मुबाहसे के बाद यह माँग स्वीकार की गयी । 

क्लाके कहता था; “मैचेस्टर को रोटी फेक दो 
ओर भारत में रहनेवाले अंग्रेज़ व्यापारियों की दिल- 
जमई कर दो, तो तुम्हारा काम शीघ्र वन जाये ।” 
किन्तु इनकी दिलजमई की जाये तो कैसे ९ इन्हें 
चाहिए मिश्री और हमलोग बातों से ही इन्हें मिठास 
का अनुभव कराना चाहते है। 


सपत्तावत 


२४ सितंबर, ३१ 
ल्न्दन 

कल रात को हाउस ऑँव कामन्‍्स में सहात्माजी 

का साषण था। श्रोताओं में सभी लोग मोजूद थे । 

उपस्थिति २०० के क़रीब थी, जिससे प्रायः १४० 

पालेमेण्ट के सेम्बर रहे होंगे। कई वारादरियों से 

गुज़रकर हमलोग सभा के स्थान पर पहुँचे। महात्माजी 

ने अपने भाषण में कहा कि “हम लोग क्या चाहते 

हैं और क्यों चाहते है, यह में एक नहीं अनेक चार 

वता छुका हूँ। हम 'पूर्ण स्वराज” से ही संतुष्ट हो 

हैं। पर इसका यह अर्थ नहीं कि हम अपनी 

डेढ़ चावल की खिचड़ी अलग पकायेंगे | हम 

भागीदार होकर तुम्हारे साथ रहना चाहते हैं, गुलाम 

होकर नहीं। हमारी मर्जी की बात होनी चाहिए-- 

जवतक अपनी भलाई देखते हैं, तुम्हारे साथ रहेंगे; 

दूसरी बात होते ही सम्बन्ध-विच्छेद कर लेंगे। पिछली 

कान्फेंस में संरक्षणों पर जोर दिया गया था। पर 
अद्वावन 


जो व्यवस्था वहों तजबवीज़ की गयी थी, वह न तो 
आओपनिवेशिक स्वराज्य” ( डोमानियन स्टेटस ) था न 
किसी प्रकार की स्वतन्त्रता | फ्रीज़ और पर-राष्ट्र-नीति 
दोनों ही तुम अपने हाथ में रखना चाहते हो। आर्थिक 
नीति के सम्बन्ध में भी तुस संरक्षण चाहते हो | फिर 
जो कुछ देते हो उसका मूल्य ही क्‍या ९ तुम कहते हो 
कि सेना भारत की रक्षा के लिए रहेगी। वास्तव में 
उसका काम होगा भारत को पराधीन रखना, उसके 
हाथ-पाँव हिलने-डुलने न देना। हम अंग्रेजों को 
हर्मिज् निकालना नहीं चाहते | पर हम यह ज़रूर 
चाहते हैं कि वे हमारे नौकर होकर रहें, मालिक होकर 
नहीं [! 

इंग्लेर्ड ने आखिर गोल्ड स्टरैण्डर्ड छोड़ दिया। 
भारतव्े सोने से तो हट गया, पर रटर्लिड्र से वह 
अभी तक बँधा हुआ है। शुष्टर ने शिमले में कुछ 
कहा और होर ने फेडरल कमेटी में कुछ | जान-चूझ- 
कर यहाँवालों ने पीछे चेईमानी की है। महात्माजी 
ने इस सम्बन्ध में जो वक्तव्य दिया, वह मुझे बहुत 
पसन्द न पड़ा। मेरे कहने से उसमें उन्होंने थोड़ा 
परिवरतेन भी किया। रात को इस विषय में उनसे 
फिर बातें हुईं। मेंने कहा कि आप ऐसे मामलों में 


उनसठ 


बिना पूछे ही वक्तव्य दे देते हैं, यह कैसी बात है ९ 
बड़ी बहस हुई। महात्माजी की दलील थी कि मेरे 
शब्दों वह अर्थ ही नहीं हो सकता; जो तुस करते हो | 
बोले कि “बकालत में जितनी अच्छी बातें सीखने को 
मिलती हैं, उन्हें मेंने भहण कर लिया है। मेंसे एक 
भी ऐसी बात नहीं रक्खी थी जिंसके लिए कोई मुमे 
पकड़ सके ।” जैर, अन्त में यह ठहरा कि भविष्य में 
बिना सलाह लिये ऐसे चिषय पर कुछ भी न कहेंगे । 

सेक्रेटरी ऑब स्टेट की ओर से एक पत्र आया 
था | उसका जवाब भेज दिया है। 

मेरे विरुद्ध काफ़ी प्रचार किया गया है। इसका 
फल यह हुआ कि मेरा अविश्वास किया जाता है। हाँ, 
जबसे कारन्फ्ेंस का मेंबर बना हूँ तबसे लोगों से 
मिलना-जुलना ज्यादा होता है। 

अटल से मित्रा था। योंहीं अचानक मुलाक़ात हो 
गयी। इस सप्ताह लोथियन और बेन से मिला। अच्छी 
बातें हुईं। पर बातों से तो अब काम आगे नहीं बढ़ता । 

परिडितजी की तन्दुरुस्ती अच्छी है । 

उस दिन श्री बिद्वलभाई पटेल महात्माजी के पास 
पहुँचे और कहने लगे कि फेडरल कमेटी में आपका 
जो भापण हुआ उसे पढ़कर वो में बेहोश-सा होगया। 
साठ 


यह आपने क्या कह डाला १ महात्माजी बोले कि 
ते तो एक ही चार्ती चैपलिन का नास झुना था, 
मुझे; क्‍या खबर थी कि अपने यहाँ भी एक चार्ली 
चैपलिन है । खेर, तुम लोगों को सेरा भाषण पसन्द 
नहीं है, तो तुम अपना मुख्तारनामा वापस से 
सकते हो [? 

महात्माजी की वादे निराली हैं। उस दिन कहते 
थे कि सुझे बच्चों के साथ खेलना जितना अच्छा 
लगता है, उतना आर० टी० सी० में शरीक होना 
नहीं लगवा। ग्ररीवों की मंडली ही महात्माजी की 
आर० टी० सी० है! 


इकसठ 


है? सितंबर, *३ 4 
ह्स्द्न 


सहात्माजी मैंचेस्टर से लौट आये। बहा डनका 
अच्छा प्रभाव पड़ा। 

हिन्दू-मुस्लिस-प्रश्ष अभी तक हल नहीं हो सका 
है। आशा भी कम है। सोमवार (२८ सितंवर ३१) 
को कान्मेंस की अल्प-संख्यकनकमेटी की भीटिन्ल 
थी प्रधान संत्री ने उसमें प्रजा-प्रतिनिधियों को इस 
हिसाब से विठाया--सबसे पहले श्रीमती नायडू, फिर 
गांधीजी, फिर मालबीयजी, फिर में । 

प्रधान मंत्री का भापण मुझे; अच्छा नहीं लगा। 
उसमें ईमानदारी नहीं थी । खुशामद काफ़ी थी; हमारे 
दश्शन-शाल्रों की भरपूर प्रशंसा भी थी, पर इन ऊपरी 
बातों के सिवाय और छुछ न था। महात्माजी के 
सामने, सभा-विसजेन के वाद, उसने हाथ जोड़ें और 
कहा कि कभी आपके आश्रम में आकर अपने पापों 
को धोझँगा । मालवीयजी ने सर्वेप्रथम दो दिन के 


बासठ 


लिए सभा स्थगित करने को कहा | मोहलव मिली 
भी, पर किसीसे कुछ बन न पड़ा | गांधीजी और 
आग्राख़ों में वातें ज़रूर चलती हैं, परन्तु उसका 
मोहलत से कोई सम्बन्ध नहीं । कुछ प्रतिनिधियों” 
का रुख़ लब्जित करनेवाला था। इनमें कोई कनफदे 
जोगी की तरह गाली देकर मॉगता है, कोई घरू 
ब्राह्मण की तरह सॉगता हैं, पर हैं दोनों सिखमंगे 
यद्यपि यह स्पष्ट है कि टिश सरकार के ही 
आदमी हैं और अपने मालिकों के सन की हीं वात 
कहते-करनेवाले हैं, तो भी आपस में कुँजड़ों की-सी 
लड़ाई शर्मानेवाली हे । 

हिन्दू-मुस्लिम-समस्या के सम्बन्ध में गांधीजी की 
आगाखों से तीन-चार घण्टे बातचींत हुईं। उनकी 
वो वह पुरानी कहानी है कि अन्सारी को छुलाओ।॥ 
काग्रज़ पर दस्तखत भी करके दे आये हैं और कह 
दिया है कि जो कुछ अन्सारी कहेगा, मान लेंगा और 
देश से मनाने की पूरी कोशिश करूँगा । अब सबकी 
गदेन अन्सारीं के हाथ में है, पर महात्माजी कहते हैं 
कि इसमें चिन्ता की कोई वात नहीं है । गांधीजी पर 
मुसलमान काफ़ी विगड़ें हैं कि अन्सारी को इतना 
वज़न क्यों ? ओर अन्‍्सारी को घुलानेबाले भी नहीं 


त्रेसठ 


हैं, लेकिन जान पढ़ता है कि हटने की नौचत न 
आवेगी। अगर टूट भी जाये, तो हमारा चुरा नहीं 
है। आज फिर गांधीजी मुसलमानों से मिलनेवाले 
है । कुछ लोगों का अस्ताव था कि अंग्रेज़ों की पंचायत 
से निपटारा करा लिया जाये । किन्तु पंडितजी और 
गांधीजी की राय कम है । यह सही भी है। जहाँ 
ऐसी पंचायत का प्रस्ताव किया, वहाँ हमारी कमजोरी 
साबित हो जायेगी और हम स्वराज माँगने के लायक 
नहीं रहेंगे । 

माले से मिला था। यह पालेमेण्ट का मेंवर है । 
कहता था कि कुछ होना-जाना नहीं है, बातें बनाके 
वापस कर देंगे। उसका खयाल है कि नये हुनाव में 
कंजर्बेटिव बड़ी तादाद में आ जायेंगे और सब तरह से 
दमन करेंगे। मेरे पूछने पर उसने कहा कि आवश्यक 
हुआ तो यहाँ से पैसे ओर फ्रोज दोनों ही भेजे जायेंगे। 
अध्यापक हेरल्ड लैस्‍्की ( लन्दन-विश्वविद्यालय में 
राजनी ति-विज्ञान का अध्यापक ओर इस देश का एक 
प्रसिद्ध बिद्याव) का मत और है। उसने कहा कि 
यहॉकी सेना अधिक काल तक वहाँ ऐसे काम के 
लिए नहीं ठहर सकती । लैस्‍्की से अरथशाख्-सम्बन्धी 
चातें काफी हुईं। हमारे राजनैतिक मसले पर भी 


चौसठ 

घधीजी अपनी पार्टी के साथ 
डली के बीच 


सगां 
( मित्र मं 


हि 


ल्ल्द्न 


बातचीत हुई। उसका भी यही कहना है कि कुछ 
होनेदाला नहीं है) लैस्की का खयाल हे कि यहाँ 
भयंकर स्थिति पैदा होनेवाली है। कल एक बहुत 
चड़ा जुलूस निकला था, जिसपर पुलिस की लाठियाँ 
वरसी थीं । कम्यूनिस्ट पार्टी जोर पकड़ती जा 
रही है। 

कल महात्माजी ने कहा कि पंडिठजी को हिन्दृ- 
मुस्लिस-प्रश्न के सम्बन्ध में समझाओ। मैने निवेदन 
किया कि आपकी आत्मा जो कट्दे आप कर लें। 
परिडतजी भी मान जायगे। 

कल भारत-मन्त्री से महात्माजी की तीन घण्टे 
तक बात-चीत हुई। महात्माजी ने कहा कि “समय 
बरबाद न करो; देने के सम्बन्ध में या तो सीधी- 
सीधी बातें करो या वापस जाने दो। सुझे इससे कुछ 
भी दुःख न होगा, पर समय की वरवादी से होगा ।” 
होर ने कहा कि आपको व्यर्थ न रोकंगा। उसका सी 
विचार है कि कान्फस सें कुछ तय होना नहीं है। 
उसने छोटी-सी कमेटी का प्रस्ताव किया तो महात्मा- 
जी वोले कि “में पहले से ही जानता हूँ कि कार्न्फ्रेंस 
द्वारा कुछ तय होनेवाला नहीं है। में तो तुम्हारे 
निमन्त्रण के कारण इसमें शरीक हुआ हूँ। पर कमेटी 


६ पुसठ 


में साग लेने से पहले यह तय कर लेना जरुरी है. 
कि तुम कहाँतक जाने को तैयार हो। पहले मूल 
सिद्धान्तों पर हम सहमत हो लें, फिर और बातें कर 
लेंगे 7 

होर-में पहले इर्विन से बातें करूँँगा। आपकी 
तरह हमारे भी आदशे हैँ, पर आपकी तरह हम यह 
नहीं मानते कि हिन्दुस्तान में हमसे इतनी ज्यादा 
बुराई हुईं है । हमसे बहुत कुछ भलाई हुई है । चते- 
सान सें हम आपको सेना और अथ्थ-विसाग का अधि- 
कार केसे दे सकते हैं ९ 

महात्माजी--भूल से मनुष्य बुरी वात को अच्छी 
मान लेता है । तुम्हारे इस समय जो अदरशो हैं, उन्हें. 
बिना चोट लगे तुम न भूलोगे । 

होर--मैं मानता हूँ कि ऐसा हुआ करता है, पर 
इस समय तो हमारा यही विश्वास हे कि हमारे 
आदशे भूठे नहीं हैं । 

सहात्माजी--करेंसी और एक्सचेंज के सम्बन्ध 
में निर्णय करने से पहले तुमने हमारे. विशेषज्ञों को 
क्यों नहीं चुज्ञाया ९ 

होर-में मानता हूँ कि भूल हुई । 

भूल-सुधार के नाम पर अब वह यह करनेवाला 
कछासदठ 


है कि मुझको यहोंकि असिद्ध अथेशास्त्री और अपने 
सलाहकार सर हेनरी स्ट्राकोश से मिलावेगा। हम 
दोनों की बहस होगी ओर गांधीजी उसे सुनकर यह 
कहेंगे कि सरकार ने जो कुछ किया, वह अच्छा था 
था बुरा। इसके लिए अगला मड्डलवार निश्चित हुआ 
है होर अपने दो एक मित्रों को भी बुलानेवाला है। 
संभवतः ये मित्र सर मानिकजी दादाभाई जेसे लोग 
होंगे। वास्तव में हम दोनों के बीच यहू एक दंगल- 
सा होगा। पर मुझे तनिक भी आशंका नहीं है' कि 
बह मुझे किसी भी अंश में कमज़ोर साबित कर 
सकेगा । 

कल बेन्थल से महात्माजी की बहुत-सी बातें हुई | 
उसने मेरा ज़िक्र किया ओर मुझे गरम सिज्ञाज का 
बताया। उसका कहना था कि बिड़ला का आपपर 
असर पड़ जाता है। महात्माजी ने कहा कि सुझूपर 
किसीका भी जल्दी असर नहीं पड़ता। बेन्थल ने 
सुमे मंगलवार को निमन्त्रित किया है। देखें कया 
बातें होती हैं। 

आज अधान-सन्त्री से महात्माजी मिले। बड़ी 
दिल्लचस्प बातें हुईं। होर के सम्बन्ध में महात्माजी 
की जितनी अच्छी धारणा हुई उतनी प्रधान-मन्‍्त्री 


सरसठ 


के सम्बन्ध सें नहीं। उसने कहा कि “तुम बार-बार 
पूछते हो कि क्या दोगे ? पर यह बताओ कि तुममें 
क्या-क्या लेने की ताक़त है ९? 

महात्माजी--“तो तुम मुमे ललकारते हो! में 
यहाँ आता ही क्‍यों ९ में वहीं बेठा-बेठा सब इुछ ले 
लेता । आज तुम मुझे बापस जाने दो, में जो चाहूँगा, 
ले लूँगा। कान्केंस को तुमने अपने पिद्ठुओं से भर 
दिया। अगर तुस सुमे अपना प्रतिनिधि बनाकर हिन्दु- 
स्तान भेजो, तो में तुम्हें सौ ऐसे आदमी और ला दूँ 
जो किसी प्रकार का समझौता न होने दें | तुम्हारी 
कांफ्रेस में जो अछूतों का प्रतिनिधि है उसे किसने 
अपना प्रतिनिधि चुना ९ मेरा तो दावा है कि अछूतों का 
सच्चा अतिनिधि में हूँ। ऐसे-ऐसे आदमियों को जमाकर 
उनके बल पर तुम मुझे ताना देते हो कि तुममे 
क्या लेने की ताकत है! अगर तुम्हारा दिल पाक- 
साफ़ है, तो तुम हमें इस शतते पर स्वराज्य दे दो कि 
हम आपस के मगड़े निपटा लेंगे, फिर देखो कि हम 
प्रश्न को हल कर लेते हैं या नहीं ।” 

बड़ी अच्छी फटकार थी। अधान-मन्त्री बग़लें 
माँकने लगा। कहा कि हम दोनों की अपनी-अपनी 
फठिनाइयाँ हैं | 
अडसठ 


महात्माजी ने उत्तर दिया--“मेरी नहीं तुम्हारी 
कठिनाइयाँ हैं।” 

उसका अच्छा असर न पड़ने पर भी महात्माजी 
प्रफुल्लित थे। रंग-ढंग से उत्साह काफ़ी जान पड़ा-- 
मेरा खयाल है कि महात्माजी से लड़ाई मोल लेने 
की मूखेता यहोँवाले न करेगे। इनकी नीयत तो 
वेहद खराब है, पर यहाँकी स्थिति ऐसी बुरी होती 
जा रही है कि कान्फेंस टूटने न देंगे। लेस्की ने कहा 
था कि बुध को सेकी मिलकर बातें करेगा। उसकी 
जगह ग्रधान-सन्त्री खुद मिला। कल परिडतजी से 
उसकी बातें होनेवाली हैं। पर एक बार मामला रंग 
पर आये बिना कुछ होनेवाला नहीं है। महात्माजी 
सम्भवतः शीघ्र ही वेसी परिस्थिति उत्पन्न कर दँँगे । 

एक्सचेंज का अध्याय अभी समाप्त नहीं हुआ 
है। प्रायः प्रत्येक देश सोने से विदा लेता जा रहा है। 
इसका सबसे बढ़ा असर यह हुआ कि देने-लेने की 
जो बेँधी रकमें थीं वे आप ही आप घट गयीं । क॒जे- 
दारों का कजें, पूँजीवालों की पूँजी कम हो गयी। 
रिथिति खराब है, इसलिए अभी वाज़ार सुधरने की 
आशा नहीं है। 


खुफियावाले बरावर महात्माजी के साथ उनकी 
उनहत्तर 


हिफ़ाज़त के लिए चलते हैं। उनकी गाड़ी के आगे 
पुलिस की गाड़ी चलती है। जहाँ भीड़ नज़र आईं 
चहों इस गाड़ी की घंटी बजी और पुलिस के सिपा- 
हियों ने रास्ता साफ़ कर दिया। 


क्र 
| 


€ अक्तूबर, ?३१ 
ल्न्दन 
आज अल्पसंख्यक-दल-कमेटी की फिर बेठक 
थी। महात्माजी ने कल मुसलमानों से कह दिया कि 
कं साफ़-साफ़ बता दूँगा कि मौजूदा हालत में 
सममौता मेरे बस की बात नहीं है। अगर कुछ नहीं 
होता तो में कान्फ्रेंस से हट जाता हूँ ।? इसपर उन 
लोगों ने आग्रह किया कि आप सममोते के लिए एक 
छोटी कमेटी बना दें और उसमें एक बार फिर प्रयत्न 
कर देखें कि कुछ तय होता है या नहीं। इसलिए फिर 
एक सप्राह के लिए कमेटी का कार्य स्थगित किया 
गया। सममोते की कमेटी बन गयी है। मुझे भी 
उसका भेम्बर रकक्‍्खा है । 
इन कमेटियों में कुछ होना नहीं है। मेंने महात्मा 
जी से कहा भी कि ऐसी वीसों कमेटियाँ पहले बैठ 
लुकी, आपने फिर यह चला क्‍यों मोल ली ९ अन्सारी 
के बिना आप तो कुछ कमोचेश करनेवाले नहीं और 


इकह॒त्तर 


अन्य लोगों से तो अनन्तकाल तक भी समझौता नहीं 
होने का है। महात्माजी कहते हैं, “यह कमेटी तो 
मुझे नीचा दिखाने के लिए बनाई गई है. और यह 
जानते हुए भी मैंने ही इसका संचालन करना स्वीकार 
किया है, किन्तु इसमें भी मेरी कोई हानि नहीं है। 
अंत में मै तो अपना निर्णय दे दूँ गा, चाहे कोई मामे 
या न माने” मुझे; उनकी यह बात नापसंद है । किन्तु 
गांधीजी सब कुछ समझ कर ही करते हैं, इसलिए 
देखें क्या होता है। 

अवतक का निचोड़ तो यह है कि न तो हम विल 
घटे न चावल बढ़े। जहा-के-तहाँ भुव की तरह बेठे 
हैं। यह भी स्पष्ट है कि अबतक यहॉके किसी प्रति- 
छित नेता ने जीभ नहीं जमायी है, तो भी मेरा ऐसा 
खयाल है कि अब तक की सारी वातें 'बिलेया दंडवत्‌' 
हैं।या तो यों कहना चाहिए कि दोनों दल सलामी 
उतार रहे हैं। असल मुठभेड़ अगले सप्ताह सें हो 
जायेगी। उसके बाद या तो उस पार या इस पार । 
मुभे तो अवतक यही विश्वास है. कि कोई रास्ता 
निकलेगा। लेकिन यह रपष्ट है' कि महात्माजी को 
छोड़कर सव यहाँ तेज-हीन-से हो रहे हैं। कुछ वो 
लन्दन के सामने हक्के-बक्के हो गये; कुछ महात्माजी 
बहतर 


के सामने दव गये, पर तो भी किंसीसें जिसको हम 
भाड़ा-फाड़्ए कहते हैं, वह करने की शक्ति नहीं है। 
विचार करते-करते लोग बुड़ढे हो गये, किन्तु अब 
भी वह विचार, १०० वर्ष बाद देखो तो बही विचार' 
यह' हाल है । 

प्रधान-मंत्री ने आज महात्माजी से कहा कि कल 
मैंने जो कुछ कहा, उसका आपने कुछ भी दुरा तो 
नहीं माना। मैने महात्माजी से कहा कि होर का आप- 
पर अच्छा ग्रभाव पड़ा और प्रधान-मंत्री का बुरा, पर 
अन्त सें प्रधान-मंत्री ही आपका साथ देगा। इसपर 
श्रीनियास शास्त्री ने कहा कि “दोनों में कोई साथ न 
देगा। प्रधान-मंत्री से छुछ भी आशा करना व्यथे है। 
बह पका साम्राज्यवा री है ओर मोक्ता पड़ने पर अपने 
सिद्धान्तों को ताक पर रख देता है।” 


तिहत्तर 


४ अबतुबर, “३१ 
ल्स्द्न 


आज वेन्थल से दिन में भोजन के समय देर 
तक बातें हुईं। उसकी पत्नी भी मौजूद थी | पर हम 
लोगों की बातचीत अलग हुई। 

आरम्भ सें ही कहा कि मुके तुम लोग गरम 

मिजाज का बताते फिरते हो ओर मेरा विश्वास भी 
कम करते हो। ऐसी अवस्था में मुझे डर है' कि हम 
दोनों की स्पष्ट पाते न हो सरकें। अगर ऐसा हुआ तो 
इससे कुछ भी लाभ न होगा। 

वेन्थल ने कहा कि विश्वास रक्‍्खो, में साफ़-साफ़ 
वार्तें करूँगा । फिर हम दोनों की जो बातचीत हुई 
उसका सारांश इस ग्रकार है: 

में--हमलोगों का खयाल है कि कान्फेंस के 
फारण समय की बरवादी हो रही है। सरकार ने इसे 
अपने खुशासदी टट्डुओं से प्रायः भर दिया है और 
इसके द्वारा कुछ भी कास बनना असंभव हे। अगर 
चोहत्तर 


सचभुच सममोता करना चाहते हो तो पहले मूल 
बातें निश्चित हो जानी चाहिए--यह सालूम हो जाना 
चाहिए कि तुम कहाँतक आगे बढ़ने को तैयार हो | 
मूल निश्चित हो जाने पर शाखा और पल्लब से 
सम्बन्ध रखनेवाली बातें एक विचार-समिति के 
हवाले कर दी जायँंगी। 

चेन्थल--एक दल यहाँ अवश्य इस घात के पक्त 
में था कि समय नष्ट करके सबकी यों ही वापस कर 
दिया जाये। पर दूसरे दल का--और यह दल 
प्रभावशाली है--विचार हुआ कि नहीं, समझौता 
अवश्य हो जाना चाहिए। में जो कुछ कहता हैँ उसकी 
प्रामाणिकता का तुम पूरा विश्वास कर सकते हो। 
ऐसे काम में अधीर होना ठीक नहीं। सालसर भीइस 
कास के लिए थोड़ा ही समझना चाहिए। में नाम नहीं 
बता सकता, पर में जिस दल की वात करता हूँ, उसकी 
पूरी राय है कि कुछ तय अवश्य हो जाना चाहिए। 

मैं--साल भी लगे तो परवा नहीं, बशर्ते कि 
हो--सममीते की पूरी ख्वाहिश हो | 

वेन्थल -में यह मानता हूँ, पर जहाँ तुम्दारी ओर 
से क़ानून द्वारा हमें बहिष्कृत करने की बातें होती हैं, 
बहोँ समकोता केसे हो ९ 

पचहत्तर 


मैं--इस सम्बन्ध में तो गांधीजी आश्वासन दे ही 
के हैं, मेने भी जातिगत बहिष्कार के विरुद्ध मत 
प्रकट किया है। 

वेस्थन--पर. बैद्धिड् कमेटी की जो रिपोर्ट 
निकली है, उसे देखो | उसमें तो भारतवासियों की 
ओर से जो प्रस्ताव किये गये हैं, उनका उद्दे श्य यही है. 
कि अंग्रेज़ों को इस क्षेत्र से निकाल बाहर किया जाये | 

में--असल में परिस्थिति और वातावरण को 
देखना चाहिए मोजूदा हालत में हमें यह ज़रूर कहना 
पड़ता है, पर हमें पूरा अधिकार मिल जाये तो हमारा 
रुख बदल जायगा। 

बेन्थल--गांधीजी इस पर बात ज़ोर देते हैं. कि 
आजतक जो कुछ हो जुका है, उसकी हम पूरी जॉच 
करेंगे। मसलन वह इस वात पर तुले हुए हैं. कि 
जितने पट्टे सरकार-द्वारा दिये जा हुके हैं उनकी जॉच 
हो और यह देखा जाये कि कहॉ-कहॉँ पक्तपात हुआ 
है । पर यह कंसे पार पड़ेगा ? न जाने कितने हजार 
पट्टे होंगे। किस-किस की जॉच होगी ९ 

में--जॉच उन्हींकी होगी जिनके बारे में लोगों 
को शिकायत होगी । पर इस विषय में तुम गांधी जी 
का समाधान करा दो | वास्तव में मेरी उपयोगिता 
छिमत्तर 


तो तब होगी, जब तुम दोनों की बातें हो लेंगी और 
यह निश्चित हो जायगा कि सममौते की सम्भावना 
है। तुम अपनी रक्ता की बात करते हो, पर भारत- 
वासियों की रक्षा केसे हो ? सिन्धिया कम्पनी मौत 
की राह देख रही है, उसकी रक्षा का क्‍या उपाय 
है ? किसी भी तरह हस इसे बचाने का पयत्न करते 
हैं तो तुम्हारी ओर से यह शिकायत होती है कि हम 
तुम्हें मारते हैं । 

बेन्थल--तुम इब्बकेप की सम्पत्ति ले लो और 
अपने उद्योग-धन्वे की रक्षा करो। सरकार खास क़ानून 
बनाकर ऐसी सम्पत्ति अपना ले तो हमें कोई आपत्ति 
न होगी। रक्षा करने के और भी उपाय हैं। इस देश 
में जिदेशी रंग के बहिष्कार के लिए खास ऐक्ट बना 
हुआ है| उसमें लेसन्स लेने का ऐसा विधान हे कि 
विदेशी रंग के व्यापार के लिए वह मित्र ही नहीं 
सकता । तुम भी छुछ ऐसे ही नियम बनाकर अपने 
उद्योग-धन्धों की रक्षा कर सकते हो । 

मैं--हमें नाम से नहीं, काम से सतलब है। कोई 
भी अच्छा रास्ता बताओ, हम उसे मान लेंगे। यह 
जरूर है कि हमारे यहाँ एक दल क़ानून-बहिष्कार का 
पक्षपाती है, पर हम उसे मना लेंगे। 


संतहृत्तर 


बेन्थल--समभोते की पहली सीढ़ी है हमारे 

व्यापार-सम्बन्धी अधिकारों का सुरक्षित हो जाना ! 

मैं-अंग्रेंज़ व्यापारियों के प्रतिनिधि तुम हो, 
कांग्रेस के ग्रतिनिधि गांधीजी हैं। तुम दोनों एकत्र होकर 
बातें करलो | अगर समभोता हो जाये तो तुम उनका 
पूरा साथ दो । न हो सके, कारन्मेंस निष्फल हो जाये, 
तो हम लोग अपने-अपने घर की राह ले | 

बेन्थल--मेरी भी यही राय है। 

मैं--अब जितने विषय हैं उन्हें एक-एक करके लो 
ओर प्रत्येक के सम्बन्ध में अपनी राय जाहेर करो। 

बेन्थल--फ्रीज के बारे में मेरी कोई चक्रत नहीं, 
इसलिए में कुछ कहना नहीं चाहता। पर, हों; हमारी 
ओर से कोई टस-से-सस होने को तैयार नहीं है | 

मैं--मैं तुम्हें यह कह देना चाहता हैँ. कि गांधीजी 
भी इस विपय में टस-से-मस होने को तैयार नही हैं । 
पर तुम उनकी बात तो सुन लो कि वह क्या चाहते 
हैं, अधिकार का वह क्या अर्थ करते हैं.। 

बेन्थल--में इतना जहर कहूँगा कि फ्रौज के लिए 
हठ करना ठीक न होगा। आखिर किसी राष्ट्र के 
के जीवन में दस-बीस वरस कितने दिन होते हैँ ! 

मैं--वेशक, मगर यह तो पक्का हो जाये कि 


अठ्हत्तर 


इतने दिनों बाद हमारा पूरा अधिकार हो चलेगा। 

बैन्थल--इसकी बातें होंगी। अब में कजे की बात 
लेता हूँ । मेरी सलाह है कि भूलकर भी तुस क़ज्ञे 
लकाने से इन्कार सत करना। 

सैं-हम इन्कार तो करते नहीं | हमारा तो यह 
कहना है कि न्याय से हम जिसके देनदार साबित ल 
हों, वह हम न दें। 

वेथल्लन--जो हो रुका, हो क्का। जो क़जे हे. उसे 
क़बूल कर लो।हाँ, यह हो सकता है कि मूगड़ा 
मिटाने के लिए इग्लेण्ड तुम्हें एक सालाना रक़म 
दे दिया करे। 

मैं-मतलब रुपये से है, चाहे चह किसी भी 
रूप में सिले | इन दोनों बातों पर हम लोग बहुत कुछ 
सहसत जान पड़ते हैं। अब आर्थिक संरक्षणों की बात 
लो | हसारी स्वतन्त्रता को नियंत्रिव करने के दो 
उद्देश्य हो सकते हैं-या तो हमारा भल्रा चाहते हो 
या अपने हित या स्वार्थ को सुरक्षित रखना चाहते हो। 
अगर तुम यह साबित कर दो कि तुम जेसा नियंत्रण 
चाहते हो, वह हमारी भलाई के लिए है तो हम 
तुम्हारी बाव मान लेंगे। पर तुम्हीं विचारकर देखो 
कि वेसी परिस्थिति सें हम अपनी क्‍या उन्नति कर सकगें, 


उनासी 


अपने ग़रीब भाइयों को क्‍या आराम पहुँचा सकेंगे ९ 
भारत सरकार का. सालाना वजट प्रायः १३० करोड़ 
रुपये का होता है। रेलवे, फ़ोज,कर्जे और पंशन इत्यादि 
में प्राया: ११० लग जाते हैं और इनपर तुम अपना 
अधिकार चाहते हो । फिर हमें जो स्वतन्त्रता मिली, 
चह कुल २० करोड़ के लिए। अगर हमने कोई भी 
टैक्स घटाना चाहा, तो वाइसराय मट कूद पढ़ा ओर 
हमें रोक दिया। ऐसे स्वराज्य से क्या लाभ ९ तुम 
दिसाव करके देख लो कि क्‍या हमें देते हो ओर क्‍या 
अपने हाथ में रखते हो ९ 
चेन्थल--क्रौज का खर्च बेशक बहुत ज्यादा है । 
मैं उसके घटाने के पक्त में हूँ। 
मैं--शायद तुम यह मंजूर करोगे कि इस फ़रौज 
के खर्च का कुछ हिस्सा इंग्लेण्ड से मिलना चाहिए। 
वेन्थल -में मंजूर करता हूँ । 
रेलवे-विभाग के सम्बन्ध में उसने कद्दा कि उसे 
व्यापार की तरह चलाया जाये; भारत--सरकार को 
केवल अन्तिम निर्णय करने अधिकार रहे। रिजवे 
बेक के बारे में पूछा कि तुम क्या इसे पसन्द करते 
हो कि वह राजनेतिक दलवन्दी के प्रभाव में रहे ९ 
मैंने कहा कि “में सरकार क्रे लिए पूरी स्वतन्त्रता 
अ्स्मी 


चाहता हूँ। जिस तरह यहाँकी सरकार ने गोल्ड 
स्टेण्डड जघ चाहा छोड़ दिया उसी तरह हमारी 
सरकार को भी यह अधिकार होना चाहिए कि 
देश के लिए, जो उचित समझे, करे |” 

वेन्थल-ठीक है; पर वबाइसराय की मंजूरी से 
करे । 

मैं--मेरी राय है. कि वाइसराय की मंज़री का 
यह अथ न हो कि वह बात-बात सें दखल दिया करे। 
पर इस विषय में भी गांधीजी ही प्रामाणिक रूप से 
कुछ कह सकते हैं। 

वेन्थल-+-इस मामले में तीन भागीदार हैं: देशी 
नरेश, सरकार और ब्रिटिश भारत । अगर तीनों के 
प्रतिनिधित्व की व्यवस्था हो जाये, तो सारा प्रश्न हल 
हो चले । 

में--सरकार के प्रतिनिधित्व का क्या अर्थ ९ 

बेन्थल--जबतक पूरे अधिकार नहीं मित्र जाते 
तबतक कुछ ऐसी व्यवस्था आवश्यक है। 

में>-पर कोन कह सकता हे कि जो व्यचस्था थोड़े 
समय के लिए की जायेगी वह स्थायी न हो चलेगी ० 

५ खैर, इन बातों पर आगे विचार होने का क्‍या 
) रास्ता है । 


हू इक्यासी 


वेन्थल--मुरसत हो ठो मंगलवार को गांधीजी, 
तुम, में, कार और कैटो मिलकर पहले व्यापार-संबंधी 
अधिकारों के विपय में कुछ निर्णय कर लें। उसके 
बाद आर्थिक संरक्षणों के बिपय में व्लैकेट, स्ट्राकोश 
इत्यादि मिलकर बातें कर लेंगे। 


६ अक्तुबर, “३१ 
ल्न्द्न 


आज शाम को इंडिया आफ़िस में सर हेनरी 
स्ट्राकोश के साथ दंगल” हुआ। सभापति का आसन 
पहले तो भारत-सचिव सर सैमुअल होर ने महण 
किया, पर मंत्रिसमण्डल की सीटिंग थी, इसलिए सर 
रेजिनल्ड मेंट को अपना पद देकर बह कुछ ही 
मिनिट बाद चलता बना। और वहुत-से लोग उपस्थित 
थे--गांधीजी, सर पुरुषोत्तमदास, मि० जिन्ना, सर 
मानिकजी, सर फ्रीरोजशाह सेठना, के- टी. शाह, 
प्रो० जोशी, रंगास्वामी अय्यद्ञार, इत्यादि, इत्यादि | 
गांधीजी कोई ७ बजे काय्येबश उठकर चले गये। 
५॥ बजे से कारेवाई आरम्भ हुईं। सरकार की ओर 
से सर द्ेनरो स्ट्राकोश ने वक्ता का काम किया और 
अपनी ओर से मैने । ब्लेकेट भी मौजूद था, पर कुछ 
बोला नहीं। स्ट्राकोश ने पहले तो संसार की परिस्थिति 
का दिग्देशेन कराया, फिर सारतबषे की बातें करने 


तिरासी 


लगा। उसकी सबसे बड़ी दलील यही थी कि अगर 
एक्सचेंज १-६ स्टलिंग पर न बॉध दिया गया होता 
तो न जाने लुद़कते-लुढ़कते फहाँ जाकर दम लेता और 
ने जाने सरकार को कहाँतक लोट छुपाकर अपना काम 
चलाना पड़ता । मैंने जब पूछा कि आखिर ठहराने 
के लिए तुम्दारे पास साधन क्या हैं, तब उससे कोई 
उत्तर न बच पड़ा। उसने अधिकांश समय भेरी उन 
दलीलों का जवाब देने में लगाया जो मेंने आर्थिक 
सुधार (मॉनीटरी रिफ्राम) नाम की पुस्तिका में पेश की 
हैं। मेंने कहा कि में वात-बात पर बहस करने को 
तैयार हूँ,पर में यह कह देना आवश्यक सममता हूँ कि 
उस पुस्तिका में मेंने जो मत प्रकट किया है, वह मेरा 
अपना हे, भारतीय व्यापारी-वर्ग का नहीं। यहाँ जो 
लोग आये हैं वे भारत-सरकार की नीति के विषय 
में कुछ कहने-सुनने आये हैं, इसलिए उस विषय फो 
छोड़कर मेरी पुरितका की समालोचना में समय लगाना 
इसके साथ अन्याय करना है। फिर भी स्ट्राकोश ने 
अपना विचार न वदला। खैर, अच्छी बहस हुई। 
मैंने लिखा था कि एक्सचेज की दर उठाने का वास्त- 
विक उद्दे श्य अंग्रेज्ञ सविलियन और व्यवसायी फो 
लाभ पहुँचाना था। यह बात इन लोगों को खूब छुमी 
भौरासी 


और स्ट्राकोश कहने लगा कि इसे किस तरह प्रमाणित 
कर सकते हो १ सर पुरुषोचमदास ने कहा कि यह 
क्रिस्सा तो लम्बा-चौड़ा है, और इसे सुनने-सुनाने के 
लिए समय चाहिए। खाने-पीने का वक्त हो रहा था; 
लोगों को अपने-अपने कार्मों से जाना था, इसलिए 
चर्चा स्थगित की गयी। आअमे; ऐसा जान पड़ा कि 
स्ट्राकोश अपने विषय का पूरा पंडित है, पर वेईमान 
नहीं है, इसलिए संभव है, या तो फिर इसकी चर्चा 
ही न हो या ब्लैकेट जैसे आदमी को सरकारी पक्त 
के समर्थन का काम सॉंपा जाये। स्ट्राकोश अच्छी 
चरह जानता है कि सरकार की ओर से पेश करने 
लायक कोई जोरदार दलील नहीं है। बह करे तो क्या ९ 
बोला कि तुमने बारबार कहा है कि हमारा सोना उड़ा 
दिया । वास्तव में सरकार ने उड़ाया नहीं, हिन्दुस्तान 
की जो ज़िम्मेदारी थी उसे पूरा किया। मैंने पूछा, 
इंग्तीएड की जो ज़िम्मेदारी थी--यहाँ क्‍या किया ९ 
उसने कहा--मगर इंग्लेण्ड हिन्दुस्तान जैसा दूसरों 
का देनदार नहीं है। मैंने उत्तर दिया--में इसे मानता 
हूँ, पर दो बातें हैं | इंग्लेख्ड बैसे देनदार न हो, पर 
यहाँ एक्सपोटे से इस्पोट्ट ज्यादा है। हमारा देश 
देनदार है, पर वह इस्पो्ट से एक्सपोर्ट ज्यादा करवा 

पिचासी 


है, यह तुम्हें न भूलना चाहिए। साथ ही, यह भी 
ध्यान में रखने की वात हे क्रि हम अपने उद्योग- 
धन्धों की उन्नति कर, अपनी उत्पादन-शक्ति बढ़ाकर 
दी अपना देना हुका सकते हैँ। फिर हमारी नीति, 
कौन-सी होनी चाहिए--उद्योग-धन्धों को बढ़ानेवाली 
या उनका सत्यानाश ऋरनेचाली ९ स्ट्राकोश फ़िर 
निरुत्तर रह गया। 


ह्यिासी 


७ अवतुबर, ३१ 
ल्न्द्न 


आर० टी० सी० में अबतक क्या हुआ है, ऐसा 
पूछा जाय तो यही कहना होगा कि छुछ भी नहीं। 
अल्पसंख्यक जातियों का ऋगढ़ा अभी निबटना बाक़ी 
है। स्वराज-विधान के सम्बन्ध में एक चावल भर 
भी प्रगति अवतक नहीं हो पायी है, तो भी यह कहा 
जा सकता है कि धीरे-धीरे हम आगे बढ़ रहे हैं । 
गांधीजी की मैत्री फेलती जा रही है, लोगों से बातें 
होती रहती हैं और हमारे कार्य को कुछ-न-कुछ नया 
खरूप रोज़ मिलता रहता है। अल्पसंख्यक जातियों 
के समझोते की कहानी अगले पन्‍नों में सिलेगी। 
आज गांधीजी, सर पुरुषोचमदास, बवेन्थल, कार और 
में पाँचों बैठे ओर मशविरा शुरू कर दिया। संख्या 
के हिसाव से शकुन ठीक हुआ, क्योंकि पंच पॉच ही 
होते हैं, हम भी पॉच थे। तीन बातें हम लोगों ने 
आपस भें तय कीं-- 


सतासी 


(१ )--खराज में अंग्रेजों के साथ किसी प्रकार 
का भेद-भाव न हो | 
(२ )--जादीय सेद्-भाव का खयाल किये विन्ता 
सखराज-सरकार भारतीय उद्योग-धंधों को 
संरक्षण दे । ऐसे संरक्षण में ध्येय अमुक 
दृकान या व्यवसाय को संरक्षित करना 
ही होगा; न कि काले-गोरे का भेद 
करना | 
(३ )--आज की सरकार से किसी व्यवसायी 
ने वेइमानी से कोई स्व॒ृत्व प्राप्त कर लिये 
होंगे तो उनकी जाँच-पढ़ताल का हक़ 
स्व॒राज-सरकार को होगा। 
वार्वालाप के अन्त में तय हुआ है कि यह सिंल- 
सिला आगे चलेगा और इन्हीं लोगों द्वारा व्लैकेट, 
स्ट्राकोश इत्यादि से आर्थिक विधान के सम्बन्ध सें 
सममीता होगा जिसे, आशा की जाती है. यहाँकी 
सरकार भी स्वीकार कर लेगी । 


अठसी 


४८ अक्तूबर, “३१ 
ल्स्द्न 


आज सुबह गांधीजी सेंकी और हवेठ सैमुअल 
से मिले। बातों का सारांश इतना ही है कि असी 
उन्होंने लम्बी आशा नहीं दी है। सैंकी ने कहा कि 
तुम्हें खाली हाथ न जाने देंगे, किन्तु सैकी मिठवोला 
भी है। गांधीजी कहने लगे कि होर यदि ऐसी आशा 
दिल्लाये तो उसकी ज्यादा कीमत की जानी चाहिए। 
किन्तु उसने ऐसी आशा नहीं दिलायी है। 
सैंने गांधीजी से आज साफ ही पूछा कि आपको 
क्या आशा है ९ कहने लगे कि खाली हाथ जाया 
होगा। मैने कहा, पर सम्भव है कि इतना मिल जाये, 
जिससे आपको लड़ना न पड़े । कहने लगे हों, ऐसा 
सम्भव है और उसीका म्रयत्त कर रहा हूँ । होर ने 
कहा है कि हमें तो कई दिनों वक आपसे दातों का 
सिलसिला रखना होगा । यह स्पष्ट है कि अब आर० 
टी० सी० का महत्व नहीं है। जो काम होना है बह 
तदादी 


भी भीतर-हो-भीतर होगा। इर्पिन ने लिखा है कि 
मुमसे मिले बिना हर्गिज़ न तोड़ना | इन्होंने भी लिख 
दिया है, 'तथास्तु' | 

यहोकि कोई फ्रौजी अफ़सर गदर के ज़माने में 
लूटपाट करके हिन्दुस्तान से कुछ जवाहरात ले आये 
थे। ज्यादा क्नीमती नहीं, पर कुछ मूल्यवान तो थे ह्ी। 
पीढ़ी-दर-पीढ़ी वह चीज़ उनके वंश में चली आती 
थी। अब गाँधीजी यहाँ आये तो उनकी ख्याति सुन- 
कर उस वंश के लोगों को लगा कि गांधीजी के देश 
का हराम का माल रखने से तो हमारा नाश हो सकता 
है। आज उनके कुट्ुम्ब की स्त्रियाँ आयीं और एक 
हार जो पुखराज का था गांधीजी के चरणों में रख- 
कर कहने लगीं-हमारे पुरले लूटकर भारत से यह 
लाये थे, बहुत दिन रखा, अब आपके तप का बखान 
सुना तो रखने की हिम्मत नहीं होती । गांधीजी ने हार 
को स्वीकार कर लिया । तप का ही यह चमत्कार है, 
वर्ना भेड़िये के मुँह में गया भ्रास वापस नहीं आता । 


नज्चे 


९ अक्तुबर, “३१ 
ल्न्द्न 

अल्पसंस्यक-कमेटी की कहानी सारी-की-सारी 
दुःखद हे । एक सप्ताह तक यह नाटक चला 
ओर अन्त में जहॉ-के-तहाँ। वही सीटों का मगड़ा, 
वही अविश्वास | अन्त में छठे दिन किसीने प्रस्ताव 
किया कि कुछ पंच हों, उन्हें मामला सॉप दिया जाये। 
गांधीजी ने कहा, मुंजे | तुम्हारी क्या राय है ९ उत्तर 
मिला, मुसलमानों से पूछिए। मुसलमानों से पूछा तो 
कहने लगे कि सलाह करके बतायेगे। रात को १० 
बजे फिर सभा बैठी। मुसलमानों ने कहा कि हमें 
मंजूर है, तो डा० सुंजे भी कहा कि मंजूर है--किन्तु 
सवाल उठा कि पंच कौन हो ९ डा० मुंजे बोले--पंच 
कोई वाहर का आदमी हो। मुसलमानों ने कहा: 
नहीं, मेचरों में से कोई हो। इस सारे नाटक को 
देखकर मुझे तो दुःख होता था। दोनों दलों में 
परस्पर के अविश्वास के अलावा और भी वात आ 
गयी है। लतीजा यह हुआ है कि गांधीजी का वोम 
इंक्यानवे 


बढ़ता जाता हैं। द्व-रात काम करते हैं, ३ घंटे से 
ज्यादा सोने को नहीं मिलता | इनके बल पर ही यहाँ 
थोड़ी पूछ है, जिसपर तुर्य यह कि हर तरह से 
हमारे ही लोग इन्हें तंग करते रहते हैं! भुसल्लमान 
करे तो हम ला-इलाज हैं, किन्तु हिन्दू भी करते हैं। 
जिनसे आशा थी उन्होंने भी सहायता नहीं की। मैने 
गांधीजी से स्पष्ट कहा कि आपको करना है सो करे। 
कहने लगे--“सो तो करूँगा ही, किन्तु मुसलमान 
भी तो कहाँ मेरा साथ देनेवाले हैं ! और साथ देने 
का जबतक वादा न करें तबतक में आत्म-समपेण 
करके क्‍या करूँ ?” आज आखिर भरी सभा में गांधी- 
जी ने कह दिया कि यह सम्मेलन असल पंचों का 
नहीं है, इसमें नकली पंच हैँ | बस इतना कहा, मानो 
सधुमक्खियों के छत्ते को छेड़ दिया। शफी आपे से 
बाहर । अम्बेडकर ने तो जहर ही उगल डाला । कहने 
लगा, “सहात्मा को क्ूठा दावा करने की आदत है। 

छः करोड़ अछूत तो सुमे ही मानते हैं, गांधीजी को 

तो कोई पूछता भी नहीं।” प्रधान-सन्त्री ने सी गांधी- 
जी को खोटी-खरी सुनायी ! मेरे बदन सें तो आग-सी 
लग गई। गांधीजी कहने लगे, शान्त हो, हमारा रास्ता 

ठीक है, दूसरे क्‍या कहते हैं; इसकी क्या चिन्ता है ९ 


वानवे 


१४ अवहुबर, १३१ 
छ्न्द्नं 


इस सप्ताह का हाल तो अत्यन्त निराशा-जनक 
है। गत आर० टी० सी० में कुछ तो आशा थी, पर 
इस बार तो सबके मुँह फीके हैं। माया-जाल तो 
अंग्रेज़ों ने ही बिछाया था, किन्तु उसमें हमारे अच्छे- 
अच्छे लड़वैये फँस गये हैं। गांधीजी छटपदाते हैं, 
किन्तु कोई असर नहीं हो रहा है। शायद गांधीजी 
कुछ उम्रता करें वो कुछ नया सिलसिला निकल आये। 
अमी गांधीजी भी (सब धान बाईस पसेरी' हो गये हैं । 
वही आदर है, बही सत्कार है| किन्तु “देवा छेवा नें 
तो भावा रामजी को नाम” | स्वराज का जो नकशा 
खींचा गया था, वह भानमती का पिटारा था। राजा 
शामिल हों, अंग्रेज भीतर हों, हिन्दू-मुसलमान, सिक्ख, 
ईसाई, पारसी, मजदूर, व्यापारी, ऐगलो-इंडियन, 
अछूत सबकी अलग-अलग हृक्‌ मिलें, सबकी सम्मति 
हो, तब विधान बने। जाति-पॉँति की कई कतर-व्योंतें 


तिरानवे 


की गयीं ओर अब हमसे कहते हैं, पहले आपस में 
सममीता करो | दुनिया में जो कहीं न हुआ, उसकी 
हमसे आशा की जाती है ! 

क्या इंग्लिस्तान में ऐक्य है ९ कुछ भी हो हमारे 
लिए तो हिन्दृ-मुस्लिम-ऐक्ये जरूरी है।इस समय 
सारा-का-सारा भझगढ़ा पंजाब का है । जब॑कभी कोई 
समभौते की आशा होती है, तब सरकारी दूत दौड़ने 
लगते हैं । हिन्दुस्तान से खास अंग्रेज आके बैठे हैं, 
जो हिन्दू को सममाते हैं 'तुम लुट रहे हो; मुसलमान 
को समभाते हैं. तुम मरे जा रहे हो! और सिक्ख को 
अलग डराते हैं. । मुसलमान कहते हैं, पंजाब में 
हमारा बहुमत है, वह हमें मिले। हिन्दू कहते हैं, 
कानूनन बहुमत का सिद्धान्त अन्यायमूलक है, ऐसे 
तुम्हारा बहुमत हो तो हम खुशी से स्वीकार करें। तब 
एक नयी स्कीम निकली । पंजाब में से अम्वाला, 
जिसमें अधिक हिन्दू हैँ, निकाल लिया जाये | इसका 
नतीजा यह होता है कि पंजाब में मुस्लिम बहुमत ६३ 
फीसदी बन जाता है और फिर मुसलमान प्रथक्‌ 
निर्वाचन या सुरक्षित सीटों की ज़िद नहीं करते ! 
सिद्धान्तरूप से हिन्दू विरोध नहीं कर सकते, किन्तु 
जहाँ इस स्कीम की चर्चा चली, कुछ नेता कहने 
चौरानवे 


लगे, “रास-राम | यह तो और भी घुरा ॥” पंचायत 
की बात चली | गांधीजी ने खूब ज़ोर लगाया कि 
“पंडितजी, आप पंचायत मान से | यद्यपि मुसलमान 
राजी नहीं हैं दो भी लोगों पर जो थुरा असर पड़ा 
है, कम-से-कम वह तो रफ़ा हो जावेगा ।” पर पंडितजी 
पंचायत के लिए तेयार नहीं। यहाँ लोगों पर चुरा असर 
पड़ा है। उन्हें कहने का मौका सिल गया है कि जब 
तुम्हारा मेल ही नहीं तव हम क्या करें १ स्व॒राज की 
लुटिया तो डूब जुकी, ऐसा अभी सालूस होता है। 
लोग जहाज में स्थान खरीदने लग गये है । जहों 
जींवन-मरण्ण का प्रश्न हे वहाँ ऐसी लड़ाई अत्यन्द 
घृणारपद मालूम होती है| पंडितजी का चेहरा भी 
उतर गया है ओर उनके क्लेश का कोई ठिकाना 
नहीं । इस सप्ताह पंडिवजी, गांधीजी, जिन्ना और 
सम्र्‌ के बीच सेंने काफ़ी दौड़-धूप की और अब थक 
गया हैूँ। सुसलमानों को ने हमारा विश्वास है, न 
सीधी बातें हैं, न तय होने पर ही पूरा साथ देने को 
तैयार है। किन्तु उनकी चर्चा फ्रिजूल है। गांधीजी 
आत्म-समपेण' कर देना चाहते हैं, बशर्ते कि सुसल- 
मान उनका राष्ट्रीय सागों में साथ दें | पर राष्ट्रीय 
मॉगों में साथ देने की उनकी हिम्मत कहाँ! 


पचानवे 


धीरे-धीरे अब राजा भी खिसकने लगे हैं | भान- 
मती के पिटारे में कई साँप बन्द थे। वे निकल-निकल 
भागते हैं। महाराजा वीकानेर कहते हैं, हम साथ 
हैं, किन्तु-*चस “किन्तु” पर अड़ जाते हैं। अछूतों 
ओर दूसरे लोगों को तो अभी चिल्लाने का अवसर 
ही नहीं मिला है। हमारी इस सप्ताह में ख़ब हँसी 
हुई ढे। ऐसी निराशा के भँवर में गांधीजी असन्न 
मुख हैं। कहने लगे, शर्मिन्दा दनके नहीं जायेंगे, 
चिन्ता मत करो |' गांधीजो भीतर-ही-भीतर मिलते 
रहते हैं और एक तरह से मेत्री बढ़ रही है। इस 
मैत्री का शीघ्र कोई फल होनेवाला नहीं है । जबाहर- 
लालजी के वहादुरी के खत आते रहते हैं । 

कई चित्रकार, कई शिल्पकार बेठे गांधीजी के 
चित्र और मूर्तियाँ बना रहे है । गांधीजी बच्चों से 
खेलते रहते ह। वही रंग, वही ढंग। न कभी यहाँसे 
उन्हें आशा थी, न अब निराशा है । जिन्हें आशा 
थी, उनके ही चेहरे सूखे हैँ । 

बेंधल से आज राद को फिर वातें चलेंगी। सिल- 
सिला जारी है। इंडिया आफिस में एक्सचेंज का 
दंगल फिर परसों होगा । 


दियानदे 

गब्रीजी सर आगा खो के साथ 


१६ अब्तुबर, १३१ 
छ्ल्दन 
हिन्दू-मुसलमान-समस्या का ताज़ा हाल अब यह 
है कि सिं० जयकर और डा० मुंजे दोनों ही छुछ ठंडे 
हो रहे हैं । सिक्ख नहीं मानते, पंडितजी कुछ इढ़ता- 
पूवेक नहीं कहते । कार्बेट की स्कीस है. कि अम्वाला 
डिवीज़न पंजाब से निकाल लिया जाये, जिसका परिं- 
णाम होता है. कि पंजाब में हिन्दू प्रति सेकड़े आय: 
२१२५; सिक्‍्ख १४, मुसलमान ६३ रह जाते हैं । मुसल- 
मान शायद इस स्कीम को संयुक्त नाव के साथ 
ओर बिना अलग “बुर्सी? रखवाये मान लें। पर 
ऋगड़ा वैसे-का-वेसा ही है। महात्माजी को यह 
स्कीम पसन्द आयी है ओर शायद इसीका सिलसिला 
अब चलेगा । आज रात को और दोपहर को भी 
मुसलमानों से महात्माजी वातें करेंगे | 
नरेशों का हाल भी बुरा है। संशय से भरे पड़े 
हैं| उनसे भी अलग वातें होंगी। 
होर से फिर महात्माजी कल मिले। जितना ज्यादा 
मिलते दूँ, उतना ही उससे उनका भेम बढ़ता जा रहा 


छ सतानते 


है, हालाँकि दोनों उत्तर-दक्षिण हैं। परसों होर ने 
भरी सभा में कह दिया कि फ्रीज़ हस हर्मिज्ञ नहीं 
देंगे। उसपर महात्माजी ने कहा, शाबाश | स्पष्ट-बक्ता 
हो तो ऐसा हो। कल होर ने पूछा, मेंने आपको 
नाराज वो नहीं किया ९ महात्माजी ने कहा, “नाराज 
नहीं, तुमने सुझे राजी किया; क्‍योंकि सुझे पता लग 
गया कि तुम ईमानदार हो, लल्लो-चप्पो नहीं करते। 
किन्तु में यह कहना चाहता हूँ कि मुझे अब यहाँ क्‍यों 
बैठा रक्‍्खा है ? मुझे भेज दो ।” होर ने कहा है कि 
“इतनी जल्दी न करें, में अगले सप्ताह में स्पष्ट कर 
दूँगा कि हम कहाँवक जाने फो तेयार हैं। आपने 
तो कोई बात छिपा नहीं रक्खी | में सी कोई बात 
छिपाके नहीं रखूँगा !” 

महात्माजी कहते थे कि यह आदमी तो सोना है. 
आर इसीसे सेरा काम बनेगा। सम्र्‌ बग्ेरा तो सिर 
कूटते हैं. कि यह राक्षस कहाँसे आगया | उनकी दृष्टि 
में बेन अच्छा था इनके लिए होर अच्छा है। मुझे 
मालूम होता है, इतनी जल्दी महात्माजी को नहीं 
भेजेंगे, किन्तु महात्माजी जो चाहते है सो नहीं 
मिलेगा । मेरा तो असी भी वही खयाल है कि दस 
आने मिलेंगे, छः आने के लिए युद्ध दोगा। 
अठानवे 


। मद ; 


२९ अक्तूबर, १३१ 
ल्न्द्न 

आर० टी० सी० के काये में तो कोई उन्नत नहीं 
हुई है। द्न-दिन स्पष्ट होता जाता है. कि बुछ होने 
का नहीं । हिन्दू-मुस्लिस वैमनस्य बना हुआ है. और 
इसको यहाँ काफ़ी तूल दे दिया गया है। प्रायः यही 
कहा जाता है कि जब तुम आपस में द्वी सममोता 
नहीं कर सकते, तो हम क्या करें ? महात्माजी को 
कितने हीं लोग उलहना देते हैं कि आप सममौता 
क्यों न कर लें, किन्तु महात्माजी न तो मुसलमानों 
की नीयत साफ़ देखते हैं, न हिन्दू-सभा का उत्साह 
पाते हैं । इसलिए कुछ अवहेलना-सी कर रहे हैं। 
मुसलसान इनकी राष्ट्रीय मोगों को स्वीकार कर लें 
ओर अन्य छोटी-छोटी दल्बन्दियों का साथ न र्दें 
तो समर्कोता कर लें--या तो हिन्दू-सभावाले कार- 
बेट की या अन्य किसी स्वीकार करने लायक़ स्कीम 
का समथेन करें ठो सममकौता हो | 


निन्‍्यानवे 


बेन्थल से भी कोई नई बात नहीं हुयी | जो पहले 
हो हइुकी, उसीका पिष्टपेषण जारी है। वह भी सम- 
मता है कि हम कमज़ोर हैं; इसलिए प्रगति धीमी है। 

होर से सहात्माजी की फिर बातें हुई, किन्तु 
अबतक फोई नतीजा नहीं निकला। होर ने वादा 
किया कि अगले हफ्ते स्पष्ट बतायेगा कि सरकार 
कहाँतक जा सकती है ? महात्माजी कुछ अधीर 
ओर उतावले-से होने लगे हैं, क्योंकि उनको 
समय की बरबादी अखरतीं है। इविन ने कहा था 
कि कोई भी महत्त्वपूर्ण क्रम रखने से पहले पूछ 
लेना | कल इविंन से मिलकर महात्माजी ने कह दिया 
कि अब मै यहोंसे भागनेबाला हूँ और एक-दो दिन 
में ही गोली चला दूँगा। इरविन ने कहा; ऐसा नहीं 
हो सकता। अभी तो पाव में 'पूणी' भी नहीं कती ! 
इसके माने यह भी हो सकते हैं. कि ठुछ आशा है | 
चुनाव की धूम के मारे यहाँ लोग व्यस्त हैं। इनकी 
क्या स्थिति रहेगी, सो भी इन्हें पता नहीं । इसलिए 
२७ ता० को अपना तलपट बॉधकर बातें करेंगे। इस 
समय तो चाल यह है कि कान्फेस को तो बर्तास्त करे 
ओर एक नया कमीशन हिन्दुस्तान भेज दें | अकबर 
ने कहा था कि “वीचो न कमानो को न॑ तलवार निकालो, 


सौ 


जव तोप मृकाविल हो तव अख़बार निकालो ।” अंग्रेजों 
का यह हाल है कि 'गर सामान बगले झाँकन का है 
तो कमीशन बैठा दो। बस यही चाल है, सगर 
महात्माजी माननेवाले नहीं हैं। होर समझाने की 
कोशिश करता है, पर महात्माजी सिर हिलाते हैं । 

मेरा ऐसा खयाल है. कि यह नहीं मानेंगे तो वे 
कुछ आगे बढेंगे, पर अधिक आशा नहीं है। महात्माजीं 
स्वयं समझीोते के पक्त में हैं, पर सममोता हो तो 
किससे ९ कल कहते थे कि शायद हिन्दुस्तान पहुँचते- 
पहुँचते लड़ाई छिड़ जाये। मुझे ऐसा मालूम होता 
है कि ऐन सोफे पर कोई घटना घट जायेगी-- 
हालाँकि अभी तो कोई अच्छी सूरत नज़र नहीं 
आती । 

साथ ही यह जान लेना चाहिए कि यहाँ आने से 
हमें काफ़ी लाभ हुआ है । महात्माजी की मैत्री तो दूव 
की तरह फेलती है। शहर के सेठों से कल सुना कि 
लोगों पर प्रभाव पड़ है। कहते हैं, गांधी आदमी 
तो अच्छा है। परसों यहाँक्की ठाकुरों और सेठों की 
सम्मिलित सभा में गांधीजी को बुलाया था। सारी 
राणखम्साण मौजूद थी। उनका असर अच्छा हुआ। 
बीज बोया गया है और फिर लड़ाई छिड़ी तो यहाँ 


एक सी एक 


के बहुत लोग सहानुभूति जतानेवाले होंगे। 

इंडया आफिस का शाखा समाप्त हो गया! 
गांधीजी ले अपना निर्णय हमारे पक्त में दे दिया। 
गांधीजी इस ससले को छोड़ना नही चाहते हैँ । होर 
से कहनेवाले हैं. कि तुम्र झुके नहीं समका सके | या 
तो मेरा सन्तोष करो, नहीं तो में अपनी राय तुम्हारे 
खिल दूँगा । 

चित्र उतारनेवाले, मूर्ति गढ़नेवाले, हस्वाक्षर 
फरानेवाले और वक्तव्य लेनेवाले गांधीजी के पास 
उसी रफ्वार से आ रहे हैं। मुलाक़ातों का तोता भी 
जारी है। वही धूमधाम है। खाली स्वराज” नहीं 
मिला है। 

यहाँ सर्दी ४३ डिगरी तक पहुँची है। अमी तो 
नवम्बर आना बाक़ी है। 

गांधीजी को काम इतना रहता है कि रात की १ 
बजे सोते दवं--9 बजे उठ जाते हैं। एक दिन कहते 
थे, पता नहीं किस दिन बीमार पड़ जाऊँ। सोने को 
समय मिले तो फिर कोई चिन्ता नहीं। कपड़े उतने 
ही चलते हैं। कम्बल बढ़ाने को कहा तो कहते हैँ; 
निभ जाती है। पंडितजी को तो जाड़ा ज्यादा सता 
रहा है। कपड़े सी यहाँ नये खरीदे हैं: स्वास्थ्य उनका 
एक सी दो 


अच्छा नहीं है । मानसिक पीड़ा भी तो है । इस समय 
उनकी यह स्थिति है कि न गांधीजी को छोड़ना 
चाहते हैं; न मुंजे और नरेन्‍्द्रनाथ को ही। 


एक सौ तीन 


र३े अक्तूबर, ३१ 
ल्न्द्न 

कल कुछ विशिष्ट लोगों से बातचीत हुईं । कहते 
थे कि गांधीजी का प्रभाव अच्छा पड़ा है। इनकी 
सलाह थी कि यहाँ के सेठों को हम समझा सके तो 
काम बहुत-कुछ आगे बढ़ सके | ऐसे कुछ सेठों से 
मिलने का प्रबन्ध कर रहा हूँ । फल सर पुरुषोत्तमदास 
की लेटन से बातचीत हुईं थी। यह “अर्थ-शास्त्री' 
(इकनासिस्ट) नामक पत्र का सम्पादक है और 
साइसन कमीशन का आध्िक विषयों सें सलाहकार 
बनकर हिन्दुस्तान गया था , उसने कहा कि हिन्दू- 

मुस्लिस-फगड़ें को एक पंचायत के हवाले कर देंगे। 


एक सी चार 


२५९ अक्तूबर, “३१ 
ल्न्द्न 


राजनेतिक परिस्थिति ज्यॉ-की-त्यों है। कोई खास 
बात नहीं हुई है। पर हम लोग बिल्कुल निराश नहीं हुए 
हैं । इसमें सन्देह नहीं कि कन्जवें टिच पार्टी को हुनाव 
में आशातीत सफलता भ्राप्त हुई है | इस तूफाने- 
बद॒तसीजी में सज़दूर-दुल तो उड़ गया--यह समझना 
चाहिए। पर सरकार सी सुख की नीद नहीं सो 
सकती । इस समय पालेमेण्ट में उसका विरोध 
नाससात्र को रह गया है।यह उसके लिए उतनी 
खुशी की बात नहीं है। विरोधी साथ भले ही न दें; 
पर उनसे उपकार तो होता ही है । समात्नोचना सीधी 
राह पर रखने का एक साधन है ) सरकार का जवदेस्त 
विरोध हो तो वह भयद्भर भूलों से बहुत-कुछ वच 
सकती है | इस समय यह वात नहीं है, इससे सरकार 
को भी चिन्ता होने लगी है। कुछ लोगों का खयाल 
है. कि यह ज्यादा समय चक न टिक सकेगी , मेरी 


एक सौ पाँच 


अपनी राय दूसरी है। इतना में निम्वयपूर्वक कह 
सकता हूँ कि थोड़े ही समय में यह सरकार अपनी 
लोकप्रियता से हाथ थो बेंठेगी। परिस्थिति इतनी 
खराब है. कि उसे सुधारना कोई आसान काम नहीं। 
यह भी याद रखने की बात है कि मजदूर दलवाले 
हार जाने पर भी एक तिहाई--क्रीब ७,०००,००० 
-वोट पा हुके हैं। इसका अथे यह हुआ कि मजदूर- 
दल के साम्यवाद का सम्थेन करनेवाले इस मुल्क में 
७० लाख आदमी मौजद हैं। ये लोग डुप रहने के 
नहीं। रोटी-दालवालों को इसकी गहरी चिन्ता हे 
ओर मेरा खयाल है. कि सरकार हर काम में फूक- 
/ुँककर क़दम रक्खेगी और जहाँवक सम्भव होगा 
सबको सन्तुष्ट करने की चेष्टा करेगी । 
हिन्दुस्तान के बारे में उनकी यह नीयत जरूर है 
कि; जहाँ तक हो सके, कम दिया जाये--पर कान्फेस 
टूट जाये, यह उनकी इच्छा नहीं जान पड़ती। फ्रोज 
को अपनी सुदठी में रखना चाहते हैं। आर्थिक 
मामलों में सी कुछ अधिकार चाहते हैं.। गांधीजी 
यह चेष्टा कर रहे हैं. कि हम लोगों की एक राय हो 
जाये | हिन्दू-मुसलमानों के बीच सममोता कराने 
के प्रयत्न में वह निरन्तर हैं. ही, समर और दूसरों के 
एक सी छ 


बीच राजनेतिक एकता कराने की भी कोशिश कर 
रहे हैं। समझोते के लिए बह कांग्रेस की मांग से 
कम लेने को सी तेयार हैँ--बशर्तें कि कांग्रेस की 
कार्यकारिणी को यह मंजर हो। उन्हें सफलता होगी या 
नहीं, यह में नहीं कह सकता। इतनी सफलता उन्हें 
जरूर हुई है कि सब लोग उन्हें सममदार मानने 
लगे हैं। 
बेन्थल से जो बातचीत चली थी, वह बीच में 
रुक गयी थी। शायद उन लोगों ने हमारी कठिनाइयों 
को देखकर उनसे फ्रायदा उठाना चाहा था । पर 
उसका सिलसिला फिर शुरू होनेवाला है। कल रात 
को बेन्थल से मेरी बातचीत हुई। उसने कहां कि 
हम लोग सचमुच सममोता कर लेना चाहते हैं| बस 
इस तरह कुछ-न-कुछ काम रोज़ हो रहा है। इंडिया 
आफिसवालों को और यहोके सेठों को सममाने- 
बुझाने की कोशिश में हम लोग लगे हुए हैं। काम 
को आपस में बॉट लिया है | सर पुरुषोत्तमदास के 
साथ में तो आर्थिक विषयों की विवेचना में लगा 
हुआ हूँ। बेन्थल मुझसे कह रहा था कि जबतक हम 
लोगों का किश के साथ कुछ सममभीता नहीं हो जाता 
तबतक छुछ होने-जाने का नहीं। किश इंडिया आफिस 
एक सौ सात 


में अर्थ-विभाग का मंत्री है। वेन्थल की बातचीत से 
से तो जान पड़ा कि वह हम लोगों के सहयोग का 
बड़ा इच्छुक है। बात दरअसल यह है कि इन 
लोगों को भय है कि बिना हम लोगों के सहयोग के 
एक्सचेंज और करेन्‍्सी के पॉव मजबूती से जम नहीं 
सकते | मेंने उससे कहा कि सहयोग देने के लिए में 
हर घड़ी तैयार हूँ। अगले सप्ताह में यहाँके अथे- 
शाख्रियों ओर इंडिया आफिसवालों से बहुत-कुछ 
बातचीत होने का रंग दीखता है। 

अगर कान्फ्रेंस दृूटी नहीं तो नवम्वर के अन्ततक 
काम रहेगा बाहर से तो यही जान पड़ता है कि हम 
लोग आगे नहीं बढ़े हैं, पर भीतर-ही-भीवर कुछ-न- 
कुछ प्रगति होती जा रही और काम--थीरे-धीरे ही 
सहदी--बनता जा रहा है| अगर कार्न्फेंस टूट भी गयी 
तो इतना तो लाभ ज़रूर होगा कि इस बार हम- 
लोग जो मंज़िल तय कर लेंगे, उसे फिर तय करना 
न पड़ेगा। 

गांधीजी आजकल २४ में ३ घंटे से ज्यादा नहीं 
सोते । काम-पर-काम आता ही जाता है.। कहते थे कि 
मैं रोज कम-से-कम ८ घंटे सोना चाहता हूँ, पर तीन 
से ज्यादा समय नहीं मिलता। आर० टी० सी० की 
एक सी आाठ 


कमेटी की मीटिंग में बैठे-बठे मपकी लेते हैं। 
सप्ताह के अन्त में लन्‍्दन से कहीं बाहर चले जाते 
हैं। कभी किसी पादरी के यहाँ, कभी किसी भावुक 
या इश्वर-भक्त के यहाँ ठहर जाते हँ। चित्र लेनेबालों 
ओर भूर्ति बनानेवालों की संख्या घट चली है, 
क्योंकि बहुतों की ठप्ति हो डुकी | अमीतक गांधीजी 
ने कपड़ा-लत्ता उतना ही रक्खा है। मुमे आश्रय 
होता है कि थहॉकी सर्दी चह कैसे बर्दाश्त कर 


लेते हैं । 


एक सी नी 


३० अक्तुबर, ' ३१ 
ल्स्द्न 


कल इंडिया आफिस में एक्सचेंज के सम्बन्ध में 
फिर कान्मेंस बेठी । ब्लेकेट और स्ट्राकोश दोनों ही 
मौजूद थे। अपनी ओर से सर पुरुषोत्तमदास, गांधी- 
जी, अध्यापक शाह, जोशी और मैं था। छोटी सभा 
होने के कारण इसे विशेष सफलता भ्राप्त हुई | लोगों 
ने दिल खोलकर बातें कीं । स्ट्राकोश ने वहीं पुराना 
राग अलापना शुरू किया, पर ब्लेकेट ने बड़ी खूबी 
से उसे निरुत्तर-सा कर दिया । हम लोगों को इसपर 
आश्रय हुआ और सनन्‍्तोष भी । ब्लेकेट ने कहा कि 
हिन्दुत्तान के लिए इस समय चीज़ों का दाम बढ़ना 
बहुत हितकर है. और में चाहता हूँ कि वह दाम 
फीसदी ४० तक बढ़ चले | हाँ वह यह न बता सका 
कि दाम कैसे बढ़ाया जाय | मैंने कहा कि रुपये को 
फिलहाल अपनी राह जाने दो और जब रिज़वे में 
काफ़ी सोना इकट्ठा हो जाये, तब १ शिलिद्न पर इसे 
एक सौ दस 


बॉध दो । वह इससे सहमत न हो सका। मेने गांधीजी 
से कहा कि आप अब इनसे एकान्त में बातें करें| मैंने 
स्राकोश को भोजन के लिए अगले मंगलवार 
(३ नवस्व॒र ) को निमंत्रित किया है। ब्लेकेट को सी 
बुल्नेवाला हूँ । ब्लेकेट 'बेक ऑव्‌ इंग्लेण्ड' का 
डाइरेक्टर है और वह चाहता है कि इंग्लेण्ड सें दाम 
फीसदी ३४ बढ जाये। कल वेन्थल से फिर बातें 
हुई | उसने कहा कि अर्थ-विभाग की देख-रेख के 
लिए एक कॉसिल वना दी जाय | हम लोग सहमत 
नहीं हुए । पर इससे जान पड़ता है कि वह अभीतक 
सीधी राह पर नहीं आया है । 


एक सौ ग्यारह 


३ नवम्बर, ३१ 
ल्न्द्न 


होर विधान-निर्माण-परिषद्‌ के काम में ज्यादा 
दिलचस्पी लेने लगा है। एक सप्ताह में परिस्थिति 
बहुत कुछ स्पष्ट हो जायेगी । 
गांधीजी इन लोगों की अवहेलना कर मुसलमानों 
से समझता कर लेते; पर उनकी तीन शर्तें हैं: 
( १) सममौता कांप स को मंजर हो। 
(२) राष्ट्रवादी मुसलमान और सिख भी 
उसे मंजूर करें । 
(३ ) मुसलमान उनकी प्रत्येक राष्ट्रीय माँग 
का समर्थन करने को तेयार हों। 
गांधीजी का यह भी कहना है! कि अछूत, यूरो- 
पियन, ऐंग्लो-ईंडियन और देशी ईसाई--इनको प्रथक्‌ 
निर्वाचन का अधिकार न दिया जाये | मुसलमान न 
तो इसका समर्थन करते हैं, न उनकी दूसरी राष्ट्रीय 
माँगों का । इसलिए गांधीजी इस अश्न की ओर विशेष 


एक सी बारह 

गाधीजी मौलाना गौकत अली के साथ 








ध्यान नहीं दे रहे हैं। बह जानते हैं कि उनकी ताकत 
क्या है। उन्हें अच्छी तरह मालूस है कि मुसलमानों 
को उनसे जितना मिल सकता है, उतना सरकार या 
पंचायत से नहीं | उनका विश्वास है कि आज या कल 
मुसलमानों को उनके पास जाना ही होगा। सरकार 
से तो उन्होंने कह दिया है कि तुम जजों से इसका - 
फ़ेसला करा लो--पर मुसलमलों को यह मंजूर नहीं 
है। मालूम नहीं, सरकार क्या करेगी। 

अपने कुछ हिन्द नेताओं से मेरी शिकायत 
कि उन्होंने गांधीजी के हाथ मे इस मामले 
न छोड़कर इस आक्तेप के लिए गुझ्लाइश कर दी कि 
न तो सुसलसान उनका नेदृत्व स्वीकार करते हैं, 
हिन्दू३ फिर सहात्मा अतिनिधि हँ तो किनके ९ अगर 
हम लोगों ने एकसत हो कर यह कह दिया होता कि 
गांधीजी जो छुछ करेंगे हमें स्वीकार होगा? तो हिन्द- 
मुस्लिम-समस्या हल होती या नहीं, यह दूसरी वात 
है; पर इसमें सन्देह नहीं कि इससे हमारी ताकत 
कहीं वद़ जाती और हम आज दुनिया की निगाह 
में कहीं ऊँचे होते। इन लोगों की दलील की तह 
में जो भयंकर कमज़ोरी है. उसे ये देखने में 
असमथे हैं! 


हर 


पु एक सौ तेरह 


गांधीजी प्रधानमंत्री से मिले। कोई खास नतीजा 
न निकला । परिस्थिति न तो आशाजनक है, न 
निराशाजनक | 

५ नवम्बर, ३१ 


छ्न्द्न 


इस सप्ताह महात्माजी ने मेकडानल्ड, होर 
ओर वाल्डबिन से वाते कीं। वातों का नतीजा यह 
निकला है कि आगामी मंगल और बुध को मंत्रिमंडल 
भारत के विधान के सम्बन्ध में विचार करके अपने 
निर्णय पर पहुँचेगा। बुध या बृहस्पति को वह अल्प- 
संख्यक-दल-परिपद्‌ू या विधान-निर्माण-परिषद्‌ की 
बैठक बुलावेगा और प्रधान-संत्री अपनी राय खुल्लम- 
खुल्ला जाहिर कर देगा | उसके चाद उसे हम चाहे 
स्वीकार करें या अस्वीकार करें या उसपर वहस 
करें । यह सी आशा दुराशा नहीं हे कि वहस में हम 
और रद्दोवद्ल कर दें; पर यह कठिन ही मालूम होता 
है । हिन्दू-मुस्तिस-समस्था भी किस तरह हल हो, 
इसका निर्णय प्धान-मंत्री दे देगा।इसलिए यह कहा 
जा सकता है कि आगामी सप्ताह में हमारा भविष्य 
नकी हो जायेगा । शायद २०-२४ नवम्बर तक हस 


एक सौ पन्द्रह 


यहाँ से कूच कर जायें। क्‍या होगा, यह कहना तो 
आसान नहीं है, किन्तु गत कान्क्रेंस से ज्यादा आगे 
न चढ़ गे, यह स्पष्ट सालूम होता है । यह भी चाल है 
कि प्रान्तों को अभी से स्वातंत्य दे दें और केन्द्र के 
विधान को खटाई में डाल दें। किन्तु हम लोगों ने एक- 
सत से निर्णय कर लिया हे कि इसे कभी स्वीकार 
नहीं करना | यह चाल मुसलमान ओर अंग्रेज सिल- 
कर रहे हैं, जिससे भविष्य में पंजाब वरावर चिल्लाता 
रहे कि हमें केन्द्रीय स्वराज नहीं चाहिए और इस 
तरह बिलम्ब होता रहे । 

महात्माजी साप्ताहिक विश्राम के लिए दो दिन 
(शनि और रवि) बाहर जाते हैं। अवकी बार पय्यें- 
टन आक्सफ़ोड की ओर होगा। साथ में प्रधान-मंत्री 
का लड़का, लाड लोथियन; अध्यापक गिलवटे भरे 
आदि प्रतिप्ठित व्यक्ति रहेंगे ओर दो दिन आपस में 
बलें होती रहेंगी । 

कल महात्माजीं ने छुछ स्वयंसू नेताओं से कहा 
कि “मैंने तो प्रधान-मंत्री से कह दिया है कि ये लोग 
तो तुम्हारे मेहमान हैं| यदि थे प्रतिनिधि बनने का 
दावा करें; तो इन्हें हुनाव से आने दो। देखो, 
इन्हें कितने बोट मिलते हूँ और मुझे कितने 


एक मी सोलह 


बोट मिलते हैं।” महात्माजी की इस तरह बातें 
करने की आदत नहीं है । यह घटना प्रकट करती 
है कि इन लोगों ने उन्हें कैसी ठेस पहुँचायी है। 
कल मेंने कहा कि यह स्थिति अत्यन्त भयंकर है 
कि साम्प्रदायिक संस्थायें कांग्रेस की देवराणी-जेठाणी 
बनने की कोशिश करें | स्वराज के लिए लड़ाई तो 
लड़े कांग्रेस, और यहाँ आने पर ऐसे लोग कृद-कूद के 
कहें कि हिन्दुओं के अ्तिनिधि हम हैं, महात्माजी 
नहीं। फिर तो सहज ही ग्श्न॒ उठता है कि आखिर 
महात्माजी किसके प्रतिनिधि हूँ ९ इन लोगों ने 
संप्राम में तो कोई स्वार्थेत्याग किया नहीं, अब टॉग 
अड़ाने को और महात्माजी की तौहीन करने को 
यहाँ भी पहुँच गये | महात्माजी ने कहा कि “मेरी 
दवा तो हिन्दूसमाज को ग्रिय नहीं, वह सममता भी 
नहीं कि भेरी दवा क्‍या है| गुण्डेपन की दवा गुण्डा- 
पन है, ऐसा ही वह मानता है। ऐसी हालत में जब- 
तक हिन्दू मेरी दवा का मर्म न समर्से; हिन्दूससा को 
अपने क़ब्ज़े में करना में मुनासिच नहीं समझता |? 
मैं तो यह कहूँगा कि हिन्दूसभा को चाहिए कि वह 
हिन्दुओं को मज़बूत बनाये; रीति*रस्म, अछूत- 
पन में सुधार करे, शिक्षा-दीक्षा का अबन्ध करे; किन्तु 

एक सौ सनत्रह 


राजनीति में कांग्रेस की प्रतिस्पर्धा करना भयंकर 
मालूम होता है] आखिर कांग्रेस ने छुटा क्या दिया ९ 
महात्माजी के आत्मसमपेण का भी तो नतीजा देख 
लेना चाहिए। 

वाल्डबिन ने तो महात्माजी से साफ़ दी कह दिया 
कि आप चाहते हैं. सो आपको नहीं मिल्लेगा | मैने 
महात्साजी से कहा कि यदि आठ आने भी मिलेंगे 
तो आपके घल पर- इसलिए आप यहाँ से हर्मिज न 
भागे | महात्माजी ने कह+--में जानता हैँ। भायूँगा 
नहीं ।” उनकी चाल यहद्द हे कि कम मिले तो स्वीकार 
नहीं करना | जितना खेच सर्झ)/उत्तना खींचकर कह देना 
कि जो कुछ तुम दे रहे दो, वह मुझे तो स्वीकार नहीं दै। 

काश्मीर के सम्बन्ध में यहाँ बढ़े जोरों से मुसल- 
मानों का पक्त हे। यह ध्यान रहे कि देना न इन्हें 
हिन्दुओं को हे, न मुसलमानों को--किन्ठु पीठ उनकी 
ठोंकते हैँ और हमसे लड़ाते हैं । 

रात को एक भोज में झुमे निर्मन्रण था) एक 
पुलिस अफ़सर, जो कभी हिन्दुस्तान में था; वगल में 
चबैठा था। एक ओर पोलिटिकल महकमे का एक उच्च 
सरकारी अफसर वेठा था। दोनों ही अंग्रेज थे। 
पुलिसचाले ने कहा कि “हिन्दू-मुस्लिस-कगढ़ा तो 


शक सी अठारह 


फैलाया हुआ है, मेंने खुद देखा है कि आज भी गाँवों 
में यह समस्या नहीं है।” उसने मुमे! एक क्रिस्सा 
सुनाया। सरहद से तीन दिन के रास्ते पर एक कित्ते 
में इनकी फ्रोज़ थीं। एक बनिया रसद देता था। 
उसके मर जाने पर इनकी फ़ोज के मुसलमान सिपा- 
हियों ने कहा कि इसे हिन्दुस्तान जलाने को भेजना 
चाहिए। अफ़सर ने कहा फि--तीन दिन का रास्ता 
है, कहाँ भेजेंगे ? यहाँ गाड़ दो । किन्तु मुसलमानों 
को यह पसन्द न आया | आखिर उन्होंने अपने खचे 
से लकड़ी जुटाई, उसकी अर्थी सचाई और बैड बजाते 
स्मशान में ले गये । अफ़सर मुमसे कहता था कि कई 
सिपाही तो रोते थे। उसने मुझसे पूछा--बताओ, 
हिन्दू-मुस्लिस-समस्या कहाँ है ९ मैने कहा कि क्‍या 
बताऊँ, तुमने ही फेलाई है। बगल के पोलिटिकल् 
महकसमेवाले अफ़सर ने एक मुस्लिम नेता की ओर, जो 
भोज में शरीक था, इशारा करके कहा कि कश्मीर 
की आधी आँधी इस शख्स ने उठाई है। बात यह है 
कि यह सी करतूत सरकार की ही हे। अफ़सर जानते 
हैं, सब लोग जानते हैँ--फिर भी हमारे आदसी 
अन्घे हैं| अछतों की मॉग का महात्माजी विरोध 
करते हैं। कहते हैं. कि में इनको केसे अलग कर दे ९ 


एक सौ उन्नीस 


ल्न्दन 
६ नवम्बर, ३१ 
कल गांधीजी और हम सबलोग सम्राद के 
मेहमान थे । हम सब क्ररीब ४०० थे। कितने लोग 
तो देशी पोशाक में थे। में तो देशी पोशाक ले ही 
नहीं आया था, इसलिए “चिमनी” हेट ओढद़कर ही 
गया था। महल में विजली की चकाचोंध--ओऔर 
काली पोशाकवालों के वीच गांधीजी नंगे पॉव और 
चदहर ओढ़े ऐसे मालूम होते थे जेसे अमावस्या में 
चन्द्रमा । सम्राद ओर सम्राज्ञी सिंहासन-भवन में एक 
तरफ़ खड़े हो गये और हम लोग अभिवादन करते 
हुए सामने से निकल गये। सब लोग अभिवादन 
कर लुके, तब सम्राद और सम्राज्ञी ने लुने हुए लोगों 
को घुला-घुलाके बातें करना शुरू किया । पहले 
हेदरावाद का मंत्री, फिर मैसूर; फिर बड़ोदे का 
मंत्री । इसके बाद गांधीजी घुलाये गये। खड़े-खड़े 
क़रीब सात मिनिट बातें हुई । 
एक सी बीस 


बातचीत में प्रधान भाग सम्राद का ही था। 
गांधीजी हँसते जाते थे, बोले बहुत कम । सारांश 

सुनने में यह आया : 
सम्राद ने कहा कि “मैं आपको अच्छी तरह 
जानता हूँ । जब मै युबराज की हैसियत से दक्षिण 
अकीका गया था; तव आपने सारतीय प्रजा की ओर 
से मुझे सम्मानपत्र प्रदान किया था। जुलू-संग्राम में 
भी आपने सहायता पहुँचाई | उसके वाद महासमर 
में आपने और आपकी धर्मपत्नी ने बड़ी सहायता 
की । अफ़सोस की वात है कि उसके वाद आपका 
रुख बदल गया ओऔर आपने सत्याग्रह इख्तियार 
किया | आप जानते हैं कि सरकार के लिए अपनी 
हुकूमत कायम रखना ज़रूरी है-शासन तो आखिर 
करना ही पड़ता है ।” गांधीजी ने कहा कि, श्रीमान्‌ 
के पास इतना समय नहीं और में ग्रद्युत्तर देना भी 
नहीं चाहता । सम्राद ने कहा, ठीक है, किन्तु शासन 
तो करना ही पड़ता है। फिर उन्होंने बंगाल की 
बसवाज़ी का जिक्र किया और कहा कि यह बहुत 
बुरी चीज है, इससे कोई लाभ नहीं हो सकता। 
गांधीजी ने कहा कि में उसे रोकने की भरपूर चेष्टा 
करता रहता हूँ। फिर सम्राद ने पूछा-मैंने सुना है 
एक सौ इक्कीस 


कि आप बच्चों को खूब प्यार करते हैं, यह सच है ९ 
गांधीजी ने कहा कि में बच्चों के बीच ही रहता हूँ। 
गांधीजी का सम्राद से मिलना राष्ट्रीयता की 
विजय है । यह पहला मौका है कि इस तरह एक 
अद्धनग्न सनुष्य और साथ में महादेवभाई गांधी 
टोपी पहने सम्राट से मिले । साथ ही, इससे अंग्रेज- 
जाति की भी एक खबी का पता चलता है। अंग्रेज 
बनिये हैं, स्वभाव से ही संग्रामग्रिय नहीं। ग्रिन्स 
आँव्‌ वेल्स की गांधीजी ने अवज्ञा' की, तो भी 
सम्राद उनसे सौजन्यपूवेक मिले । राजपूतों के 
इतिहास में और ही प्रकार के उदाहरण मिलेंगे । 
महाराणा उदयपुर ने अलवर-नरेश को कभी 
“सहाराज” कहके सम्बोधित नहीं किया । “अलवर 
ठाकुर साहब” ही कहते रहे | अग्रेज़ सरकार ने तोपों 
की सलामी दी-हिज् हाइनेस तक कहा--मरते 
समय महाराज जयपुर ने ढिलाई कर' दी--मगर 
राणा अकड़े ही रहे । 
'नानक नन्हे हवे रहो जेसे नन्‍ही दूब । 
घास-पात जल जायेंगे---दूब खूब की खूब ॥ 


एक सी वाईस 

ल्न्द्न 


हिन्दू-मुस्लिम-समस्या में कोई फेर नहीं पड़ा है ! 
गांधीजी तो इस सम्बन्ध में बातें करने से भी इन्कार 
कर देते हैं। कोई बातें करने आता है; तो कह देते 
हैं कि मेरे समय की बर्बादी न कीजिए | मुसलमानों 
ने चाहा सी कि फिर वात छेड़ें; किन्तु गांधीजी ने 
कोई भोत्साहन नहीं दिया | वात यह है कि मुसलसान 
आर सिक्‍खों को छोड़कर बाकी अंग्रेज, ईसाई, 
अधगोरे, अछ्ूत, जमींदार; व्यापारी और सजदूर 
इनमें किसीको भी वह अलग कुर्सी” नहीं देना चाहते । 
मुसलमान दिखाने को तो अछूतों का पक्ष करते हैं, 
किन्तु असल में अंग्रेजों को “छुर्सीं? न्न मिले, यह 
कहने की किसीकी भी हिम्मत नहीं है| कोई अद्ूतों 
की सिफ़ारिश करने आता है, तो महात्माजी गरम 
हो जाते हैं । और कह देते हैं कि तुमको अछूतों कीं 

क्या खबर |! अछूतों का मुखिया तो मैं हूँ । 
एक सौ तेईस 


मुसलमान ५१ के बजाय ४० भी लेने को तेयार 
हैं, ऐसी हवा आती है। महात्माजी कहते हैं. कि “४९ 
ही लो; किन्तु और किसीको कुछ नहीं मिलेगा। में 
भारतवर्ष का बेँटवारा करने नहीं आया हूँ। 
मुसलमानों और सिक्खों को किसी तरह मैंने 
बरदाश्त कर लिया। अब ओर ज्यादा शुजाइश 
नहीं है।” मज़ा यह है कि पॉंच हिन्दू एक स्वर से 
अछूतों को सीट दिलाने के पक्ष में हैं ओर अलग 
मताधिकार भी | गोया हिन्दू-जाति का बँंटवारा हो 
रहा हो | गत रविवार को आक्सफ़ोडे में महात्माजी, 
लाड लोथियन, मेकडानल्ड का बेटा, और इर्विन के 
प्रतिनिधि इकटठे हुए । महात्माजी ने यह स्कीम दी 
कि सच्चा आन्तीय स्व॒राज तो शीघ्र स्थापित कर दिया 
जाये केन्द्रीय स्वराज का विधान चाहदे तैयार न हो; 
किन्तु रूपरेखा असी से घोषित कर दी जाये। 
प्रान्तीय परिषदों का नया हुनाव हो। और उन 
चुनिन्दा लोगों में से आन्तीय परिषदें अपने प्रतिनिधि 
नई गोलसेज़ परिषद्‌ के लिए मनोनीत करें ओर 
वह नई गोलमेज़ परिषद्‌ केन्द्रीय स्व॒राज के लिए 
घोषित रूपरेखा के अनुसार नया विधान तैयार 
करे। समर बग्रेरा इससे बड़ी घवड़ाहट में पढ़ें हैं। 
एक सौ चौव्ीस 


इसलिए कि सरकार नामधारी स्वराज देकर 
केन्द्रीय स्वराज को ढील में डाल सकती है । उनकी 
यह आशंका सही भी है; क्योंकि सरकार की नीति 
भी कुछ ऐसी ही है। और अब उन्हें गांधीजी का 
सहारा मिल गया। किन्तु गांधीजी कहते हैं कि 
“यदि वे आगे न बढ़े तो मुके क्या डर है। में उनसे 
अच्छी तरह लड़ लूँगा। ठुम लोगों में आत्मविश्वास 
नहीं है, इसलिए तुम लोग ऐसी बातें करते हो ॥”? 
गांधीजी इस गोलमेज़ परिषद्‌ से उकता गये हैं.। यह 
परिषद्‌ एक तरह से बावन भेप की टोली बन गई 
है। लोग अपना अलग-अलग स्वर निकालते रहते 
हैं। हिन्दुस्तान की तो किसीकों भी नहीं सूझती | 
आर० टी० सी० का मजसा ऐसा बन गया है, जेसे 
बीस वाजों में, अलग-अलग स्वर सें, एक ही साथ 
मिन्न-सिन्न राग गाये जाये गांधीजी की चाल में 
एक तरह से द्रदर्शिता हे सही; किन्तु इसका फल 
तभी हो सकता है जबकि हम लोग अपनी ताक़त 
बनाये रक्‍खें | इस सप्ताह में होर से वर्तालाप होने- 
वाला था, पर वह बीसार पड़ गया । आज महात्माजी 
आर होर के बीच वार्तालाप होगा | पंडितजी और 
प्रधान-सन्त्री के बीच कल बातें हुईं थीं। उससे यह 


एक सौ पच्चीस 


आभास मिला कि केन्द्रीय स्वराज का तो केवल 
वादा कर देँगे और शआ्रान्तीय स्वराज की अभी से 
घोषणा करके आगामी अगस्त तक क़ानून पास 
'करा देंगे। प्रधान-मन्त्री ने कहा कि आप लोग जब 
अपना झगड़ा तय नहीं कर. सकते, तब हमसे कया 
आशा कर सकते हैं | इविन ने भी पुरुषोत्तमदास से 
कहा कि तुम्हारे झगड़े ने तुम्हारा काम बरबाद कर 
दिया। यह सही है, किन्तु यह भी है कि कुछ लोग 
जो सरकार से खा गये हैं, अपना-अपना पक्ष जोर से 
खींचकर समभौोता नहीं होने देते। और ऐसे-ऐसे 
खानेवाले लोग आज नेता बने बेठे हैं। अभी एक 
योजना और गढ़ी जा रहीं है। मुसलमान, अछूत, 
अंग्रेज, अधगोरे, ऐसाई--आपस में एक सन्धिपतन्र 
तैयार कर रहे हैं। किन्तु इसमें भी अंग्रेज अपनी 
शक्ति क्रायम रखना चाहते हैं, इसीसे उनके बीच भी 
अभी तक कोई समझौता नहीं हुआ है। मुझे तो 
सममभोता होने की आशा भी नहीं है । हमारे प्रधान 
जमाल मोहम्मद साहव वेचारे खुब दौड़-धूप करते हैं. 
ओर अपना सौजन्य भी साबित कर दिया है। वह 
कहते हैं कि जिन्ना राष्ट्रवादी है, तुम्दारे पीछे मुसल- 
मानों से खूब लड़ता है। यह यहाँकी हालत है। 
एक सौ छत्बीस 


आज यहाँ आये क़रीब दो महीने हो गये ओर 
लोग एक तिल भी आगे नहीं बढ़े हैं। क्‍या होगा 
यह भी पता नहीं हे। गोलमेज़ परिषद का यह दो 
महीने का इतिहास बड़ा दृदनाक है। हम लोग कितने 
निकम्मे हैं, यह लोगों ने यहाँ सावित कर दिया। 
ऐक्य तो हे ही नहीं। सब लोग अपना-अपना मान 
बढ़ाने की फिक्र में हैं | इस मर्ज से शायद ही कोई 
बचा हो । गांधीजी हमारे कप्तान हैं और उन्हें सहा- 
यता पहुँचाना चाहिए, इसकी किसीको भी चिन्ता 
नहीं। इसका यही कारण है' कि ये सव-के-सब सर- 
कार द्वारा मनोनीति किये गये हैं। यदि मजा छावारा 
मनोनीति किये गये होते तो यह नौबत न आती। 
इर्विन-गांधी समकोते के समय जो दृष्य था, वह, यहाँ 
देखने में नहीं आता। चल्लभमभाई,जवाहरलाल इत्यादि 
किसीने बाइसराय के घर की तरफ़ सी जाकर नहीं 
ताका; और सारा भार गांधीजी पर छोड़ दिया । यहाँ 
यह हालत है कि गांधीजी प्रधान मंत्री से मिलते हैं' 
तो उसके वाद ही मुसलमानों के नेता आगरा खाँ से 
मुलाक़ात होती है। फिर अछूत नेता अम्वेडकर-- 
सिक्‍ख नेता उज्जलसिंह आदि से सुल्लाक्नात होती है 
ओर नरमदल के नेता डाक्टर सम्रू से। और इन 


एक सौ सत्ताइस 


मुल्लाक़ातों में सब लोग अपना अलग-अलग वक्तव्य 
देकर आते हैं | हमारी अनेकता ऐसी साबित हुईं, 
जैसी पहले कभी नहीं हुई। ब्रिटिश कूटिनीति की 
सोलहों आने विजय हुई है | सब बातें लिखने से तो 
अत्यन्त दुःख होता है, क्‍योंकि हमारे बढ़े नेताओं ने 
भी यहाँ अपने सम्मान के मोह-जाल में फेंसकर 
एकता को केसे नष्ट कर दिया है इसका दुखदायी 
प्रदर्शन मिलता है। भविष्य में जब कभी समभीते 
की बात उठे तो पहली शत्तें तो यह हो कि जो लोग 
मनोनीत हों, वे श्रजा छारा निर्वाचित हों--जिससे 
कम-से-कम, कांग्रेस का बहुमत आजावे और निर्वाचित 
लोग एक डोर में बँधे हुए हों। यहाँ तो यह द्वालत 
है कि नाइयों की बारात में सभी ठाकुर । 

आशिक प्रश्नों के सम्बन्ध में बेन्थल और हम 
लोग के बीच टूटी-फूटी बातें चली आ रही हैं। अभी 
तक बेक ओऑव इद्शलेड के परिचालिकों से कोई वार्ता- 
लाप नहीं हुआ; किन्तु बेन्थल और केटो ने खचना 
दी है कि यहाँ के सेठ लोग हमारे आर्थिक क्षेत्र पर 
फोई अधिकार नहीं चाहते, बशर्ते कि हम उनसे रुपया 
उधार माँगने को न आये। 


एक सी अट्टाइस 

कल होर से गांधीजी मिले। परिस्थिति बिलकुल 
स्पष्ट हो गई | आन्तीय-स्वराज को छोड़ ओर छऋुछ 
मिलनेवाला नहीं है। होर ने कहा कि वाकी वातों की 
जॉच-पड़ताल की जायेगी; फिर निश्चय किया जायेगा 
कि क्‍या करना चाहिए। गांधीजी ने कह्ा--इसका 
यह भी अर्थ हो सकता है कि जॉच-पड़ताल में २-३ 
साल लग जायें। उनसे कहा--हों, हो सकता है । 
गांधीजी वोले--आओर संभव है, अन्त में यह निश्चय 
हो कि कुछ भी न दिया जाय। उसने यह संभावना 
भी स्वीकार की | सो इस आर० टी० सी० का नतीजा 
यह निकला ! गांधीजी ने कहा--“वहुत खूब । हस 
एक दूसरे मित्रता रखते से हुए ही अलग हॉ--चही 
मेरी आन्तरिक इच्छा है |” गांधीजी बहुत शीघ्र यहाँ 
से प्रस्थान करनेवाले हँ--कहा जाता है; एक सप्ताह 
भीतर ही | तैयारी शुरू कर दी है। 


& एक सौ उत्तीस 


आज अल्पसंख्यक-दुल-परिषद्‌ की बैठक थी। 
प्रधान-सन्‍्त्री ने कहा कि अगर इस अश्न का निणेय 
सुकपर छोड़ना है, तो बाक़ायदा अपनी-अपनी 
रवीकृति मुझे दे दो। उसने यह भी कहा कि 
विधान-निर्माण-परिषद की बेठक अगले सप्ताह 
होगी। यह किसलिए ९ जब केन्द्रीय स्वराज की 
सम्भावना ही नहीं, तब इस परिषद्‌ का काम ही 
क्या है ? कुछ लोगों को इससे आशा होती है कि होर 
ने जो कुछ कहा वह अन्तिम शब्द नहीं हे--या कम- 
से-कम परिस्थिति उतनी निराशाजनक नहीं है । पर 
वास्तव में आशा के लिए गुझ्लाइश बहुत कम-शायद्‌ 
नहीं के बराबर-रह गई है। गत भई महीने में 
विलिज्डन ने सत्र और जयकर से कुछ ऐसी ही बातें 
की थीं। कहा था कि फिलहाल प्रान्तीय स्वराज मिल 
जाये तो क्या बुरा है ? जो बात इतने दिनों से दिल 
में थी, वह अब निकलने लगी हे । 

अब इविंन भी कह रहा है कि बात मेरे बस की 
नहीं-लोग यह कह रदे हैं कि जब बायकॉट बन्द 
नहीं हुआ, तत्र तुम्हारे और गांधी के बींच' के 
सममौते का मूल्य क्या समझा जाये ? 

अल्पसंख्यक दलों के बीच जिस सममोते की 


एक सौ तीस 


चर्चा थी उसका मसबिदा निकल गया। इसमें सिक्ख 
शामिल नहीं हैं । हिन्दुस्तानी इसाइयों के यहाँ जो दो 
प्रतिनिधि हैं उनमें डा० दत्त ने न तो इस बातचीत 
में ही कोई भाग लिया है न इसमें शरीक ही हुए हैं। 
इस समझौते मे ऐसी बातें जरूर हैं, जिन पर आपत्ति 
की जा सकती है। पर यह केसे मान लिया जाये कि 
इसमें काट-छाँट की गुझलाइश नहीं है ? सिन्न-मिन्न 
दलों के जो नेता बनकर यहाँ आये हैं. उनके लिए यह 
कलड् की बात रहेगी कि ऐसे महत्वपूर्ण अवसर पर 
भी वह अपनी संकीणंता की तद्ढ गलियों को छोड़- 
कर राष्ट्रीया की-एकता की--चौड़ी सड़क पर 
न आ सके। अफ़सोस | अगर विचार-पूर्वक देखा 
जाये तो अल्पसंख्यक दलों की संयुक्त मॉग भी इतनी 
भयद्भुर नहीं है कि आपस में समझौता होने की 
आशा ही त्याग दी जाये । यूरोपियन जिनती कुर्सियाँ 
माँगते हैँ उतनी उन्हें नहीं मिल सकतीं। पर वह सी 
जानते हैं. कि वह इससे कम के हकदार हैं और कुछ 
कम कर देने पर भी वह सन्तुष्ट हो जययेंगे। अछूतों 
से यह समभोता होना असम्भव नहीं दीखता कि तुम्हें 
इतनी कुसियों दे दी जायेंगी, पर तुम्हें संयुक्त निर्वा- 
चन स्वीकार करना होगा। ईसाई, ऐएँलो-इसिडियन 


एक सौ इकत्तीस 


को भी कुछ-न-छुछ देना ही होगा। सवाल पंजाब 
ओर बंगाल का रह जाता है'। अगर घड़ीभर के लिए 
सान लिया जाये कि मुसलमानों को ४१ फ्रीसदी मिल 
गया तो आखिर इससे क्या हो जायगा ९ प्रल्लय उप- 
स्थित हो जायेगा ९ ४०-४० पर समझौता हो सकता 
है। अगर यह कहा जाय कि मुसलमान और अंग्रेज 
मिलकर हर हालत में हिन्दू-सिक्ख से अधिक रहेंगे 
तो इसके ख़िलाफ़ यह दलील भी है कि मुसलमानों 
के सारे बोट एक ही ओर पड़ेंगे, यह मान लेने की 
कोई वजह नहीं है। राजनीतिञ्ञता, दूरदर्शिता--इन 
श॒ुणों को अपने शासकों में देखने की हमारे नेता 
प्रायः इच्छा प्रकट किया करते हैं.। कम-से-कम इस 
सोक़े पर इन्हें भी तो इन गुणों का परिचय देना 
चाहिए था। भारतवप-जैसे देश का भविष्य गढने 
चले हैँ, अपना-अपना हठ, ढुराग्रह, तअस्सुब, तंग- 
दिली घड़ी भर के लिए भी छोड़ने को तैयार नहीं हैं. । 
ब्रिटिश कूटिनीति के लिए हमारे इन नेताओं ने 

सारा मार्ग बहुत ही सुगम और परिष्कृत कर दिया। 

अगर हमारी एकता होती तो उसकी ऐसी पूरी बिजय 

कभी न होती | जिन महत्त्वपूर प्रश्नों पर ब्रिटिश 

सरकार से, मिटिश पूँजीपतियों से दरअसल वावचीत 

छक सौ बत्तीस 


करने के लिए यहाँ गाँधीजी की जरूरत थी, उनकी 
तो उनसे चर्चा ही नहीं की गयी। अपने शत्रुओं को 
यह जीत बहुत ही सस्ते दामों मिली। 


एक सौ तेतीस 

आशा की लता मुरमाकर फिर छुछ हरी हो 
चली है-। अंग्रेज व्यापारी दौड़-धूप करने लगे हैं, 
अधिकारियों की ओर से भी धेष्टा हो रही है कि 
बातचीत का सिलसिला जारी रहे। कान्फ्रेन्स तोड़ 
देना आसान काम है--पर सभी सममते हैं कि 
इसका नतीजा क्‍या होगा। जो बातचीत चल रही 
है, उसमें हमारे शत्रुओं की ओर कितनी सचाई है, 
कहना कठिन है। कान्फ्रेन्स हूटने की संभावना से वे 
कुछ लज्जित हुए हैं--कुछ भयभीत भी | शीघ्र ही 
स्पष्ट हो जायेगा कि बातचीत आगे बढाने में उनका 
यास्तविक उद्देश क्‍या था। 

वेन्थल कल आपन-द्दी-आप मुमसे मिलने आया। 
छुछ चिन्तित-सा था। कहा कि फ़साद की जड़ होर 
है, वह्दी विरोध कर रहा है; पर हमने अपने दल की 
ओर से उसे लिखा है कि अगर छान्फेंस हूट गयी-- 
एक सी चौंतीस 


उसका उ् श सिद्ध न हुआ- तो इसका परिणाम सय- 
कर होगा और हम लोग भी उसके लिए तैयार नहीं 
है। वेन्थल का कहना है कि मबन्त्रमंडल में होर अ्साव- 
शाली जरूर, है, पर उसकी चलेगी नहीं । मेने कहा 
कि तुम लोगों ने मुसलमानों और अछूतों के मति- 
निधियों से इकरारनामा करके समस्या और भी 
जटिल कर दी है। उसने कहा कि हम लोगों ते कोई 
इक़रारनामा नहीं किया है। हमने तो एक तरह से दर- 
ख्वास्त की है कि हमारा यह हक़ है--हमें शासन- 
विधान में यह अधिकार मिलना चाहिए। जब मैने 
कहा कि तुम लोगों को प्रतिनिधित्व का अधिकार 
दूसरे ढंग से भी मिल सकता है तब उसने कहा कि 
सुझे इसका रास्तः बताओ, हमलोग उसपर विचार 
करेंगे। मेने कहा कि तुम पहले सुसलसानों को इस चात 
के लिए राज़ी करो कि हिन्दू-मुस्तिस-सिक्ख प्रश्न को वे 
प्रधान-सन्त्री पर छोड़ दें। उसने कहा कि सुसलसान 
ओरों को छोड़कर निपटारा कराने को कभी वेयार न 
होंगे। अन्त में यह तय हुआ कि बेन्थल और कार 
मेरे यहाँ महात्माजी से सिलें। रात को ६॥ बजे सब 
सिले। महात्माजी ने अंग्रेज़ों को कुर्सियाँ देने से साफ़ 
इन्कार किया। मैंने चहुत सममाया-छुमाया; पर वह 


एक सौ पेतीत 


टस-से-मस न हुए। मेरी राय है. कि अगर समभौता हो 
सकता है तो इनको कुर्सियाँ देकर भी कर लेना चाहिए, 
जिससे इनके द्वारा अपनेको सहायता मिल सके । पर 
महात्माजी का मत और है । वह आपस में सममोता 
करके यह तय कर देना चाहते हैं कि अमुक प्रान्त में 
अंग्रेजों को-संयुक्त निर्वाचन से-इतनी कुर्सियों मिला 
करें--क़ानूनन ऐसा होने देना उन्हें मंजूर नहीं। वह 
कहते हैं कि कांश्रेस लिखकर दे देगी और अंग्रेजों को 
उसके क़ौल-करार पर ही रहना होगा। बेन्थल ने कहा 
कि बंगाल में जो लोग हमारे खून के प्यासे हो रहे हैं, 
वे हमारे साथ ऐसी सहानुभूति कब दिखायेंगे, हमारे 
साथ ऐसा न्याय कब करेंगे पर महात्माजी अन्ततक 
यही कहते रहे कि हम अंग्रेजों के साथ न्याय करना 
जरूर चाहते हैं, पर हमारे बीच जो कुछ सममौता 
होगा, वह क़ानून के घेरे के बाहर। महात्माजी का 
मौन-द्विस था, इसलिए बह राय काराज़ पर लिख 
कर ही जहिर करते रहे | आज रात को फिर बाते 
होंगी। मुके आशा नहीं होती कि अंग्रेज़ों को महात्मा- 
जी की बात कभी संजूर होगी। 

केटो भी दौड़-घूप कर रहा है। उसका लाडे 
रीडिज्ग पर काफ़ी प्रभाव है और उसने इनसे कहा 
एक सौ छत्तीस 


कि यह क्या वाहियात कास हो रहा है| वात यह 
है कि सत्याग्रह की संभावना ने सबको गहरी 
चिन्ता में डाल दिया । व्यापारियों को अपने 
व्यापर की फ़िक्र है और वह जानते हैं कि अगर 
भारतवर्ष ने फिर उस राह पर क़दम रक्‍्खा; तो 
उनका व्यापार चौपट हो जायेग। उनकी बातों का 
यहाँके अधिकारियों पर भी अभाव पड़ा है। कल 
होर ने महात्माजी को बुलाकर उन्हें समकाना चाहा 
कि उसकी स्कीस को उन्होंने पूरा नहीं समझा है-- 
अर्थात्‌ वह प्रान्तीय रवराज तक ही परिमित नहीं है। 
विधान-परिषद्‌ में भी कुछ आशाजनक भाषण हुए | 
प्रधान-सन्त्री ने तो सम्र को लिखा है कि मे कभी 
विश्वासघात न कहूँगा. और मेरी न चली तो में 
इस्तीफ़ा दे दूगा। 

इधर जनरल स्मदस भी इस मामले में दिल्चस्पी 
लेने लगे हैं । उसका महात्माजी का पुराना परिचय 
है । परिचय ही नहीं, दोनों का दक्षिण अफीका में 
काफ़ी सम्बन्ध रहा है| स्मटस की अन्चर्राष्रीय संसार 
सें अच्छी ल्‍्याति है। आयलेण्ड के साथ जो सन्धि 
हुई थी, उसमें इसने खासा भाग लिया था। जब 
वार्तों-बात महात्माजी ने उससे कहा कि में खाली हाथ 


एक सौ सेतीस 


लौटनेवाला हूँ; तब वह बोला कि “इसपर कौन 
यक्नीन कर सकता है कि तुम्हें ये लोग खाली हाथ 
लौटने देंगे ? तुम भारत के हृदय-सम्राद्‌ हो- इन्हें 
यह तो-मालूम होना चाहिए कि तुम्हारे खाली हाथ 
लौटने का वहाँ क्या नतीजा होगा ।” फिर उसने 
हिन्दू-मुस्लिम-प्रश्ष की चर्चा की | सहात्माजी ने कहा 
कि फ़िलहाल और कुछ नहीं तो लखनऊ का सम- 
मभौता तो है। उन्होंने इस प्रश्न को हल करने का 
रास्ता भी बताया। स्मद्स उनका श्रस्ताव लेकर 
प्रधान-सन्‍्त्री के पास गया ओर दूसरे समय महात्माजी 
से रिज होटेल में, जहाँ बह मुसलमानों से बातें करने 
लगे थे, मिला। उसने कहा कि मैकडॉनल्ड पर इसका 
अच्छा अभाव पड़ा है और वह कहता था कि गांधी 
एक अद्भुत व्यक्ति है-“उसका अभिश्राय सममना 
कठिन-से-कठिन काम है। स्मट्स ने कहा कि ये लोग 
आपको नहीं जानते, इसीसे ऐसी बातें करते हैँ ! पर 
मेरी अपनी सहालुभूति अ्रधान-अन्त्री से है--मैंने 
सहात्माजी से कहा भी कि आपकी भाषा सरल- 
से-सरल और साथ ही गूढ़नसे-गूढ़ होती है। शायद्‌ 
ही कोई दावा कर सकता हो कि उसने आपका यथार्थ 
भाव समम्र लिया खेर, स्मद्स ने सहायता पहुँचाने 
एक सी अड़तीस 


का वचन दिया और उससे जो कुछ हो सकता है, 
वह कर रहा है। हमारे सम्राट यहॉसे प्रायः सौ 
मील पर सेंड्रिंचम में विराजमान हैं स्मद्स वहाँजा 
पहुँचा है और वहाँ से मि० एण्ड्र ज्ञ के नाम परवाना 
आया हे कि आप आकर मिल्ें। 


एक सौ उत्चाडीस 


१७ नवम्बर, ३१ 
लब्द्न 


कलत्न रात वेन्‍्चल और कार फिर भहात्माजी से 
मिले। घण्टे भर तक महात्माजी उन्हें फटकारते रहे । 
उन लोगों ने अपनी सफ़ाई में बार-बार यह कहा कि 
हमारा मुसलमानों से कोई सममोता--कोई इक़- 
रारनामा; नहीं है--हमने तो एक अर्जी-सी पेश की 
कि हमें इतना मिलना चाहिए। पर महात्माजी को 
इससे कुछ भी सनन्‍्तोप न हुआ | उन्होंने जो कुछ 
कहा, उसका सारांश यह है: 

“तुम लोगों पर मेरा जो विश्वास था, वह उठ 
गया। मुसलसानों से अछूतों से--सतुम लोगों ने जो 
सममीता कर लिया उससे मेरे दिल को ऐसा घाव 
लगा है, जो जल्दी भरने का नहीं | तुम कहते हो कि 
तुम्हारी यह हरकत मुझे बुरी लगी है । इन शब्दों से 
मेरा भाव पूरी तरह व्यक्त नहीं हो सकता। बुरा 
लगना तो एक साधारण-सी बात है- ठुम्हारी करतूत 
एक सौ चालीस 


तो बह दरा है, जिसमें तुमने मुझे अपने खंज़र का 
शिकार वनाना चाहा है। तुम्हारे पास तो सभी साधन 
हैं, अगर तुम्हें अपने हक़ न मिलते तो हससे खुल्लम- 
खुल्ला लड़ लेते। में बराबर यही कहता आया कि 
अंग्रेज़ों का विश्वास करो, अव में किस मुहँ तुम्हारी 
भलमनसाहत का इजहार कर सकता हूँ ९ तुमने तो 
यह सातब्रित कर दिया कि तुम्हारे आदश अभी 
बदले नहीं हँ--तुम ईस्ट इंडिया कम्पनी की ही राह 
पर चलनेवाले हो। कम्पनी ने अपना अभुत्व जमाने के 
लिए कभ्मी इसका साथ दिया; कसी उसका--कसी 
इसको उससे लड़ाया कभी उसको इससे--और अन्त 
में सबको तंगनतवाह करके अपना सात्राज्य क्नायस 
कर लिया। तुम भी ऐसी ही भेदनीति से काम लेना 
चाहते हो । आज भारतवषे में जो जातियों जीवन- 
संग्राम में पिछड़ी हुई हैं, जिनके पास न दौलत है न 
दिमाग हैं, उनको अपने उुद्जल में फँसाकर तुम सारे 
देश पर अपनी सच! क्वायम रखना चाहते हो। ग़नी- 
मत है कि तुम अम्रेज्-ससाज के भी प्रतिनिधि नहीं 
हो। में दावा करता हूँ कि उनका सच्चा अतिनिधि में 
हूँ। बस्चई के नौजवान अंग्रेज तुम्हारी तरह नहीं हैं । 
यहाँ भी मुझे! एक अंग्रेज़ ऐसा नहीं सिला, जिसने 


एक सौ इक्तालीस 


तुम्हारी तारीफ की हो। अगर तुम इस समभोते से 
आप-ही-आप नहीं निकल जाते, तो या तो में इसे 
चूर-चूर कर दूँगा या उसके लिए लड़ता हुआ मर 
सिटेंगा ।” 

अंग्रेज़ों ने कहा कि हम तो निकल गये हैं, हमारा 
अब उससे कोई लेना-देना नहीं है--क्योंकि हमने 
सब-ऊुछ प्रधान-मन्त्री पर छोड़ दिया है । पर गांधीजी 
को इन बातों से सन्‍्तोप न हो सका । 

मुसलमानों ने यह जाहिर कर रक्‍्खा था कि हम 
लोग विधान-परिषद्‌ की कार्यवाही में भाग न लेंगे, 
पर होर के सममाने पर राजी हो गये और परिपदू 
का काम फिर जारी है। परिडतजी सेना के सम्बन्ध 
में आायः एक घंटा बोले। पर सनन्‍्तोप न हुआ। कहते 
थे कि दो-तीन घंटे और बोलूँगा । जमाल मोहम्मद 
साहब की मुसलमानों ने बढ़ी फ्रल्नीहत की हे। 
वेचारे डर गये हैं | उस दिन गांधीजी की उपस्थिति 
में मुसलमानों ने उन्हें अपमानित किया। कहा कि 
तुम जासूस हो, इधर की बातें उधर पहुँचाते हो । 
इकबाल बोला कि तुम्हारे पास पेसे हो गये, तो तुम 
अपने आपको चहुत बढ़ा आदमी सममभने लगे! 
जमाल साहब फी ज्बान कब बन्द रहनेवाली थी ९ 
एक सी बयालीस 


जवाब दिया कि तुम्हें काफिय मिलाना आ गया तो 
तुम अपने को क्ौम का सिरताज सममने लगे ९ 
जमाल साहव किसीसे द्बनेवाले नहीं हैं । कोई हो 
तुर्की-च-तुर्की जवाब दे देंगे। उनमें यह दोष हे कि 
मर्यादा का उल्ल्नन कर जाते हैं और वाकूचातुरी न 
होने के कारण लोगों को अकारण ही चिढ़ा देते हैं। 
कुछ लोग-उनके मित्रों में ही--उन्हें मग़ज़चट 
कहने लगे हैं। मुसलमानों की आँखों में तो वह काटे 
के समान चुमते हैं। 


एक सौ तेतालीस 


२० संचम्बर, ३१ 
ल्न्दन 


इस सप्ताह महात्माजी लॉयड जाजें से उसके 
घर पर मिले । लॉयड जाज ने कहा कि आपको 
सत्याग्रह करना ही पड़ेगा--बिना लड़ाई के आपको 
स्वराज मिलनेवाला नहीं है। उसने मैकडॉनल्ड को 
कमज़ोर बताया । कहा कि टोरी दल के १४० भेम्बर 
भी मैकडॉनल्ड का साथ देनेवाले हों) तो वह अपनी 
स्कीम पास करा सकता है। 

मैकडॉनल्ड की कमजोरी की शिकायत ओर 
लोगों से भी सुनने में आयी है । इस सप्ताह लेबर- 
पार्टी के प्रधान मेम्बर स्मिथ और लारेन्स मेरे यहाँ 
खाना खाने आये थे | अगले सप्ताह वेजडड बेन और 
दूसरे लोग भी आनेवालें हैं। रिंप्रथ पिछली लेबर- 
मिनिस्टरी में रह चुका है, और लारेन्स अथे-विभाग 
का पालमेण्टरी मन्त्री था। स्मिथ से बड़ी देरतक 
बातें होती रहीं, वह बराबर नोट लेता गया। मैंने 


एक सो चवालीस 


उसे सारी परिस्थिति समकायी और बताया कि अगर 
मझेगढ़ा चला तो खज़ाने में टोटा बना ही रहेगा और 
इंग्लैण्ड को यहाँसे पेसे भेजकर भारतवर्ष का शासन 
करना पड़ेंगा। उसको यह बात मार्के की जंची और 
उसने इस सम्बन्ध में कई प्रश्न किये। अन्त में 
कहा कि पारसाल गांधीजी ने यहॉन आर ग़लती 
की। इस साल टोरी दलवाले ग़लती कर रहे हैं । 
मेकडॉनल्ड कमज़ोर आदमी है, वह इस प्रश्न के 
लिए अपना सिर देने को तैयार नहीं है।” फिर 
उसने पूछा--पर अगर वह इतनी हिम्मत करे तो 
क्या गांधीजी अपना सिर देने को तैयार होंगे ९ मैंने 
कहा कि इस प्रश्न का उत्तर तो यह देखकर ही दिया 
जा सकता है कि हमें मिलता क्या है ? पर अगर 
इतना भी हो जाये कि गांधीजी विरोध न करें तो 
बहुत हे--और यह सम्भव है कि सोलह आने के 
बजाय बारह आने मिलने से गांधीजी विरोध न 
करेंगे। स्मिथ ने कहा कि “इस सन्त्रिमण्डत्न से जो 
कुछ मिल जाये, ले लो--शीघ्र ही इसका पतन होगा 
ओर हम लोगों का फिर बोलबाला होगा । तब तुम्हें 
बहुत कुछ मिलने की उस्मीद रहेगी।” 


१७ एक सौ पंतालीस 


२० नवम्बर, ३१ 
छ्न्द्न 


आज विधान-परिषद्‌ की अन्तिम बैठक है। 
विधान बनने में तो न जाने असी कितनी देर है, 
पर इसके नाम पर जो नाटक चल रहा था, वह अब 
पूरा हो चला। साथ ही वर्मा-गोलमेज़-कान्फरेन्स नाम 
का दूसरा तमाशा शुरू हो रहा है। 

इस सप्ताह महात्माजी ग्रधान-मंत्री से फिर मिले । 
उन्होंने कहा कि प्रान्तीय स्वराज में लेने को तैयार 
हँ--वशर्ते कि चह मेरे मन की चीज़ हो। पर मेरे 
प्रान्तीय स्वराज में न तो वंगाल के राजनैतिक क़ैदी 
जेलखानों में पढ़ें सड़ते रहेंगे, न वहाँ फ्रीज़ की ही 
कोई जरूरत रह जायेगीं। महात्माजी तो मैकडॉनल्ड 
को मूर्ख और होर को समझदार बताते हैं। विधान 
परिषद्‌ के अध्यक्ष लाडे सैंकी का उनपर बहुत अच्छा 
अभाव नहीं पड़ा है । 

स्मिथ और लारेन्स से वातचीत हुई। कहते थे 


एक सी छियालीस 


“कि मामला विगड़ गया। हिन्दू-मुस्लिम-समकोता 
न होने का अनुचित लास उठाया जा रहा है। साथ 
ही स्वीकार करना होगा कि इसकी गुझ्लाइश भी 
है ।” मैंने बेन से कहा कि अगर सरकार पूरी तस्वीर 
हमारे सामने रख दे कि अगर तुम एक हो जाओ 
तो तुम्हें इतना मिल सकता है, तो समकोता आसानी 
से हो जाये । बेन बोला कि “इस कान्फेन्स को किसी 
तरह ज़िन्दा रखना चाहिए | चाहे यह यहों काम करे 
चाहे वहाँ, मगर इसका काम जारी रहना चाहिए [? 
रात को लारेन्स और बेन मेरे साथ भोजन करते 
आये थे। देर तक बातें होती रहीं | बेन दिल का साफ़ 
आदमी है। उसने कहा कि “इस्पीरियल प्रिफ़रेस 
दिलाने के लिए में जिम्मेदार नहीं हूँ। मेने इस सामले 
में कुछ नही किया ।” एक्सचेंज के बारे में उससे 
मालूम हुआ कि शुष्टर जब यहाँ आया था तब उसने 
सिफारिश की थी कि १-६ छोड़ दिया जाये । पर वेन 
ऐसे आर्थिक प्रश्नों के सम्पन्ध में कम --बहुत कम-- 
जानकारी रखता है, इसलिए उसने इस मामले में 
शुष्टर से खुद बातें न कर सर हेनरी स्ट्राकोश और 
किश के सुपुद कर दिया। में उसको आर्थिक परि- 
स्थिति समभाता रहा। उसने कहा कि कुछ होता-जाता 


एक यौ सेतालीस 


नज़र नहीं आता | मैंने कहा कि अगर मैकडॉनल्ड 
मद्दात्माजी को घुलावे ओर दोनों की दिल खोलकर 
वात हों, तो शायद कोई रास्ता निकल आवे। बेन ने 
कहा कि मैकडॉनल्ड ४-४ महीने से ज्यादा ठहर नहीं 
सकता । टोरी दलवाले उसको ओर बाल्डविन को 
दोनों को द्वी धता बता देंगे। उसने पूछा कि जिन 
लोगों ने हिन्दुस्तान में रुपया लगा रक्‍्खा है, उनको 
कैसे सन्तुप्ट किया जाये ? मेंने कहा कि “कि हम 
न्याय से विज्युख होना नहीं चाहते | पर अगर हमें 
सनन्‍्तोष नहीं होता तो क्रान्ति किसी के रोके रुक नहीं 
सकती | उस हालत में, जिन लोगों ने रुपया लगा 
रक्खा है, उनके लिए और भी खतरा है। हमारे 
ऊपर तुम्दारे क़ज्े का वोक जरूर है, पर आखिर उसे 
चुकाने का रास्ता क्या हे ? मानलो कि हम एक्सचेंज 
घटाकर अपना एक्सपोट बढ़ाते हैँ, उस हालत में भी 
तुम्हारे व्यपार को धक्का लगता है | पर असलियत 
तो यह हे कि संसार के इतिहास में इस तरह का कर्ज 
कभी किसी देश ने डुकाया नहीं है । वात असम्भव- 
सी है| तुम्हारी नीति ऐसी होनी चाहिए कि हमसे 
असल तो नहीं, पर सूद वरावर अदा होता जाये ।” 
वेन ने कहा कि यहाँवालों को यह मालूम हो कि 


एक सी अइतादीस 


असलियत यह है तो वह और भी सख्ती से पेश 
आयेंगे। मेने कहा, “पर हमसे तो स्व॒तन्त्र होने का 
संकल्प कर लिया है--हन कब हुपचाप बेठनेवाले 
हैं ।? वेन वोला--तुम्हारा कहना ठीक है. पर व्या- 
पारी बढ़े जड-बुद्धि होते हैं। सेंने कहा कि अगर 





सत्याग्रह-संग्राम फिर छिड़ा तो यह नीवत आ जावेगी 
कि शासन के लिए इंग्लेण्ड को यहाँ से पेसे भेजने 
होंगे। वेन बोला-- ठीक है, पर अगर एक्क डिन्ट्रिक्ट 
०० का विज्ञान 5 जा 3 ज्ससे 202 7 आशा 
अफसर के सनोविज्ञ का दस, ता उससे यह आश 


करना व्यथे हे कि वह इस तके का क्रायल दोगा। 

वह कभी नहीं सोच सकता कि मेर कारनानों का यह 

असर होगा कि सरकार के रूज़ाने में टोटा रहेगा 

ओर यह वात खुद मेरे हक़ में घुरी होगी। ढुनिया 
प्र 


3. हालत बेलजआ डक तीज दान्ऊ्रंस कल 0225 टी नतीजा 
ता हालत यह ह के कान्फंस स कुछ भा चताञ 
नहीं भनिऊला [ पर यह चविल्कत्त ल्ल्लद्रट साल. हद्धा सी सह्ीों 
नहा चकल्ाा/। पर यह चल्डुल टूट गदहट, यह सा नहा 


535 >े 

[ 
बात ते ज्ञारी रहेगी। कंलाज वाव कहा करते है 
बात भा जारा रहगा। कलास वायू कहा करत थक 


अंग्रेज़ का एक हाथ पाँच पर ओर एक हाथ गदेन पर 





रहता है! अगर उसने देखा कि आपमें कुछ दम 
नहीं तो कट गला दबा देता है, पर अगर उसे मालूम 
हुआ कि आपसी लड़ने मगड़ने में उसे लेने-के-देने 
पड़ेंगे, तो उसे पाँव छूते देर नहीं लगती । उस अवस्था 
में वह यही कहता है कि में तो पहले से ही आपके 
पॉव चूमने को लालायित था| यद्दी दशा कुछ समय 
तक रहेगी | अगर उपद्रव बढ़ा तो समझौता बहुत 
शीघ्र हो जायेगा, नहीं तो देने-दिलाने की बात को 
खटाई में डाल देंगे | 

इस सप्ताह कुछ भापण मार्के के हुए--नरम दल 
वाले भी जोश-खरोश और सरगर्मी से बोले। महात्मा- 
जी ने कहा कि गोले-बारूद से हम डरनेवाले नहीं हैं; 
हमारे बच्चे भी उन्हें पटाजे समभने लगे हैं। सम्रू , 
जयकर शास्त्री,मुदलियार--सबने एक स्वर से प्रान्तीय 
स्व॒राज से आगे न बढ़ने का विरोध किया। मुसत्लमानों 
की ओर से भी कहा गया कि यह पर्याप्त न होगा । 
सुदलियार मद्रास प्रान्त के अन्राक्मण दुल का अति- 
निधि है। बहुत समकदार आदमी जान पढ़ता हे। 
लाडे सैंकी तो कल आपे से बाहर हो गया। बेन को 
चच्चे की तरह डॉटकर कहा कि जबान सत खोलो ! 
जव चेन न साना, तब कहने लगा कि यह हालत रही 
एक सी पचास 


तो में कुर्सी छोड़ दँगा। दरअसल बात यह है. कि 
इधर परिस्थिति में जो कुछ अन्तर पड़ा है, उसका श्रेय 
बेन और लीजस्मिथ को ही है। सरकार की चाल को 
यह बखबी सममभते हैं और अगर ये न होते तो होर 
और सैकी ने कान्फ्ेंस को शायद उपचाप दफ़्ना दिया 
होता । सकी का बेन से चिढ़ना स्वाभाविक है। 

भाईजी का एक तार महात्माजी के नाम आया है 
कि आप मुसलमानों के साथ जैसा मुनासिब समझें, 
समभीता कर लें। गांधीजी अुमसे कहते थे कि इसका 
समय तो जाता रहा।| मैने कहा कि इस समय भी 
आपको अगर हम १६४ हिन्दू लिखकर दे दें, तो आप 
क्यों न॒ सममीता कर लें ० महात्माजी बोले कि 
“जबतक सालबीयजी और डाक्टर मंजे लिखकर 
नहीं दे देते, तबतक में नहीं कर सकता। यहाँ उनके 
दस्तख्त के बिना में कुछ नहीं कर सकता |” 


एक सो इक्यावन 


४ दिसम्बर, ३१ 
ल्न्द्न 


कान्फेन्स के नाटक का आज़िरी पर्दा गिर चुका | 
लोग एक-एक कर लन्दन छोड़ रहे हैं। महात्माजी 
कल अस्थान करते हैं. | पंडितजी का प्रोग्राम अनिश्चित 
है। अमेरिका जाने का कुछ विचार था, मगर उन्होंने 
तय किया है. कि एक सप्ताह यहाँ और बिताकर 
इटली होते हुए हिन्दुस्तान जायेंगे | 

पूरी कान्‍्फेन्स शनिवार, सोमवार, संगलवार 
तीन दिन बेठी । पहले दिन की कान्फेन्स में एक भी 
उल्लेखनीय बात नहीं हुईं। दोस्त-दुश्मन सभी एक 
ही भाषण सुनने को उत्सुक थे और वह भाषण 
सोमवार को--मौन टूटने पर--होनेवाला था। दोनों 
दिन अधिवेशन साढ़े दस बजे दिन को आरम्भ 
हुआ, पर सोमवार की कार्यवाही २॥ बजे रात को 
पूरी हुईं शाब्बी-जेसे सुबक्‍्ता भी भ्रम में पड़ गये 
ओर थोड़ी देर के लिए यह भूल गये कि दूसरा 
एक सौ वावन 


दिन शुरू हो डुका। उनके मुहँ से भी आज!' की 
जगह कल” निकल ही गया। सोमवार को पहले तो 
१ण से ७| बजे तक, फिर ६॥ से आयः २। तक 
कान्फ्रेन्स बेठी | मन्त्रिमण्डल्न को प्रधान-समन्त्री हरा 
होनेवाले वक्तव्य पर विचार करना था, इसलिए 
सेंकडॉनल्ड और होर को ४ बजे ही उठकर जाना 
पढ़ा । फिर रात की बेठक में आये; बल्कि प्रधान- 
मन्त्री की प्राथेना से कान्फ्रेन्स कुछ देर के लिए 
स्थगित की गयी। बात यह थी कि गांधीजी का भाषण 
होनेबाला था और अधान-मंत्री के पहुँचने में कुछ 
मिनिटों की देर थी, पर वह उसे पूरा-का-पूरा सुनना 
चाहता था। गांधीजी का भाषण लाजवाब हुआ। 
ऐसे मौक्नों पर उनकी एक-एक बात ममेरपशी हुआ 
करती है। सन्नाटा छा रहा था और सारी सभा 
चित्रित-सी जान पड़ती थी। आय: ७० मिनिद- 
तक बोलते रहे। उनके वाद पडितजी उठे। मुझे 
नींद सताने लगी थी और सिर में चक्कर आ रहे 
थे | इसलिए बीच ही में उठकर चला आया। दूसरे 
दिन पंडितजी कहते थे कि गांधीजी के बेसे भाषण 
के बाद कुछ कहना बाकी नहीं रह गया था--हुछ 
बोलने की इच्छा भी नहीं थी--पर नाम दे चुका 

एक सौ जेपन 


था, इसलिए कुछ कहना ही पड़ा | यह भी सुना कि 
अन्तिस साषण शास्त्री का था और वह अत्यन्त 
निन्दनीय था। लोगों को बहुत बुरा लगा--झुमे जो 
कुछ कहना था, आज रात का अधिवेशन आरंभ होने 
के कुछ ही समय बाद कह चुका था। में सममता हूँ 
कि मैंने ही यह कहने का साहस या दुस्साहस किया 
कि कान्फ्रेंन्‍्स को किसी प्रकार की सफलता प्राप्त नहीं 
हुई--इसमें आगे बढ़ना तो दरकिनार हम ओर पीछे 
हट गये । कान्फ्रेंस के पुजारियों को यह बेसुरा लगा। 
कुछ तो वेतरह चिढ़े। पर दूसरों से--स्नासकर 
गांधीजी से--मुझे;! वधाइयाँ मिल्ीं। दुश्मन के दल 
सें से भी एकाघ अंग्रेज़ बधाई दे गये! पर लेबर- 
पार्टीवाले परिचित होते हुए भी खामोश रहे। मेरा 
मुख्य विपय यह था कि जबतक हमारा बोक हँलका 
नहीं किया जाता--और इसके लिए काफ़ी ग्ंंजाइश 
है, क्योंकि इंग्लेण्ड हमारे साथ बराबर अन्याय 
करता आया है--तबतक संरक्षणों का बन्धन ढीला 
या घर्दाश्त करने लायक़ हो ही नहीं सकता । 

दूसरे दिन की बैठक १९॥ बजे शुरू हुईं। अच्छी 
भीड़ थी, पत्र-प्रतिनिधियों को भी बैठने की इजाजत 
मिल गयी थी। गांधीजी को प्रधान-सन्त्री को धन्यवाद 

देने का काम सॉपा गया। यह उन्हें बड़ा ही अच्छा 
मौका मिला; ओर उन्होंने उसके वक्तव्य के सम्बन्ध 
में अपना भाव बढ़ी खूदी से श्रकट कर दिया। जिस 
समय गांधीजी अपना रुख ज़ाहिर कर रहे थे उस 
समय कुछ मेंबरों की हालत देखते ही बनती थी । 
ससा-मभंग होने पर परिडतजी के दफ्तर--११ किंग 
स्ट्रीट--में बहुत-से लोग इकदठे हुए। गांधीजी भी 
थे। प्रधान-मन्त्री के साषण समीक्षा-परीक्षा होने लगी। 
कुछ भेम्बरों की राय वही थी, जो वरावर से है-- 
अर्थात्‌ बहुत कुछ मिल गया। शाख्री ने उस रात 
को भाषण तो निकम्मा दिया, पर उससें ईमानदारी 
है, इसलिए असन्तुष्ट-ससा ही था। गांधीजी के विचार 
सें ज़रा-सी परिवतेन नहीं हुआ। परिडतजी डॉवा- 
डोल थे | मुझे यह स्पष्ट दीख रहा है कि बक्तव्य से 
कुछ वनने-चिगड़नेवाला नहीं है । सब कुछ इस बात 
पर निर्भर होगा कि कांग्रेस की लड़ने की शक्ति 

कितनी है। 
होर से जब गांधीजी पीछे मिले तव उसने उनसे 
कहा कि “मैं तुम्हारी मित्रता चाहता हूँ। बंगाल 
आर्डिनिंस के लिए में ज़िम्मेदार नहीं हूँ--में उसे 
पसन्द भी नहीं करवा; पर मुझे लाचार होकर मंजूरी 

देनी पड़ी | तुम वहाँ जाकर परिस्थिति सेंसमालने को 
कोशिश करो । नये गवनेर के सम्बन्ध में जो बातें 
कही जा रही हैं, वे निराधार हैं। वह बहुत अच्छा 
आदमी हे।” सबसे बड़ी बात होर ने यह कही कि 
संरक्षणों के विषय में यहाँ जो कुछ तय हुआ है वह 
आखिरी फैसला नहीं है--सारा प्रश्न विचार के लिए 
खुला हुआ है।” यह सनन्‍्तोषजनक है। होर ने 
महात्माजी से यह भी कहा कि हिन्वू-सुस्लिम-अश्न 
को किसी तरह आपस में हल कर लो--बहुत झुछ 
उसीपर निभेर है। 

लाडे लोथियन ने महात्माजी से कहा कि लड़ने 
से तुम्हारा भला ज़रूर है, पर ऐसी लड़ाई न करना 
कि हमारा सत्यानाश हो जाये। गांधीजी ने कहा; में 
इसका ध्यान रखंगा । उसने कहा कि “माडरेटों के 
लिए हमारे दिल में कोई इज्जत नहीं है। हमें तो 
तीन से समझौता करना है--तुमसे, सुसलमानों से 
ओर अ-आ्राह्मणदल के नेता पात्रों से ।” गांधीजी ने 
कहा कि “दो की बात तो ठीक है--सगर पात्रों से 
सममभौता करने की वात नित्सार है, इसे छोड़ो ।” 

रोड्स कहता था कि बिड़ला | जब तुम्हें कभी 
नौकरी करने की ज़रूरत हो तो सर हेनरी स्ट्राकोश 

के पास जाना; वह वड़ा अच्छा सर्टिफिकेट देगा। 
मैने पूछा कि मेरे विषय में क्या कहता था १ रोड्स 
बोला, मुमसे सत पूछो | तुम अपनी अशंसा सुनकर 
असमंजस में पड़ जाओगे |” 


एक सो सत्तावन 


परिचय 


रामेइवर---श्री रामेशवरदास बिडछा (छेश्वक के बड़े भाई ) 
ब्रजमोहद---श्री ब्रजमोहन ब्रिडला (लेखक के छोटे भाई) 
मसहादेव--श्री महादेव देशाई 
देवदास--श्री देवदास गाथी ( महात्मा गावी के सबसे 
छोटे पुत्र ) 
गोविन्दजी---भ्री गोविन्द माऊ॒वीय (प० मदनमोहन मारू- 
बीय के छोटे पुत्र) 
पारसनाथजी--श्री पारसनाथ सिंह (छेखक के सेक्रेटरी) 
मित्त लेस्टर--कुमारी म्यूसियल लेस्टर ( केखिका, समाज- 
सेविका ) 
एससंन---( सर ) एच० डब्ल्यू एमर्सन (उस समय होम 
सेक्रेटरी थे, वाद में पजाव के गवर्नर हुए) 
बलार्क--सर रेजीनाल्‍ड क्छार्क (कलकत्ते के भूतपूर्व पुलिस 
कमिदनर, व्यवसायी ) 
शुष्हर--सर जाजे शुप्टर (भारत-सरकार के तत्कालीन 
मर्थ-सदस्थ ) 
अभठल--पहित अमरनाथ अटल (जयपुर दरवार के अर्थे- 
मन्नी और प्रतिनिधि) 
लोथियन--स्व० लाडें लोधियन (अमेरिका में ब्रिटिण 
राजदूत थे, भारतीय राजनीति के अच्छे ज्ञाता) 

बेन--श्री वेजवुड बेन ( सजूर-मत्रिमण्डल में भारत-मत्री, 
पार्ंमेण्ठ के पुराने सदस्य, सुलेखक तथा सुवकक्‍ता ) 

स्ट्राकोध--सर हेनरी स्ट्राकोश ( जयथे-शास्त्री, भारत-मत्री 
के सलाहकार, व्यवसायी ) 

वेन्थछड--सर एडवर्ड बेन्थल ( कलकत्ते की वर्ड कम्पनी के 
“बडे साहब, ब्रिटिश व्यापारियों के प्रतिनिधि ) 

इंचकेप--लाडे इचकेप ( किसी जमाने मे कलकत्ते के मि० 
जैम्स मैंके, पी० एण्ड ओ० नामक जगत्यसिद्ध जहाजी 
कम्पनी के सर्वेसर्वा ) 

कार--सर ह्यूबर्ट कार (वेन्यछ के साथ भारत के ब्रिटिश 

व्यापारियों के प्रतिनिधि ) 

कंदो--लॉर्ड कैटो ( कलकत्ते की एण्ड्र यूछः कम्पनी से 
सम्बन्ध रखनेवाले प्रसिद्ध अग्नेज़ व्यवसायी ) 

के० दी० शाह तथा प्रो० जोशी--बवई के अर्थग्रास्‍्त्री 

रंगास्वामी अय्यंगार--- (अब स्वर्गीय) मद्रास के “हिन्दू” 
नामक पत्र के सम्पादक) 

ब्लैकेट--सर बेसिल ब्लैकेट ( गुष्टर से पहले भारत- 
सरकार के भअर्थ-सदस्य ) 

हर्बद सैमृअकू--सर हट सैमुअल जिन्हे बाद में छा्ड की 
उपाधि मिली। ([ प्रसिद्ध यहूदी विद्वात्‌ और 

राजनीतिज्ञ ) 

शफी--सर मुहम्मद जफी (पंजाब के मुस्लिम नेता जो 
भारत-सरकार के सदस्य रह चुके थे) 

कार्बेड--सर ज्योफ़े कॉर्वेंट (सिविलियन जो आर» दी० 

सी० के सयुकत भत्री थे ) 

नरेन्द्रभाथ--राजा नरेच्द्रनाथ (भूतपूवें सरकारी कर्मंचारी, 
पजाब हिन्दू महासभा के नेता) 

किश--मि. सी. एच कि (इंडिया आफिस के अर्थ-मत्री ) 

डा० दस--डा० एस० के० दत्त ( पजाब के प्रसिद्ध ईसाई 
अध्यापक और भेता) 

इकबाल--स्वर्गीय' सर मृहम्मद इकबाल (महाकवि) 

स्मिथ--प्रो० लीज स्मिथ ( पालंमेण्ट के लेबर-मेम्बर, 
अर्थशास्त्री 

लारेन्स--मि० पेथिक लारेस ( पाल्ंमेण्ट के हेबर-मेबर, 
अंशास्त्री ) 

फलांस बाबू--सर कैलासचन्द्र बोस ( किसी ज़माने मे 
कलकते के सुप्रसिद्ध डाक्टर ) 

मुदलियार--सर रामस्वामी मुदलियार (इस समय भारत- 
सरकार के व्यापार-सदस्य, पहले मद्रास' की 'जस्टिस 
पार्टी) के एक नेता) 

भाईजी--श्री जुगलकिशोर बिडला 

पात्नो---सर परशुराम पात्रों (मद्गास से कांग्रेस-विरोधी दल 
के एक नेता 

रोड्स--सर कंम्पबेल रोड्स ( किसी जमाने मे कलकत्ते 
के एक “बडे साहब', डायरी-लेखक के साथ इडियन 
फिस्कल कमीशन के सदस्य) 

